
คู่มือปฏิบัติในการรายงานข้อมูลให้ศูนย์ข้อมูลประสานงานเพื่อบังคับใช้กฎหมายเกี่ยวกับสิ่งแวดล้อม
สำนักงานคุ้มครองสิทธิและช่วยเหลือทางกฎหมายแก่ประชาชน (สคช.)
สำนักงานอัยการสูงสุดคู่มือปฏิบัติในการรายงานข้อมูลให้ศูนย์ข้อมูลประสานงานเพื่อบังคับใช้กฎหมายเกี่ยวกับสิ่งแวดล้อม
ขอเสนอหนังสือ Daisy แบบ Full text
เรื่อง คู่มือปฏิบัติในการรายงานข้อมูลให้ศูนย์ข้อมูลประสานงานเพื่อบังคับใช้กฎหมายเกี่ยวกับสิ่งแวดล้อม
จัดทำโดย
ศูนย์ข้อมูลประสานงานเพื่อบังคับใช้กฎหมายเกี่ยวกับสิ่งแวดล้อม
จำนวน 102 หน้า
โดยทัณฑสถานหญิงกลาง กรมราชทัณฑ์ กระทรวงยุติธรรมเมื่อวันที่ 20 สิงหาคม พ.ศ.2560

รูปภาพ ภาพปกหน้าคู่มือปฏบัติในการรายงานข้อมูลให้ศูนย์ข้อมูลประสานงานเพื่อบังคับใช้กฎหมายเกี่ยวกับสิ่งแวดล้อม
ภายในปกมีข้อความชื่อเรื่องปกหนังสือ ตรงกลางปกเป็นรูปเกี่ยวกับสิ่งแวดล้อม

รูปภาพ ภาพรองปกหน้าคู่มือปฏบัติในการรายงานข้อมูลให้ศูนย์ข้อมูลประสานงานเพื่อบังคับใช้กฎหมายเกี่ยวกับสิ่งแวดล้อม



คำนำ

		ปัญหาสิ่งแวดล้อมเกิดขึ้นอย่างต่อเนื่อง ส่งผลกระทบต่อทรัพยากรธรรมชาติและชีวิตความเป็นอยู่ สุขภาพและทรัพย์สินของประชาชน โดยภาครัฐจะต้องเป็นผู้เข้าดำเนินการบรรเทา ป้องกัน และแก้ไขปัญหาสิ่งแวดล้อมต่างๆ ที่เกิดขึ้น ในปัจจุบันปัญหาการกระทำความผิดเกี่ยวกับสิ่งแวดล้อมมีจำนวนมากขึ้น เห็นได้จากสถิติการร้องทุกข์ปัญหาสิ่งแวดล้อม ที่นำไปสู่การบังคับใช้กฎหมายในกระบวนการยุติธรรม ทั้งในคดีอาญา แพ่ง และปกครอง มีจำนวนมาก แต่กระบวนการในการบังคับใช้กฎหมายยังมีอุปสรรค ขาดความต่อเนื่องและการติดตาม จึงทำให้ผู้เสียหายทั้งประชาชนและหน่วยงานภาครัฐ ยังไม่ได้รับการเยียวยา หรือได้รับการเยียวยาในระยะเวลาที่ล่าช้า
		ในปี พ.ศ. ๒๕๕๐ ได้มีการประกาศใช้ระเบียบสำนักนายกรัฐมนตรีว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม พ.ศ. ๒๕๕๐ เพื่อกำหนดมาตรการและวิธีการประสานงานระหว่างหน่วยงานทั้งภาครัฐและเอกชนที่เกี่ยวข้องโดยตรงกับการบังคับใช้กฎหมายเกี่ยวกับสิ่งแวดล้อม เพื่อป้องกันและปราบปรามการละเมิดกฎหมายและการแก้ไขเยียวยาความเสียหายให้เกิดประสิทธิภาพยิ่งขึ้น รวมทั้งการประสานงานคดี ทั้งการประสานงานในชั้นสอบสวน การประสานงานคดีอาญาชั้นพนักงานอัยการ การประสานงานคดีแพ่งระหว่างหน่วยงานของรัฐ การดำเนินคดีและการบังคับคดี
		ภายใต้ระเบียบสำนักนายกรัฐมนตรีดังกล่าวข้างต้น ได้กำหนดได้มีศูนย์ข้อมูล เป็นหน่วยงานภายในกรมควบคุมมลพิษ ซึ่งในปี พ.ศ. ๒๕๕๕ กรมควบคุมมลพิษได้จัดตั้งศูนย์ข้อมูลประสานงานเพื่อบังคับใช้กฎหมายเกี่ยวกับสิ่งแวดล้อม (ศปวล.) ทำหน้าที่เป็นเลขานุการของคณะกรรมการว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม (กป.วล.) โดยมีอำนาจหน้าที่ข้อหนึ่งในการประสานงานกับหน่วยงานของรัฐและองค์กรเอกชนเพื่อรวบรวมข้อมูลเกี่ยวกับการร้องทุกข์เกี่ยวกับสิ่งแวดล้อม ติดตามเร่งรัดการปฏิบัติของหน่วยงานของรัฐที่เกี่ยวข้องในการบังคับใช้กฎหมายเกี่ยวกับสิ่งแวดล้อม ซึ่งในการปฏิบัติงานดังกล่าวต้องมีการดำเนินงานอย่างเป็นขั้นตอน ดังนั้น กรมควบคุมมลพิษโดย ศปวล. จึงได้จัดทำคู่มือเพื่อใช้ในการปฏิบัติงานของหน่วยงานเพื่อให้เกิดความเข้าใจในกรณีเมื่อเกิดหนึ่งเหตุใดเกิดขึ้น หน่วยงานของรัฐนั้นจะต้องรายงานเข้ามาเมื่อใด อย่างไร เพื่อให้การประสานงานระหว่างหน่วยงานรัฐเป็นไปอย่างมีประสิทธิภาพ ไม่เกิดความสับสน อันจะนำมาซึ่งความมีประสิทธิภาพของการบังคับใช้กฎหมายเกี่ยวกับสิ่งแวดล้อมต่อไป

(นายวิจารย์ สิมาฉายา)

อธิบดีกรมควบคุมมลพิษ




คำนำ
(พิมพ์ครั้งที่ ๒)


		ในการจัดพิมพ์คู่มือปฏิบัติในการรายงานข้อมูลให้ศูนย์ข้อมูลประสานงานเพื่อบังคับใช้กฎหมายเกี่ยวกับสิ่งแวดล้อม ครั้งที่ ๒ นี้ ได้มีปรับปรุงเพิ่มเติมเนื้อหาบางส่วน โดยนำระเบียบกรมอัยการว่าด้วยการประนอมข้อพิพาทชั้นพนักงานอัยการ พ.ศ. ๒๕๓๒ มาแทนระเบียบสำนักงานอัยการสูงสุดว่าด้วยการไกล่เกลี่ยและประนอมข้อพิพาทคดีอาญาในชั้นพนักงานอัยการ พ.ศ. ๒๕๕๕ ในภาคผนวก ง ทั้งนี้เพื่อให้คู่มือมีเนื้อหาที่ครบถ้วนในส่วนที่เป็นสาระสำคัญ โดยไม่ละทิ้งวัตถุประสงค์เดิมของคู่มือเล่มนี้ คือ ต้องการให้เป็นคู่มือเพื่อใช้ในการปฏิบัติงานของหน่วยงานเพื่อให้เกิดความเข้าใจในกรณีเมื่อเกิดเหตุหนึ่งเหตุใดเกิดขึ้น หน่วยงานของรัฐนั้นจะต้องรายงานเข้ามาเมื่อใด อย่างไร เพื่อให้การประสานงานระหว่างหน่วยงานรัฐเป็นไปอย่างมีประสิทธิภาพ ไม่เกิดความสับสน อันจะนำมาซึ่งความมีประสิทธิภาพของการบังคับใช้กฎหมายเกี่ยวกับสิ่งแวดล้อม

		ในการจัดพิมพ์ครั้งนี้ต้องขอขอบคุณสำนักงานอัยการสูงสุด ที่ได้กรุณาให้คำปรึกษาและเสนอแนะในเรื่องต่างๆ ที่เป็นประโยชน์ที่ทำให้คู่มือเล่มนี้มีความถูกต้อง ครบถ้วน สมบูรณ์และเป็นไปตามวัตถุประสงค์ มากยิ่งขึ้น

(นายวิจารย์ สิมาฉายา)

อธิบดีกรมควบคุมมลพิษ

หน้า 1

แนวคิดเกี่ยวกับการประสานงานเพื่อบังคับใช้
กฎหมายเกี่ยวกับสิ่งแวดล้อม


หน้า 2








หน้า 3

แนวคิดเกี่ยวกับการประสานงานเพื่อบังคับใช้กฎหมายเกี่ยวกับสิ่งแวดล้อม

		ระเบียบสำนักนายกรัฐมนตรีว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม พ.ศ. ๒๕๕๐ เป็นระเบียบที่บัญญัติขึ้นเพื่อกำหนดมาตรการและวิธีการประสานงานระหว่างหน่วยงานทั้งภาครัฐและภาคเอกชนที่เกี่ยวข้องโดยตรงกับการบังคับใช้กฎหมายเกี่ยวกับสิ่งแวดล้อม เพื่อให้การป้องกันและปราบปรามการละเมิดกฎหมายและการแก้ไขเยียวยาความเสียหายเกิดประสิทธิภาพยิ่งขึ้น โดยมีคณะกรรมการว่าด้วยการประสานงานเพื่อบังคับใช้กฎหมายสิ่งแวดล้อม (กป.วล.) เป็นกลไกในการขับเคลื่อนการประสานงาน เพื่อบังคับใช้กฎหมายเกี่ยวกับสิ่งแวดล้อม ประกาศใช้เมื่อวันที่ ๒๐ กุมภาพันธ์ ๒๕๕๐ โดยมีโครงสร้างภาพรวมดังนี้



	บทเกริ่นนำ


	หมวด ๑ ข้อความทั่วไป

	หมวด ๒ คณะกรรมการว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม (กป.วล.)

	หมวด ๓ การประสานงานกับหน่วยงานของรัฐและองค์กรเอกชน แบ่งเป็น ๒ ส่วน คือ



		ส่วนที่ ๑ การประสานงานเพื่อแก้ไขความเสียหายที่เกิดขึ้นแก่สาธารณะ
		ส่วนที่ ๒ การประนอมข้อพิพาท



	หมวด ๔ การประสานงานคดี แบ่งเป็น ๔ ส่วน คือ



		ส่วนที่ ๑ การประสานงานในชั้นสอบสวน
		ส่วนที่ ๒ การประสานงานคดีอาญาชั้นพนักงานอัยการ
		ส่วนที่ ๓ การประสานคดีแพ่งระหว่างหน่วยงานของรัฐ
		ส่วนที่ ๔ การดำเนินคดีและการบังคับคดี

		ภายใต้ระเบียบฯ จะกำหนดให้มีคณะกรรมการว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม หรือ กป.วล. โดยมีรองอัยการสูงสุดซึ่งได้รับมอบหมายจากอัยการสูงสุดเป็นประธาน อธิบดีอัยการฝ่ายช่วยเหลือทางกฎหมายเป็นรองประธาน และมีผู้แทนจากส่วนราชการต่างๆ ได้แก่ กรมเจ้าท่า กรมการปกครองกรมชลประทาน กรมโรงงานอุตสาหกรรม กรมอนามัย กรมอุทยานแห่งชาติ สัตว์ป่า และ พันธุ์พืช กรุงเทพมหานคร สำนักงานตำรวจแห่งชาติ สำนักงานนโยบายและแผนทรัพยากรธรรมชาติและสิ่งแวดล้อม ผู้ทรงคุณวุฒิและผู้แทนองค์กรเอกชน ซึ่งรัฐมนตรีว่าการกระทรวงทรัพยากรธรรมชาติและสิ่งแวดล้อมแต่งตั้งจำนวนอย่างละ ๒ คน ทั้งนี้โดยมีผู้แทนกรมควบคุมมลพิษซึ่งได้รับมอบหมายจากอธิบดีกรมควบคุมมลพิษ เป็นกรรมการและเลขานุการ จำนวน ๑ คน เป็นกรรมการและผู้ช่วยเลขานุการ จำนวน ๒ คน

		โดยมีศูนย์ข้อมูลประสานงานเพื่อบังคับใช้กฎหมายเกี่ยวกับสิ่งแวดล้อม (ศปวล.) ทำหน้าที่เป็นสำนักงานเลขานุการซึ่งเป็นหน่วยงานภายในกรมควบคุมพิษ



หน้า 4

		อำนาจหน้าที่ของศูนย์ข้อมูลประสานงานเพื่อบังคับใช้กฎหมายเกี่ยวกับสิ่งแวดล้อมนั้นจะเกี่ยวข้องกับประสานงานกับหน่วยงานของรัฐที่เกี่ยวข้อง เพื่อเร่งรัดติดตามปฏิบัติของหน่วยงานของรัฐที่เกี่ยวข้องในการบังคับใช้กฎหมายเกี่ยวกับสิ่งแวดล้อม ทั้งในส่วนของคดีแพ่ง คดีอาญา และคดีปกครอง ภายใต้ระเบียบสำนักนายกรัฐมนตรีว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม พ.ศ. ๒๕๕๐ เพื่อให้การบังคับใช้กฎหมายเป็นไปอย่างมีประสิทธิภาพ ในการแก้ไขปัญหาสิ่งแวดล้อม

		ทั้งนี้ ศปวล. ยังมีการดำเนินงานที่เกี่ยวกับองค์กรเอกชนหรือประชาชน ตัวอย่างเช่น ศปวล. อาจมีการประสานกับองค์กรเอกชนเพื่อขอข้อมูลที่เกี่ยวข้องกับการร้องทุกข์เกี่ยวกับสิ่งแวดล้อม และประชาชนที่พบว่ามีการกระทำความผิดเกี่ยวกับสิ่งแวดล้อมที่ทำให้มีความเสียหายต่อสิ่งแวดล้อมเพิ่มขึ้น ประชาชนก็สามารถแจ้งต่อ ศปวล. เพื่อให้ ศปวล. พิจารณาเสนอมาตรการเพิ่มเติมให้หน่วยงานที่เกี่ยวข้องดำเนินการเพื่อระงับความเสียหายนั้นได้ เช่นกัน (รายละเอียดปรากฏตามแผนที่ ๑ และ ๒ )


   หน้า 5
แผนผังที่ ๑ โครงสร้างการประสานงานเพื่อบังคับใช้กฎหมายเกี่ยวกับสิ่งแวดล้อม

หน้า 7

นิยามและความรูปเบื้องต้นสำหรับ
ผู้ปฏิบัติงานการประสานงาน
เพื่อบังคับใช้กฎหมายเกี่ยวกับสิ่งแวดล้อม



หน้า 8




หน้า 9

นิยามและความรู้เบื้องต้นสำหรับผู้ปฏิบัติงานการประสานงาน
เพื่อบังคับใช้กฎหมายเกี่ยวกับสิ่งแวดล้อม

		นิยามและความรู้เบื้องต้นสำหรับผู้ปฏิบัติงานในการประสานงานเพื่อบังคับใช้กฎหมายเกี่ยวกับสิ่งแวดล้อมภายใต้ระเบียบสำนักนายกรัฐมนตรีว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม พ.ศ. ๒๕๕๐ โดยแบ่งออกเป็น นิยามทั่วไปและนิยามองค์กรหรือหน่วยงานที่เกี่ยวข้อง ดังต่อไปนี้
		นิยามทั่วไปเกี่ยวกับสิ่งแวดล้อม
		ความหมายและขอบเขตของนิยามทั่วไป ปรากฏในข้อ ๔ ของระเบียบสำนักนายกรัฐมนตรีว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม พ.ศ. ๒๕๕๐ ได้แก่
		“สิ่งแวดล้อม” หมายความว่า สิ่งต่างๆ ที่มีลักษณะทางกายภาพและชีวภาพที่อยู่รอบตัวมนุษย์ ซึ่งเกิดขึ้นโดยธรรมชาติและสิ่งที่มนุษย์ได้ทำขึ้น
		จะเห็นได้ว่า “สิ่งแวดล้อม” แบ่งออกเป็น ๒ ประเภท ประเภทที่หนึ่งคือสิ่งแวดล้อมที่เกิดขึ้นเองโดยธรรมชาติ เช่น สัตว์ พืช และทรัพยากรธรรมชาติต่างๆ และประเภทที่สอง คือ สิ่งที่มนุษย์สร้างขึ้น เช่น อาคาร รถยนต์ บ้านเรือน เป็นต้น
		“แหล่งกำเนิดมลพิษ” หมายความว่า ชุมชน โรงงานอุตสาหกรรม อาคาร สิ่งก่อสร้าง ยานพาหนะ สถานที่ ประกอบกิจการใดๆ หรือสิ่งอื่นใด ซึ่งเป็นแหล่งที่มาของมลพิษ
		จะเห็นได้ว่าแหล่งกำเนิดมลพิษมีด้วยกันหลายแหล่ง ไม่ว่าจะเป็นโรงงานอุตสาหกรรม โรงแรม โรงเลี้ยงสัตว์ รถยนต์ ล้วนแล้วแต่อยู่ในความหมายของคำว่า “แหล่งกำเนิดมลพิษ” ซึ่งก็คือ ที่มาของมลพิษต่าง ๆ นั่นเอง
		“มลพิษ” หมายความว่า ของเสีย วัตถุอันตราย และมลสารอื่นๆ รวมทั้ง กาก ตะกอน หรือสิ่งตกค้างจากสิ่งเหล่านั้นที่ถูกปล่อยทิ้งจากแหล่งกำเนิดมลพิษ หรือที่มีอยู่ในสิ่งแวดล้อมตามธรรมชาติ ซึ่งก่อให้เกิดหรืออาจก่อให้เกิดผลกระทบต่อคุณภาพสิ่งแวดล้อมหรือภาวะที่เป็นพิษภัยอันตรายต่อสุขภาพอนามัยของประชาชนได้ และให้หมายความรวมถึง รังสี ความร้อน แสง เสียง กลิ่น ความสั่นสะเทือน หรือเหตุรำคาญอื่นๆ ที่เกิดหรือถูกปล่อยออกจากแหล่งกำเนิดมลพิษด้วย


หน้า 10

		จะเห็นได้ว่า มลพิษ คือสิ่งที่ถูกปล่อยทิ้งจากแหล่งกำเนิดมลพิษ หรือที่มีอยู่ในสิ่งแวดล้อมตามธรรมชาติซึ่งก่อให้เกิดหรืออาจก่อให้เกิดผลกระทบต่อความสมดุลทางสิ่งแวดล้อม อันรวมไปถึงสิ่งที่ก่อให้เกิดหรืออาจก่อให้เกิดต่อภาวะที่เป็นพิษภัยอันตรายต่อสุขภาพอนามัยของประชาชน
		“กฎหมายเกี่ยวกับสิ่งแวดล้อม” หมายความว่า กฎหมายเกี่ยวกับการส่งเสริมและรักษาคุณภาพสิ่งแวดล้อมตามที่คณะกรรมการว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อมประกาศกำหนดดังนั้น การที่กฎหมายใดจะอยู่ภายใต้การดำเนินงานของระเบียบสำนักนายกรัฐมนตรีว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม พ.ศ. ๒๕๕๐ นั้น คณะกรรมการว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม (กป.วล.) จะต้องประกาศกำหนดกฎหมายเกี่ยวกับสิ่งแวดล้อมเสียก่อน ซึ่ง ณ ปัจจุบันได้มีประกาศคณะกรรมการว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม เรื่องกำหนดกฎหมายเกี่ยวกับสิ่งแวดล้อม โดยประกาศในราชกิจจานุเบกษา เมื่อวันที่ ๑๓ สิงหาคม ๒๕๕๘ ซึ่งมีผลบังคับใช้เมื่อพ้นกำหนด ๓๖๐ วัน นับถัดจากวันประกาศในราชกิจจานุเบกษา กฎหมายเกี่ยวกับสิ่งแวดล้อม ประกอบด้วย ๖ ฉบับ ดังนี้
		๑. กฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ
		๒. กฎหมายว่าด้วยโรงงาน
		๓. กฎหมายว่าด้วยวัตถุอันตราย
		๔. กฎหมายว่าด้วยการสาธารณสุข
		๕.กฎหมายว่าด้วยการจัดสรรที่ดิน
		๖. กฎหมายว่าด้วยการนิคมอุตสาหกรรมแห่งประเทศไทย
		นิยามหน่วยงานและบุคคลที่เกี่ยวข้องตามระเบียบนี้
		ความหมายและขอบเขตของนิยามหน่วยงานและบุคคลที่เกี่ยวข้อตามระเบียบนี้ ปรากฏในข้อ ๔(แผนผังที่๒) ของระเบียบสำนักนายกรัฐมนตรีว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม พ.ศ. ๒๕๕๐ ได้แก่
		“องค์กรเอกชน” หมายความว่า องค์กรเอกชนด้านการคุ้มครองสิ่งแวดล้อมและอนุรักษ์ธรรมชาติ ตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ หรือองค์กรเอกชนที่มีวัตถุประสงค์ ในการคุ้มครองสิ่งแวดล้อมหรืออนุรักษ์ธรรมชาติที่ได้จดทะเบียนเป็นองค์กรเอกชนตามกฎหมายอื่น


หน้า 11

		ทั้งนี้ คำว่า “องค์กรเอกชน” ปรากฏอยู่ในมาตรา ๗ และ ๘ พระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. ๒๕๓๕ ซึ่งทั้งสองมาตรานี้ ได้กำหนดเงื่อนไขของการเป็นองค์กรเอกชน ด้านการคุ้มครองสิ่งแวดล้อมและอนุรักษ์ทรัพยากรธรรมชาติไว้ อย่างไรก็ตาม ระเบียบนี้ไม่ได้หมายความถึงเฉพาะองค์กรเอกชนที่จดทะเบียนถูกต้องตามพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. ๒๕๓๕ เท่านั้น แต่หมายรวมถึง องค์กรเอกชนที่มีวัตถุประสงค์ในการคุ้มครองสิ่งแวดล้อมหรือนุรักษ์ธรรมชาติที่ได้จดทะเบียนเป็นองค์กรเอกชนตามกฎหมายอื่นอีกด้วย เช่น การจดเบียนเป็นมูลนิธิหรือสมาคมตามประมวลกฎหมายแพ่งและพาณิชย์ เป็นต้น อย่างไรก็ตาม ถ้าเป็นคณะบุคคลเกี่ยวกับการส่งเสริมและรักษาคุณภาพสิ่งแวดล้อม ซึ่งไม่ได้จดทะเบียนตามกฎหมายใด ๆ ย่อมไม่เข้านิยามตามคำว่า “องค์กรเอกชน” ตามระเบียบนี้
		“สำนักงานคุ้มครองสิทธิ” หมายความว่า สำนักงานคุ้มครองสิทธิและช่วยเหลือทางกฎหมายแก่ประชาชน (สคช.) สำนักงานอัยการสูงสุด วัตถุประสงค์ของการจัดตั้งสำนักงานคุ้มครองสิทธิและช่วยเหลือทางกฎหมายแก่ประชาชน (สคช.) สำนักงานอัยการสูงสุด คือ เพื่อคุ้มครองสิทธิ เสรีภาพ ผลประโยชน์และให้ความช่วยเหลือประชาชนทางด้านกฎหมาย โดย สคช. สำนักงานอัยการสูงสุดได้ดำเนินการตามแนวนโยบายที่กำหนดไว้ในแผนพัฒนาเศรษฐกิจและสังคมแห่งชาติ การพิจารณาพื้นที่เป้าหมายดำเนินงาน นำเอาปัญหาที่แท้จริงของคนในท้องถิ่นที่แตกต่างกันไปในแต่ละภูมิภาคและแต่ละพื้นที่เป็นตัวกำหนดพื้นที่ปฏิบัติการ นอกจากนั้น สำนักงานอัยการสูงสุดได้มีคำสั่งจัดตั้งสำนักงานคุ้มครองสิทธิและช่วยเหลือทางกฎหมายแก่ประชาชนประจำจังหวัดขึ้นทุกจังหวัดทั่วประเทศ เป็นการให้บริการฟรีไม่เสียค่าใช้จ่าย ยกเว้นค่าธรรมเนียมในชั้นศาลที่ต้องเสียตามกฎหมาย

		“หน่วยงานของรัฐ” หมายความว่า กระทรวง ทบวง กรม หรือส่วนราชการที่เรียกชื่ออย่างอื่นและมีฐานะเป็นกรม ราชการส่วนภูมิภาค องค์กรปกครองส่วนท้องถิ่น รัฐวิสาหกิจที่ตั้งขึ้น โดยพระราชบัญญัติหรือพระราชกฤษฎีกา องค์การมหาชนที่ตั้งขึ้นตามกฎหมายว่าด้วยองค์การมหาชนและหน่วยงานอื่นของรัฐหน่วยงานของรัฐตามระเบียบนี้ หมายถึง
		๑.ส่วนราชการ อันได้แก่ ราชการส่วนกลาง ราชการส่วนภูมิภาค ราชการส่วนท้องถิ่น
		๒.รัฐวิสาหกิจที่ตั้งขึ้นโดยพระราชบัญญัติหรือพระราชกฤษฎีกา เช่น การไฟฟ้าฝ่ายผลิตแห่งประเทศไทย การรถไฟแห่งประเทศไทย องค์การจัดการน้ำเสีย องค์การอุตสาหกรรมป่าไม้ เป็นต้น
		๓.องค์การมหาชนที่ตั้งขึ้นตามกฎหมายว่าด้วยองค์การมหาชน เช่น องค์การบริหารจัดการก๊าซเรือนกระจก สถาบันวิจัยและพัฒนาพื้นที่สูง เป็นต้น
		๔.หน่วยงานอื่นของรัฐ เช่น สำนักงานคณะกรรมการกิจการโทรคมนาคมแห่งชาติ (กทช.) เป็นต้น

		“ผู้ก่อให้เกิดความเสียหาย” ตามระเบียบนี้ แบ่งออกเป็น ๓ ประเภท ได้แก่
		(๑) เจ้าของหรือผู้ครอบครองแหล่งกำเนิดมลพิษ ที่ก่อให้เกิดหรือเป็นแหล่งกำเนิดการรั่วไหล หรือแพร่กระจายของมลพิษอันเป็นเหตุให้ผู้อื่นได้รับอันตรายแก่ ชีวิต ร่างกาย หรือสุขภาพอนามัย หรือเป็นเหตุให้ทรัพย์สินของผู้อื่นเสียหาย
		ตามนิยาม ของ “ผู้ก่อให้เกิดความเสียหาย” (๑) แบ่งออกเป็น เจ้าของแหล่งกำเนิดมลพิษและผู้ครอบครองแหล่งกำเนิดมลพิษ
		“เจ้าของ” แหล่งกำเนิดมลพิษ๑ จะมีความรับผิดในความเสียหายของสิ่งแวดล้อมอันเกิดจากแหล่งกำเนิดมลพิษของตน โดยถือเสมือนว่าเป็นผู้ที่ก่อความเสียหายนั้นขึ้น ถึงแม้ว่าเจ้าของแหล่งกำเนิดมลพิษนั้นจะมิได้กระทำการใด ๆ ในลักษณะที่เป็นการจงใจหรือประมาทเลินเล่อหรือไม่ก็ตาม เนื่องจากเจ้าของแหล่งกำเนิดมลพิษเป็นผู้อยู่ในฐานะและวิสัยที่จะควบคุมหรือดำเนินการใดๆ ในแหล่งกำเนิดมลพิษของตน เพื่อป้องกันมิให้เกิดความเสียหายเช่นนั้นได้ ซึ่งเป็นไปตามหลักความรับผิดโดยเคร่งครัด (Strict liability) ในกรณีที่เจ้าของมอบการครอบครองให้บุคคลอื่นดำเนินการแทน เช่น ให้บุคคลอื่นเช่าแหล่งกำเนิดมลพิษนั้น เจ้าของก็ยังคงไม่อาจที่จะปฏิเสธความรับผิดเช่นว่านั้นได้ เนื่องจากเจ้าของซึ่งเป็นผู้ให้เช่าอยู่ในวิสัยและความสามารถที่จะคัดเลือกคุณสมบัติของผู้เช่าในการใช้ประโยชน์ในทรัพย์ที่เช่าในประการที่จะไม่ก่อให้เกิดความเสียหายต่อสิ่งแวดล้อมได้ หากผู้เช่าก่อความเสียหายขึ้น เจ้าของซึ่งเป็นผู้ให้เช่าย่อมจะต้องมีความรับผิดในความเสียหายนั้น ร่วมกับผู้เช่าซึ่งเป็นผู้ก่อความเสียหายโดยตรง
		“ผู้ครอบครอง” แหล่งกำเนิดมลพิษ๒ มีความรับผิดในความเสียหายของสิ่งแวดล้อมอันเกิดจากแหล่งกำเนิดมลพิษที่ตนครอบครองอยู่ เช่น กรณีผู้เช่าแหล่งกำเนิดมลพิษ ผู้เช่า คือ ผู้ครอบครองตามระเบียบนี้ นอกจากนี้ในกรณีที่เป็นความเสียหายจากการเคลื่อนย้ายของเสียอันตราย โดยทั่วไปผู้ที่เกี่ยวข้องกับการเคลื่อนย้ายของเสียอันตราย ย่อมจะต้องมีความรับผิดในความเสียหายอันเกิดจากของเสียอันตรายนั้น โดยถือเป็นผู้ครอบครองหรือควบคุมแหล่งกำเนิดมลพิษ
		(๒) ผู้ที่ก่อให้เกิดการั่วไหล แพร่กระจายของมลพิษ หรือก่อให้เกิดภาวะมลพิษหรือ โดยประการอื่น อันเป็นเหตุให้เกิดความเสียหายต่อชีวิต ร่างกาย สุขภาพอนามัยหรือทรัพย์สิน ของผู้อื่นทั้งนี้ ไม่ว่าความเสียหายนั้นจะเกิดจากการกระทำโดยจงใจหรือประมาทเลินเล่อของผู้ก่อให้เกิดความเสียหายหรือไม่ก็ตาม

________________________

๑ อุดมศักดิ์ สินธิพงษ์ กฎหมายว่าด้วยความเสียหายทางสิ่งแวดล้อมความรับผิดทางแพ่ง การชดเชยเยียวยา และการระงับข้อพิพาท กรุงเทพฯ สำนักพิมพ์แห่งจุฬาลงกรณ์มหาวิทยาลัย ๒๕๕๔
๒ อ้างแล้ว เชิงอรรถที่ ๑ หน้า ๑๔๓

		(๓) ผู้ที่กระทำหรือละเว้นการกระทำด้วยประการใดโดยมิชอบด้วยกฎหมาย อันเป็นการทำลาย ทำให้สูญหาย หรือเสียหาย แก่ทรัพยากรธรรมชาติซึ่งเป็นรัฐ หรือเป็นสาธารณสมบัติของแผ่นดิน
		ผู้ก่อให้เกิดความเสียหาย (๓) นี้ สอดคล้องกับ ผู้ที่กระทำหรือละเว้นการกระทำด้วยประการใดโดยมิชอบด้วยกฎหมายตามมาตรา ๙๗ พระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. ๒๕๓๕ อันหมายถึงผู้ที่ทำให้เกิดความเสียหายต่อทรัพยากรธรรมชาติอันเป็นของรัฐหรือเป็นสาธารณสมบัติของแผ่นดินที่กระทำการโดยผิดกฎหมายนั่นเอง
		“ผู้เสียหาย” หมายความว่า ผู้ได้รับความเสียหายไม่ว่าโดยทางตรงหรือทางอ้อมจากการกระทำความผิดตามกฎหมายเกี่ยวกับสิ่งแวดล้อม และให้หมายความรวมถึงผู้ได้รับความเสียหายที่เกิดขึ้น ต่อชีวิต ร่างกาย สุขภาพ หรืออนามัย โดยผลของของสารที่สะสมอยู่ในร่างกายซึ่งต้องใช้เวลาในการแสดงอาการ และความเสียหายนั้นสามารถพิสูจน์ได้ตามหลักวิชาการ
		ผู้ได้รับความเสียหายโดยทางตรงหรือทางอ้อมจากการกระทำความผิดตามกฎหมายเกี่ยวกับสิ่งแวดล้อม เช่น กรณีเพลิงไหม้บ่อขยะอุตสาหกรรม ส่งผลให้ชาวบ้านในบริเวณหมู่บ้านที่ติดกับบ่อขยะ หายใจติดขัดเนื่องจากได้รับสารพิษจากเพลิงไหม้ขยะอุตสาหกรรม เป็นต้น นอกจากนี้ ผู้เสียหาย ยังหมายรวมถึง ผู้ที่ได้รับความเสียหายที่เกิดขึ้นซึ่งผลของสารพิษสะสมอยู่ในร่างกาย ซึ่งต้องใช้เวลาในการแสดงอาการ และความเสียหายนั้นสามารถพิสูจน์ได้ตามหลักวิชาการ
		นอกจากนิยามของหน่วยงานและบุคคลที่เกี่ยวข้องตามระเบียบนี้ ปรากฏในข้อ ๔ ของระเบียบสำนักนายกรัฐมนตรีว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม พ.ศ. ๒๕๕๐ ยังปรากฏหน่วยงานและบุคคลที่เกี่ยวข้องตามบทบัญญัติส่วนอื่นๆ ของระเบียบนี้อีกด้วย ได้แก่
		“โรงพยาบาลหรือสถานพยาบาล” ตามกฎหมายว่าด้วยสถานพยาบาล ซึ่งปรากฏอยู่ในข้อ ๑๕ ของระเบียบนี้ ที่ว่า “ให้โรงพยาบาลที่เป็นหน่วยงานของรัฐหรือสถานพยาบาลตามกฎหมายว่าด้วยสถานพยาบาลรักษาพยาบาลประชาชนที่ได้รับอันตรายจากภาวะมลพิษที่เกิดขึ้นโดยเร็ว โดยมีมาตรฐานในการบริการไม่ต่ำกว่าที่กำหนดไว้ในกฎหมายว่าด้วยสถานพยาบาล” ซึ่งมาตรา ๔ พระราชบัญญัติสถานพยาบาล (ฉบับที่ ๒) พ.ศ. ๒๕๔๗ กำหนดนิยามคำว่า “สถานพยาบาล” หมายความว่า “สถานที่รวมตลอดถึงยานพาหนะซึ่งจัดไว้เพื่อการประกอบโรคศิลปะ ตามกฎหมายว่าด้วยการประกอบโรคศิลปะ การประกอบวิชาชีพเวชกรรมตามกฎหมายว่าด้วยวิชาชีพเวชกรรม...” ดังนั้น “โรงพยาบาลหรือสถานพยาบาล” ที่ว่า จึงหมายถึง โรงพยาบาลหรือสถานพยาบาลของรัฐและเอกชน เนื่องจากอยู่ในภายใต้พระราชบัญญัติสถานพยาบาล (ฉบับที่ ๒) พ.ศ.๒๕๔๗

		“พนักงานสอบสวน” เนื่องจากพนักงานสอบสวนมีบทบาทหน้าที่สำคัญในการประสานงานคดีอาญา ตามระเบียบนี้ ปรากฏในหมวด ๔ การประสานงานคดี ส่วนที่ ๑ การประสานงานในชั้นสอบสวน จึงต้องกำหนดความหมายของพนักงานสอบสวนในคู่มือฉบับนี้ด้วย ทั้งนี้ มาตรา ๒ (๖) ประมวลวิธีพิจารณาความอาญา ได้กำหนดว่า “พนักงานสอบสวน” หมายความถึง เจ้าพนักงานซึ่งกฎหมาย ให้มีอำนาจและหน้าที่ทำการสอบสวน และคำว่า “การสอบสวน” ตามมาตรา ๒ (๑๑) ประมวลวิธีพิจารณาความอาญา หมายความถึงการรวบรวมพยานหลักฐานและการดำเนินการทั้งหลายอื่นตามบทบัญญัติแห่งประมวลกฎหมายนี้ ซึ่งพนักงานสอบสวนได้ทำไปเกี่ยวกับความผิดที่กล่าวหา เพื่อที่จะทราบข้อเท็จจริงหรือการพิสูจน์ความผิด และเพื่อจะเอาตัวผู้กระทำความผิดมาฟ้องลงโทษ ดังนั้นพนักงานสอบสวน คือ เจ้าพนักงานที่ตามประมวลกฎหมายวิธีพิจารณาความอาญาและตามกฎหมายอื่นให้อำนาจไว้โดยมีหน้าที่ในการรวบรวมพยานหลักฐานแสวงหาข้อเท็จจริงและการดำเนินการตามประมวลกฎหมายวิธีพิจาณาความอาญา
		“พนักงานอัยการ” มีบทบาทสำคัญในการประสานงานคดีอาญา ตามระเบียบนี้ ปรากฏในหมวด ๔ การประสานงานคดี ส่วนที่ ๒ การประสานงานคดีอาญาชั้นพนักงานอัยการ ส่วนที่ ๓ การประสานคดีแพ่งระหว่างหน่วยงานรัฐ และยังมีหน้าที่ในการดำเนินคดีปกครองแทนหน่วยงานของรัฐด้วย ดังนั้น จึงต้องกำหนดความหมายของพนักงานอัยการในคู่มือฉบับนี้ด้วย ซึ่งตามประมวลกฎหมายวิธีพิจารณาความอาญา มาตรา ๒ (๕) “พนักงานอัยการ” หมายความถึง เจ้าพนักงานผู้มีหน้าที่ฟ้องผู้ต้องหาต่อศาล ทั้งนี้เป็นข้าราชการในกรมอัยการ หรือเจ้าพนักงานอื่นผู้มีอำนาจเช่นนั้นก็ได้

แผนผังที่ ๒ หน่วยงานและบุคคลที่เกี่ยวข้อง







  
    	
      
        	พนักงาน
อัยการ


      

    



    	
      
        	ผู้เสีย


      

    



    	

      
        	ผู้ก่อให้เกิด
ความเสียหาย


      

    



  

  
    	↖
    	↑


      
        	หน่วยงานและบุคคล
ที่เกี่ยวข้องตามระเบียบนี้


      

    



    	↗
  

  
    	
      
        	พนักงานสอบสวน


      

    



    	↙			↓			↘
    	
      
        	หน่วยงานรัฐรวมถึงสำนักงานคุ้มครองสิทธิ


      

    



  

  
    	
    	
      
        	โรงพยาบาลหรือสถานพยาบาล


      

    



    	
      
        	องค์กรเอกชน

ขอบเขตของคดีแพ่ง คดีอาญา
และคดีปกครอง ตามระเบียบนี้

ขอบเขตของคดีแพ่ง คดีอาญา และคดีปกครอง ตามระเบียบนี้

		เนื่องจาก ได้มีการกำหนดอำนาจหน้าที่ของ กป.วล.ในข้อ ๙ (๒) ระเบียบสำนักนายกรัฐมนตรีว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม พ.ศ.๒๕๕๐ ว่า กป.วล. มีอำนาจหน้าที่ประสานงานกับหน่วยงานของรัฐที่เกี่ยวข้องเพื่อเร่งรัดการบังคับใช้กฎหมายเกี่ยวกับสิ่งแวดล้อม ทั้งในส่วนที่เกี่ยวกับการดำเนินคดีแพ่ง คดีอาญา และคดีปกครอง ดังนั้น จึงมีความจำเป็นที่จะต้องกำหนดขอบเขตของคดีแพ่ง คดีอาญา และคดีปกครองตามระเบียบนี้
		“คดีแพ่ง” หมายความว่า บทบัญญัติที่เป็นความรับผิดทางแพ่งตามกฎหมายเกี่ยวกับสิ่งแวดล้อมที่คณะกรรมการว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อมประกาศ

		ดังที่ได้กล่าวไปก่อนหน้าว่าการที่กฎหมายใดจะอยู่ภายใต้การดำเนินงานของระเบียบสำนักนายกรัฐมนตรีว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม พ.ศ. ๒๕๕๐ นั้น คณะกรรมการว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม (กป.วล.) จะต้องประกาศกำหนดกฎหมายเกี่ยวกับสิ่งแวดล้อมเสียก่อน ซึ่ง ณ ปัจจุบันได้มีประกาศคณะกรรมการว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม เรื่องกำหนดกฎหมายเกี่ยวกับสิ่งแวดล้อม โดยประกาศในราชกิจจานุเบกษา เมื่อวันที่ ๑๓ สิงหาคม ๒๕๕๘ ซึ่งมีผลบังคับใช้เมื่อพ้นกำหนด ๓๖๐ วัน นับถัดจากวันประกาศในราชกิจจานุเบกษา กฎหมายเกี่ยวกับสิ่งแวดล้อม ประกอบด้วย ๖ ฉบับ ดังนี้
		๑. กฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ
		๒. กฎหมายว่าด้วยโรงงาน
		๓. กฎหมายว่าด้วยวัตถุอันตราย
		๔. กฎหมายว่าด้วยการสาธารณสุข
		๕. กฎหมายว่าด้วยการจัดสรรที่ดิน
		๖.กฎหมายว่าด้วยการนิคมอุตสาหกรรมแห่งประเทศไทย

		เมื่อคณะกรรมการว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อมประกาศ “กฎหมายเกี่ยวกับสิ่งแวดล้อม” ทั้ง ๖ ฉบับแล้ว หากมีความเสียหายเกิดขึ้น หน่วยงานของรัฐที่บังคับใช้กฎหมายดังกล่าวจะต้องดำเนินคดีทางแพ่งเพื่อเรียกค่าเสียหาย ตัวอย่างของบทบัญญัติที่อยู่ในส่วนของคดีแพ่งตาม พ.ร.บ.ส่งเสริมและรักษาคุณภาพสิ่งแวดล้อมแห่งชาติ พ.ศ.๒๕๓๕ เช่น มาตรา ๙๖๓ และ ๙๗๔(บทความรับผิดทางแพ่ง) เป็นต้น
		“คดีอาญา” หมายความว่า ความผิดอาญาท้ายพระราชบัญญัติที่เกี่ยวกับสิ่งแวดล้อมจำนวน ๖ ฉบับที่คณะกรรมการว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อมจะประกาศ เช่น ความผิดตามพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. ๒๕๓๕ เรื่องการไม่ปฏิบัติตามกฎกระทรวงที่ออกตามความในมาตรา ๘๐
		“คดีปกครองสิ่งแวดล้อม” คือ คดีพิพาทในด้านกฎหมายเกี่ยวกับสิ่งแวดล้อม โดยเป็นคดีพิพาทระหว่างหน่วยงานทางปกครองหรือเจ้าหน้าที่ของรัฐกับเอกชน หรือ ระหว่างหน่วยงานหรือเจ้าหน้าที่ของรัฐด้วยกันเอง และมีมูลคดี ตามที่บัญญัติไว้ในมาตรา ๙ แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ.๒๕๔๒

_____________________________

๓ มาตรา ๙๖ แหล่งกำเนิดมลพิษใดก่อให้เกิดหรือเป็นแหล่งกำเนิดของการรั่วไหลหรือแพร่กระจายของมลพิษอันเป็นเหตุให้ผู้อื่นได้รับอันตรายแก่ชีวิต ร่างกายหรือสุขภาพอนามัย หรือเป็นเหตุให้ทรัพย์สินของผู้อื่นหรือของรัฐเสียหายด้วยประการใด ๆ เจ้าของหรือผู้ครอบครองแหล่งกำเนิดมลพิษนั้น มีหน้าที่ต้องรับผิดชดใช้ค่าสินไหมทดแทนหรือค่าเสียหายเพื่อการนั้น ไม่ว่าการรั่วไหลหรือแพร่กระจายของมลพิษนั้นจะเกิดจากการกระทำโดยจงใจ หรือประมาทเลินเล่อของเจ้าของหรือผู้ครอบครองแหล่งกำเนิดมลพิษหรือไม่ก็ตาม เว้นแต่ในกรณีที่พิสูจน์ได้ว่ามลพิษเช่นว่านั้นเกิดจาก
		(๑) เหตุสุดวิสัยหรือการสงคราม
		(๒) การกระทำตามคำสั่งของรัฐบาลหรือเจ้าพนักงานของรัฐ
		(๓) การกระทำหรือละเว้นการกระทำของผู้ที่ได้รับอันตรายหรือความเสียหายเองหรือของบุคคลอื่น ซึ่งมีหน้าที่รับผิดชอบโดยตรงหรือโดยอ้อมในการรั่วไหลหรือการแพร่กระจายของมลพิษนั้นค่าสินไหมทดแทนหรือค่าเสียหาย ซึ่งเจ้าของหรือผู้ครอบครองแหล่งกำเนิดมลพิษมีหน้าที่ต้องรับผิดตามวรรคหนึ่ง หมายความรวมถึงค่าใช้จ่ายทั้งหมดที่ทางราชการต้องรับภาระจ่ายจริงในการขจัดมลพิษที่เกิดขึ้นนั้นด้วย

๔ มาตรา ๙๗ ผู้ใดกระทำหรือละเว้นการกระทำด้วยประการใดโดยมิชอบด้วยกฎหมายอันเป็นการทำลายหรือทำให้สูญหายหรือเสียหายแก่ทรัพยากรธรรมชาติซึ่งเป็นของรัฐ หรือเป็นสาธารณสมบัติของแผ่นดิน มีหน้าที่ต้องรับผิดชอบชดใช้ค่าเสียหายให้แก่รัฐตามมูลค่าทั้งหมดของทรัพยากรธรรมชาติที่ถูกทำลาย สูญหาย หรือเสียหายไปนั้น

คดีที่เกี่ยวกับมาตรา ๙ แห่งพระราชบัญญัติดังกล่าวฯ ศาลปกครองมีอำนาจพิจารณาพิพากษาหรือมีคำสั่งที่เกี่ยวข้องกับระเบียบฯ ภายใต้ขอบเขตในเรื่องดังต่อไปนี้
		(๑) คดีพิพาทเกี่ยวกับการออกกฎหรือคำสั่งทางปกครองที่ไม่ชอบ ได้แก่ กรณีหน่วยงานทางปกครองหรือเจ้าหน้าที่ของรัฐกระทำการโดยไม่ชอบด้วยกฎหมายไม่ว่าจะเป็นการออกกฎ คำสั่งหรือการกระทำอื่นใดเนื่องจากกระทำโดยไม่มีอำนาจหรือนอกเหนืออำนาจหน้าที่หรือไม่ถูกต้องตามกฎหมาย หรือโดยไม่ถูกต้องตามรูปแบบขั้นตอนหรือวิธีการอันเป็นสาระสำคัญที่กำหนดไว้สำหรับการกระทำนั้น หรือโดยไม่สุจริต หรือมีลักษณะเป็นการเลือกปฏิบัติที่ไม่เป็นธรรม หรือมีลักษณะเป็นการสร้างขั้นตอนโดยไม่จำเป็นหรือสร้างภาระให้เกิดกับประชาชนเกินสมควรหรือเป็นการใช้ดุลพินิจโดยมิชอบ
		(๒) คดีพิพาทเกี่ยวกับการที่หน่วยงานทางปกครองหรือเจ้าหน้าที่ของรัฐละเลยต่อหน้าที่ตามที่กฎหมายกำหนดให้ต้องปฏิบัติ หรือปฏิบัติหน้าที่ดังกล่าวล่าช้าเกินสมควร เช่น ศาลปกครองระยองมีคำวินิจฉัยว่า คณะกรรมการสิ่งแวดล้อมแห่งชาติละเลยต่อหน้าที่ในการประกาศเขตควบคุมมลพิษ ในพื้นที่อุตสาหกรรมมาบตาพุดจังหวัดระยอง (ศาลปกครองระยอง หมายเลขคดีแดง ๓๒/๒๕๕๒)
		(๓) คดีพิพาทเกี่ยวกับการกระทำละเมิดหรือความรับผิดอย่างอื่นของหน่วยงานทางปกครองหรือเจ้าหน้าที่ของรัฐ อันเกิดจากการใช้อำนาจตามกฎหมาย หรือจากกฎ คำสั่งทางปกครอง หรือคำสั่งอื่น หรือจากการละเลยต่อหน้าที่ตามที่กฎหมายกำหนดให้ต้องปฏิบัติหรือปฏิบัติหน้าที่ดังกล่าวล่าช้าเกินสมควร เช่น กรณีหน่วยงานของรัฐละเลยการปฏิบัติหน้าที่การฟื้นฟูลำห้วยคลิตี้และละเมิดสิทธิในการได้รับประโยชน์จากทรัพยากรธรรมชาติของชุมชน ตามรัฐธรรมนูญ และหน่วยงานของรัฐต้องชดใช้ค่าสินไหมทดแทนจากการกระทำละเมิดดังกล่าว (ศาลปกครองสูงสุด หมายเลขแดงที่ อ. ๗๓๔/๒๕๕๕)
		ทั้งนี้ เมื่อหน่วยงานของรัฐต้องดำเนินคดีปกครอง ไม่ว่าในฐานะเป็นผู้ฟ้องหรือผู้ถูกฟ้องคดี หาก กป.วล. เห็นว่าคดีดังกล่าวเกิดความเสียหายหรือมีผลกระทบแก่สาธารณะเนื่องจากการแพร่กระจายของมลพิษ หรือประกาศตามมาตรา ๙ ตาม พ.ร.บ. ส่งเสริมและรักษาคุณภาพสิ่งแวดล้อมแห่งชาติ เป็นวงกว้าง ศปวล. จะดำเนินการประสานงานกับหน่วยงานของรัฐที่เกี่ยวข้องเพื่อเร่งรัดการบังคับใช้กฎหมายเกี่ยวกับสิ่งแวดล้อมในส่วนที่เกี่ยวกับการดำเนินคดีปกครอง

ขั้นตอนการดำเนินงานตามระเบียบ
สำนักนายกรัฐมนตรีว่าด้วยการประสานงาน
เพื่อบังคับใช้กฎหมายเกี่ยวกับสิ่งแวดล้อมพ.ศ. ๒๕๕๐

ขั้นตอนการดำเนินงานตามระเบียบสำนักนายกรัฐมนตรีว่าด้วยการ

ประสานงานเพื่อบังคับใช้กฎหมายเกี่ยวกับสิ่งแวดล้อม พ.ศ. ๒๕๕๐





		จากที่ได้กล่าวไว้แล้วในตอนต้น ภายใต้ระเบียบสำนักนายกรัฐมนตรีว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม พ.ศ. ๒๕๕๐ จะกำหนดให้มีคณะกรรมการว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม หรือ กป.วล. ซึ่งประกอบด้วย ประธาน (รองอัยการสูงสุดซึ่งได้รับมอบหมายจากอัยการสูงสุด) รองประธาน (อธิบดีอัยการฝ่ายช่วยเหลือทางกฎหมาย) กรรมการ (ผู้แทนจากส่วนราชการต่างๆ ผู้ทรงคุณวุฒิ ผู้แทนองค์กรเอกชน) เลขานุการและผู้ช่วยเลขานุการ (ผู้แทนกรมควบคุมมลพิษ) ซึ่งกรรมการผู้แทนจากส่วนราชการจะต้องมีตำแหน่งไม่ต่ำกว่าผู้อำนวยการกองหรือเทียบเท่า กรรมการผู้ทรงคุณวุฒิและกรรมการผู้แทนองค์กรเอกชน จะต้องมีความรู้ความสามารถเป็นที่ประจักษ์และมีประสบการณ์ที่เกี่ยวข้องกับการคุ้มครองส่งเสริม และรักษาคุณภาพสิ่งแวดล้อม ซึ่งคณะกรรมการชุดนี้มีอำนาจหน้าที่ ดังต่อไปนี้

		(๑) ประสานงานระหว่างภาครัฐและภาคเอกชนเพื่อแก้ไขเรื่องร้องทุกข์ที่เกี่ยวกับสิ่งแวดล้อม

		(๒) ประสานงานกับหน่วยงานของรัฐที่เกี่ยวข้องเพื่อเร่งรัดการบังคับใช้กฎหมายเกี่ยวกับสิ่งแวดล้อมทั้งในส่วนที่เกี่ยวกับการดำเนินคดีแพ่ง คดีอาญา และคดีปกครอง

		(๓) สนับสนุนสำนักงานคุ้มคอรงสิทธิ ในการตรวจสอบเรื่องร้องทุกข์เกี่ยวกับสิ่งแวดล้อม และสนับสนุนองค์กรเอกชนในการดำเนินงานตามข้อ ๑๔

		(๔) เสนอแนะให้หน่วยงานของรัฐออกกฎกระทรวง ข้อบังคับ ข้อบัญญัติท้องถิ่น ระเบียบ หรือประกาศที่เกี่ยวข้องกับการส่งเสริมและรักษาคุณภาพสิ่งแวดล้อม

		(๕) เร่งรัดให้ส่วนราชการที่เกี่ยวข้องปฏิบัติตามคำพิพากษาของศาลที่เกี่ยวข้องกับคดีสิ่งแวดล้อม

		(๖) พิจารณาและกำหนดมาตรการเพื่อให้มีการปฏิบัติตามกฎหมาย ข้อบังคับ ข้อบัญญัติท้องถิ่น ระเบียบหรือประกาศที่เกี่ยวข้องกับการส่งเสริมและรักษาคุณภาพสิ่งแวดล้อม และติดตามให้มีการปฏิบัติตามมาตรการดังกล่าว

		(๗) ให้การสนับสนุนการวิเคราะห์และประเมินความเสียหายในทางวิชาการเพื่อกำหนดมูลค่าความเสียหาย

		(๘) แต่งตั้งคณะอนุกรรมการ หรือคณะทำงานเพื่อดำเนินการตามที่ กป.วล. มอบหมาย

		(๙) เรียกให้หน่วยงานของรัฐ หรือขอให้องค์กรเอกชน ส่งเอกสารหรือข้อมูล หรือขอให้เจ้าหน้าที่จากหน่วยงานหรือองค์กรดังกล่าวมาให้ข้อคิดเห็นเกี่ยวกับเรื่องร้องทุกข์ที่เกี่ยวกับสิ่งแวดล้อม

		(๑๐) ปฏิบัติการอื่นใดเพื่อให้เป็นไปตามระเบียบนี้ หรือตามที่คณะมนตรีหรือนายกรัฐมนตรีมอบหมาย

		สำหรับศูนย์ข้อมูลฯ ซึ่งกรมควบคุมมลพิษได้มีคำสั่งจัดตั้งเป็น “ศูนย์ข้อมูลประสานงานเพื่อบังคับใช้กฎหมายเกี่ยวกับสิ่งแวดล้อม หรือ ศปวล.” ทำหน้าที่เป็นสำนักงานเลขานุการของ กป.วล. มีอำนาจหน้าที่ ดังต่อไปนี้
		(๑) รับผิดชอบในงานธุรการ งานวิชาการ งานการประชุม และงานเลขานุการของ กป.วล. คณะอนุกรรมการและคณะทำงาน
		(๒) รวบรวบข้อมูลและข้อเท็จจริงเกี่ยวกับการร้องทุกข์เกี่ยวกับสิ่งแวดล้อมจากหน่วยงานของรัฐ องค์กรเอกชน ประชาชน หรือสื่อมวลชนแขนงต่างๆ
		(๓) วิเคราะห์และประเมินผลการแก้ไขปัญหาเรื่องราวร้องทุกข์เกี่ยวกับสิ่งแวดล้อม
		(๔) ประสานงานกับหน่วยงานของรัฐและองค์กรเอกชน เพื่อรวบรวมและให้บริการข้อมูลทุกชนิดที่เกี่ยวข้องกับการร้องทุกข์เกี่ยวกับสิ่งแวดล้อม
		(๕) ติดตามเร่งรัดการปฏิบัติการของหน่วยงานของรัฐที่ได้แจ้งหรือรายงานต่อศูนย์ข้อมูลตามระเบียบนี้ แล้วรายงาน กป.วล. เพื่อทราบหรือพิจารณาต่อไป
		(๖) ติดตามเร่งรัดการปฏิบัติการของหน่วยงานของรัฐที่ต้องปฏิบัติตามคำวินิจฉัยหรือคำสั่งที่ได้ออกโดยอาศัยอำนาจตามระเบียบนี้ แล้วรายงาน กป.วล. เพื่อทราบหรือพิจารณาต่อไป
		(๗) ปฏิบัติหน้าที่อื่นตามที่ได้รับมอบหมาย

		ดังนั้น เมื่อเกิดความเสียหายต่อสิ่งแวดล้อมหรือผลกระทบต่อสุขภาพอนามัยของประชาชน หน่วยงานของรัฐที่รับผิดชอบภายใต้กฎหมายเกี่ยวกับสิ่งแวดล้อมทั้ง ๖ ฉบับ พนักงานสอบสวน กป.วล. ศปวล. รวมทั้งประชาชนสามารถดำเนินการต่างๆ ได้ตามแผนผังการดำเนินงานในภาพรวม (แผนผังที่ ๓) สำหรับการดำเนินงานในส่วนอื่นจะอธิบายรายละเอียดในกรณีต่าง ๆ ต่อไป

แผนผังที่ ๓ การดำเนินงานในภาพรวม ตามระเบียบสำนักนายกรัฐมนตรีฯ

การประสานงานเพื่อแก้ไขความเสียหายที่เกิดขึ้น

การประสานงานเพื่อแก้ไขความเสียหายที่เกิดขึ้น




๑.๑ กรณีความเสียหายที่เกิดขึ้นแก่สาธารณะเนื่องจากการแพร่กระจายของมลพิษ

		ตามระเบียบสำนักนายกรัฐมนตรีว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม พ.ศ. ๒๕๕๐ ในข้อ ๑๑๕ นั้น เมื่อพิจารณาแล้วจะเห็นว่าบุคคลที่จะเป็นผู้แจ้งให้ ศปวล. ทราบ มี ๒ กรณีคือ กรณีที่หน่วยงานของรัฐเป็นผู้แจ้ง และกรณีที่บุคคลหรือองค์กรเอกชนเป็นผู้แจ้ง (รายละเอียดปรากฏตามแผนผังที่ ๔.๑)

๑. กรณีที่หน่วยงานของรัฐเป็นผู้แจ้ง
		(๑.๑) เมื่อหน่วยงานของรัฐซึ่งเป็นผู้บังคับใช้กฎหมายเกี่ยวกับสิ่งแวดล้อม๖พบการกระทำผิดเกี่ยวกับกฎหมายสิ่งแวดล้อม เช่น พบการกระทำความผิดเกี่ยวตาม พ.ร.บ. โรงงาน พ.ศ. ๒๕๓๕ ในกรณีโรงงานอุตสาหกรรมแห่งหนึ่งปล่อยมลพิษออกจากโรงงาน และกรมโรงงานอุตสาหกรรมพบเหตุ หรือมีผู้ร้องเรียนเหตุดังกล่าว
		(๑.๒) ให้หน่วยงานของรัฐนั้นออกคำสั่งทางปกครองเพื่อระงับเหตุแห่งความเสียหายนั้นก่อน เช่นกรมโรงงานอุตสาหกรรมออกคำสั่งทางปกครองให้โรงงานอุตสาหกรรมที่ปล่อยมลพิษดังกล่าวหยุดประกอบกิจการชั่วคราว (รายละเอียดปรากฏตามแผนผังที่ ๔.๑ ข้อ ๑)



____________________________


๕ ระเบียบสำนักนายกรัฐมนตรีว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม พ.ศ. ๒๕๕๐ ข้อ ๑๑ ในกรณีหน่วยงานของรัฐที่เกี่ยวข้องพบเห็นการกระทำความผิดกฎหมายเกี่ยวกับสิ่งแวดล้อม หรือได้รับแจ้งจากองค์กรเอกชนหรือบุคคลใดว่ามีการกระทำความผิดกฎหมายเกี่ยวกับสิ่งแวดล้อม เป็นเหตุให้เกิดภยันตรายต่อสาธารณชนอันเนื่องมาจากภาวะมลพิษที่เกิดจากการแพร่กระจายของมลพิษ ให้หน่วยงานของรัฐที่เกี่ยวข้องพิจารณาออกคำสั่งทางปกครองเพื่อระงับเหตุแห่งความเสียหายตามอำนาจหน้าที่โดยทันที เช่น การสั่งปิดหรือพักใช้หรือเพิกถอนใบอนุญาต หรือการสั่งให้หยุดใช้ หรือทำประโยชน์ด้วยประการใด ๆ เพื่อระงับเหตุแห่งความเสียหายนั้น และหากมีความจำเป็นจะต้องดำเนินคดีกับผู้กระทำความผิด ให้หน่วยงานของรัฐที่เกี่ยวข้องดำเนินการเก็บรวบรวมพยานหลักฐานและให้แจ้งให้ศูนย์ข้อมูลทราบโดยไม่ชักช้า		กรณีที่องค์กรเอกชนหรือบุคคลใด พบว่าการกระทำความผิดตามวรรคหนึ่งจะก่อให้เกิดความเสียหายต่อสิ่งแวดล้อมเพิ่มขึ้น ให้แจ้งศูนย์ข้อมูลทราบเพื่อพิจารณาหามาตรการในการระงับเหตุแห่งความเสียหายเพิ่มเติม
		ในกรณีที่ศูนย์ข้อมูลเห็นว่า มาตรการที่ใช้เพื่อการระงับเหตุแห่งความเสียหายของหน่วยงานของรัฐที่เกี่ยวข้องตามวรรคหนึ่งไม่เพียงพอ ให้ศูนย์ข้อมูลเสนอมาตรการให้หน่วยงานของรัฐที่เกี่ยวข้องดำเนินการเพิ่มเติมได้ตามที่เห็นสมควร หากหน่วยงานที่เกี่ยวข้องไม่ดำเนินการตามที่ศูนย์ข้อมูลเสนอ ให้ศูนย์ข้อมูลรายงานให้รัฐมนตรีผู้กำกับดูแลหน่วยงานของรัฐที่เกี่ยวข้อง และ กป.วล. ทราบโดยไม่ชักช้า
๖ กฎหมายเกี่ยวกับสิ่งแวดล้อมนั้น ณ ปัจจุบัน ได้มีประกาศคณะกรรมการว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม เรื่องกำหนดกฎหมายเกี่ยวกับสิ่งแวดล้อม โดยประกาศในราชกิจจานุเบกษา เมื่อวันที่ ๑๓ สิงหาคม ๒๕๕๘ ซึ่งมีผลบังคับใช้เมื่อพ้นกำหนด ๓๖๐ วัน นับถัดจากวันประกาศในราชกิจจานุเบกษา กฎหมายเกี่ยวกับสิ่งแวดล้อม ประกอบด้วย ๖ ฉบับ ดังนี้ (๑) กฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ (๒) กฎหมายว่าด้วยการสาธารณสุข (๓) กฎหมายว่าด้วยวัตถุอันตราย (๔) กฎหมายว่าด้วยโรงงาน (๕) กฎหมายว่าด้วยการจัดสรรที่ดิน (๖) กฎหมายว่าด้วยการนิคมอุตสาหกรรมแห่งประเทศไทย

		(๑.๓) เมื่อได้มีการออกคำสั่งทางปกครองเพื่อระงับเหตุแล้ว แต่ยังไม่สามารถระงับเหตุแห่งความเสียหายได้ เช่น ยังมีมลพิษแพร่กระจายอยู่ หรือแม้ว่าจะระงับเหตุแห่งความเสียหายได้ แต่ยังมีความจำเป็นต้องดำเนินคดีกับผู้กระทำผิด ตาม พ.ร.บ. ที่เกี่ยวข้อง ให้หน่วยงานรัฐดังกล่าวรวบรวมข้อเท็จจริงและพยานหลักฐาน๗ และแจ้งต่อ ศปวล. เป็นลายลักษณ์อักษรโดยไม่ชักช้า๘ (รายละเอียดปรากฏตามแผนผังที่ ๔.๑ ข้อ ๒)
		(๑.๔) หากหน่วยงานของรัฐไม่แจ้งให้ ศปวล. ทราบ ศปวล. ก็จะดำเนินการติดตามหน่วยงานของรัฐนั้นโดยทำหนังสือขอความร่วมมือให้แจ้งข้อมูลมายัง ศปวล. (รายละเอียดปรากฏตามแผนผังที่ ๔.๑ ข้อ ๓)
		(๑.๕) หากหน่วยงานของรัฐนั้นไม่แจ้งต่อ ศปวล. ภายในเวลาอันสมควร ภายหลังจากที่ได้รับหนังสือขอความร่วมมือจาก ศปวล. แล้ว ศปวล. จะรายงานรัฐมนตรีที่กำกับดูแลหน่วยงานรัฐนั้น และรายงานให้ กปวล. ทราบต่อไป

๒. กรณีที่บุคคลหรือองค์กรเอกชนเป็นผู้แจ้งต่อ ศปวล.
		(๒.๑) เมื่อบุคคลหรือองค์กรเอกชนพบเห็นว่า มีภัยอันตรายต่อสาธารณชนอันเนื่องมาจากภาวะมลพิษที่เกิดจากการแพร่กระจายของมลพิษมีความเสียหายต่อสิ่งแวดล้อมเพิ่มขึ้น ไม่ว่าหน่วยงานของรัฐออกคำสั่งทางปกครองเพื่อระงับเหตุหรือไม่ก็ตาม บุคคลหรือองค์กรเอกชนดังกล่าวสามารถแจ้งต่อ ศปวล. เพื่อพิจารณาหามาตรการเพิ่มเติมเพื่อระงับเหตุแห่งความเสียหายแล้วเสนอไปยังหน่วยงานของรัฐผู้ออกคำสั่งทางปกครอง เพื่อให้มีความเหมาะสมยิ่งขึ้น (รายละเอียดปรากฏตามแผนผังที่ ๔.๑ ข้อ ๔)
		(๒.๒) ศปวล. เห็นว่า มาตรการที่ใช้เพื่อระงับเหตุแห่งความเสียหายของหน่วยงานของรัฐไม่เพียงพอ ให้ ศปวล. เสนอมาตรการในการระงับเหตุแห่งความเสียหายไปยังหน่วยงานรัฐผู้ออกคำสั่งทางปกครองโดยอาศัยความเห็นของคณะอนุกรรมการเฉพาะกิจหรือคณะทำงานที่ได้รับมอบหมายจาก กป.วล. ตามที่เห็นสมควร เพื่อให้มีความเหมาะสมยิ่งขึ้น (รายละเอียดปรากฏตามแผนผังที่ ๔.๑ ข้อ ๕)

________________________________

๗ การรวบรวมข้อเท็จจริงและพยานหลักฐาน มีองค์ประกอบของข้อมูลเบื้องต้น ดังนี้ ข้อมูลเบื้องต้นของคดี โจทก์ จำเลย ผู้เสียหาย กฎหมายที่เกี่ยวข้อง ความก้าวหน้าของคดี และการดำเนินการบังคับคดี เป็นต้น รายละเอียดดังตัวอย่างแบบรายงานคดีสิ่งแวดล้อมด้านมลพิษในภาคผนวก ก

๘ กรณีที่หน่วยงานของรัฐจะต้องแจ้งต่อ ศปวล. ทราบนั้นต้องประกอบด้วยองค์ประกอบ ๒ ส่วนคือ (๑) มีการกระทำผิดกฎหมายเกี่ยวกับสิ่งแวดล้อมและหน่วยงานของรัฐได้ออกคำสั่งทางปกครองเพื่อระงับเหตุแห่งความเสียหาย (๒)หน่วยงานของรัฐนั้นมีความจำเป็นต้องดำเนินคดีกับผู้กระทำผิดตามกฎหมายเกี่ยวกับสิ่งแวดล้อมเมื่อเข้าตามองค์ประกอบทั้ง ๒ ข้อนี้ หน่วยงานของรัฐนั้นต้องให้ ศปวล. ทราบ

		(๒.๓) หากหน่วยงานของรัฐไม่มีการดำเนินการใด ๆ ตามมาตรการที่ ศปวล. ได้เสนอไป ศปวล. จะแจ้งให้รัฐมนตรีที่กำกับดูแลหน่วยงานรัฐนั้นทราบ และรายงาน กป.วล. ทราบต่อไป (รายละเอียดปรากฏตามแผนผังที่ ๔.๑ ข้อ ๖)

สรุปขั้นตอนของหน่วยงานของรัฐที่เกี่ยวข้อง ในการดำเนินงานเพื่อแก้ไขความเสียหายที่เกิดขึ้นแก่สาธารณะตามข้อ ๑๑ ของระเบียบสำนักนายกฯ
		๑. เมื่อหน่วยงานของรัฐที่เกี่ยวข้องพบเห็นการกระทำความผิดกฎหมายเกี่ยวกับสิ่งแวดล้อม หรือได้รับแจ้งจากองค์กรเอกชนหรือบุคคลใดว่ามีการกระทำความผิดเกี่ยวกับสิ่งแวดล้อม เป็นเหตุให้เกิดภยันตรายต่อสาธารณะอันเนื่องมาจากการแพร่กระจายของมลพิษ
		๒. ให้หน่วยงานของรัฐที่เกี่ยวข้องพิจารณาออกคำสั่งทางปกครองตามอำนาจหน้าที่เพื่อระงับเหตุแห่งความเสียหายโดยทันที
		๓. และหากมีความจำเป็นต้องดำเนินคดีกับผู้กระทำความผิดไม่ว่าดำเนินคดีทางแพ่งหรือทางอาญาให้หน่วยงานของรัฐที่เกี่ยวข้องนั้นเก็บรวบรวมพยานหลักฐาน อาทิเช่น ข้อเท็จจริงเกี่ยวกับการกระทำความผิด รูปถ่าย กฎหมายที่เกี่ยวข้อง ที่บ่งชี้ได้ว่ามีการกระทำความผิดกฎหมายสิ่งแวดล้อมดังกล่าว และแจ้งให้ศูนย์ข้อมูลฯทราบโดยไม่ชักช้า โดยให้รายงานเป็นหนังสือ

แผนผังที่ ๔.๑ กรณีความเสียหายที่เกิดขึ้นแก่สาธารณะเนื่องจากการแพร่กระจายของมลพิษ (ข้อ ๑๑)

๑.๒ กรณีเหตุฉุกเฉินหรือภยันตรายต่อสาธารณชน

		ในข้อ ๑๒ ตามระเบียบสำนักนายกรัฐมนตรีฯ๙ นั้นเมื่อพิจารณาแล้วจะเห็นได้ในกรณีของการประสานกับหน่วยงานของรัฐในเหตุฉุกเฉินหรือภยันตรายต่อสาธารณชน อันเนื่องมาจากการแพร่กระจายของมลพิษนั้น ต้องเป็นเหตุฉุกเฉินหรือภยันตรายต่อสาธารณชน ตามมาตรา ๙ ของ พ.ร.บ. ส่งเสริมและรักษาคุณภาพสิ่งแวดล้อมแห่งชาติ พ.ศ. ๒๕๓๕๑๐ ซึ่งขั้นตอนในการประสานงานในข้อ ๑๒ และการดำเนินคดีเมื่อมีการไม่ปฏิบัติตามข้อ ๑๓๑๑ นั้นจะกล่าวในหัวข้อต่อไป

____________________________


๙ ระเบียบสำนักนายกรัฐมนตรีว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม พ.ศ. ๒๕๕๐ ข้อ ๑๒ ในกรณีที่เกิดเหตุฉุกเฉินหรือภยันตรายต่อสาธารณชน อันเนื่องมาจากภาวะมลพิษ ที่เกิดจากการแพร่กระจายของมลพิษในเขตกรุงเทพมหานคร ราชการส่วนภูมิภาค หรือราชการส่วนท้องถิ่น เมื่อนายกรัฐมนตรีได้สั่งการหรือได้มอบอำนาจให้ผู้ว่าราชการกรุงเทพมหานครหรือผู้ว่าราชการจังหวัด แล้วแต่กรณี ปฏิบัติหน้าที่แทนนายกรัฐมนตรีในการสั่งการภายในเขตจังหวัด ตามมาตรา ๙ แห่งพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. ๒๕๓๕ แล้ว ให้ผู้ว่าราชการกรุงเทพมหานครหรือผู้ว่าราชการจังหวัดแล้วแต่กรณี ติดตามดูแลให้บุคคลที่เกี่ยวข้องปฏิบัติตามคำสั่งของนายกรัฐมนตรีหรือผู้ที่ได้รับมอบอำนาจจากนายกรัฐมนตรีโดยเคร่งครัดและรายงานให้ศูนย์ข้อมูลทราบโดยไม่ชักช้า
		ในกรณีที่เหตุฉุกเฉินหรือภยันตรายดังกล่าวเกิดขึ้นในหลายจังหวัดคาบเกี่ยวกัน ให้ กป.วล. รายงานให้นายกรัฐมนตรีทราบเพื่อให้พิจารณาสั่งการตามที่เห็นสมควรต่อไป		ให้ศูนย์ข้อมูลมีหน้าที่ติดตามและรายงานผลการปฏิบัติตามคำสั่งนายกรัฐมนตรีหรือผู้ที่ได้รับมอบอำนาจจากนายกรัฐมนตรีที่สั่งการตามวรรคหนึ่งให้ กป.วล. ทราบ
๑๐ พ.ร.บ. ส่งเสริมและรักษาคุณภาพสิ่งแวดล้อมแห่งชาติ พ.ศ. ๒๕๓๕ มาตรา ๙ เมื่อมีเหตุฉุกเฉินหรือเหตุภยันตรายต่อสาธารณชนอันเนื่องมาจากภัยธรรมชาติหรือภาวะมลพิษที่เกิดจากการแพร่กระจายของมลพิษ ซึ่งหากปล่อยไว้เช่นนั้นจะเป็นอันตรายอย่างร้ายแรงต่อชีวิต ร่างกายหรือสุขภาพอนามัยของประชาชน หรือก่อความเสียหายต่อทรัพย์สินของประชาชนหรือของรัฐเป็นอันมาก ให้นายกรัฐมนตรีมีอำนาจสั่งตามที่เห็นสมควรให้ส่วนราชการรัฐวิสาหกิจหรือบุคคลใด รวมทั้งบุคคลซึ่งได้รับหรืออาจได้รับอันตรายหรือความเสียหายดังกล่าว กระทำหรือร่วมกันกระทำการใด ๆ อันจะมีผลเป็นการควบคุม ระงับ หรือบรรเทาผลร้ายจากอันตรายและความเสียหายที่เกิดขึ้นนั้นได้อย่างทันท่วงที ในกรณีที่ทราบว่าบุคคลใดเป็นผู้ก่อให้เกิดมลภาวะดังกล่าว ให้นายกรัฐมนตรีมีอำนาจสั่งบุคคลนั้นไม่ให้กระทำการใดอันจะมีผลเป็นการเพิ่มความรุนแรงแก่ภาวะมลพิษในระหว่างที่มีเหตุภยันตรายดังกล่าวด้วย
		อำนาจในการสั่งตามวรรคหนึ่ง นายกรัฐมนตรีจะมอบอำนาจให้ผู้ว่าราชการจังหวัดปฏิบัติราชการภายในเขตจังหวัดแทนนายกรัฐมนตรีได้โดยให้ทำเป็นคำสั่งและประกาศในราชกิจจานุเบกษา
		เมื่อนายกรัฐมนตรีได้สั่งตามวรรคหนึ่ง หรือผู้ว่าราชการจังหวัดในการปฏิบัติราชการแทนนายกรัฐมนตรีได้สั่งตามวรรคสองแล้ว ให้ประกาศคำสั่งดังกล่าวในราชกิจจานุเบกษาโดยมิชักช้า
๑๑ ระเบียบสำนักนายกรัฐมนตรีว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม พ.ศ. ๒๕๕๐ ข้อ ๑๓ ในกรณีบุคคลที่เกี่ยวข้องฝ่าฝืนไม่ปฏิบัติตามคำสั่งของนายกรัฐมนตรีหรือผู้ได้รับมอบอำนาจจากนายกรัฐมนตรีตามข้อ ๑๒ ในเขตกรุงเทพมหานคร ให้ผู้ว่าราชการกรุงเทพมหานครประสานงานกับผู้บัญชาการตำรวจแห่งชาติหรือผู้บัญชาการตำรวจนครบาลแล้วแต่กรณี ในเขตจังหวัดอื่นให้ผู้ว่าราชการจังหวัดประสานงานกับผู้บังคับการตำรวจภูธรประจำจังหวัด เพื่อดำเนินคดีกับบุคคลซึ่งฝ่าฝืนคำสั่งนั้น และรายงานให้ศูนย์ข้อมูลทราบโดยไม่ชักช้า และให้ศูนย์ข้อมูลรายงานผลการดำเนินคดีให้ กป.วล. ทราบทุกระยะ

การสั่งการหรือมอบอำนาจของนายกรัฐมนตรี
และการติดตามกรณีมีการฝ่าฝืนคำสั่ง

การสั่งการหรือมอบอำนาจของนายกรัฐมนตรีและการติดตาม

กรณีมีการฝ่าฝืนคำสั่ง
๑. กรณีเกิดขึ้นในเขตกรุงเทพมหานครหรือจังหวัดใดจังหวัดหนึ่ง
		(๑.๑) เมื่อมีเหตุฉุกเฉินเกิดขึ้นตามมาตรา ๙ พ.ร.บ. ส่งเสริมและรักษาคุณภาพสิ่งแวดล้อม พ.ศ. ๒๕๓๕ นายกรัฐมนตรีอาจมีคำสั่งใด ๆ เพื่อดำเนินการอันเป็นการบรรเทาผลร้ายจากเหตุการณ์นั้นโดยอาจเป็นการสั่งการเอง หรือมอบอำนาจให้ผู้ว่าราชการกรุงเทพมหานคร หรือมอบอำนาจให้ผู้ว่าราชการจังหวัด สั่งการแทนได้
		(๑.๒) เมื่อได้มีการสั่งการตามข้อ ๑๒ แล้ว ผู้ว่าราชการกรุงเทพมหานครหรือผู้ว่าราชการจังหวัดจะเป็นผู้ติดตามดูแลให้บุคคลที่เกี่ยวข้องปฏิบัติตามคำสั่งนายกรัฐมนตรี หรือคำสั่งของผู้ว่าราชการกรุงเทพมหานคร หรือคำสั่งผู้ว่าราชการจังหวัดซึ่งได้รับมอบหมายอำนาจจากนายกรัฐมนตรีโดยเคร่งครัด และรายงานผลการติดตาม๑๒ ให้ ศวปล. ทราบโดยไม่ชักช้า (ข้อ ๑๒ วรรคแรกของระเบียบ) (รายละเอียดปรากฏตามแผนผังที่ ๔.๒ ข้อ ๑)
		(๑.๓) ถ้าบุคคลที่เกี่ยวข้องฝ่าฝืนไม่ปฏิบัติตามคำสั่งของนายกฯ หรือผู้ว่าราชการกรุงเทพมหานคร หรือผู้ว่าราชการจังหวัด แล้วแต่กรณี ให้ผู้ว่าราชการกรุงเทพมหานครประสานงานกับผู้บัญชาการตำรวจแห่งชาติหรือผู้บัญชาการตำรวจนครบาล หรือให้ผู้ว่าราชการจังหวัดประสานงานกับผู้บัญชาการตำรวจภูธรประจำจังหวัด เพื่อให้ดำเนินคดีกับบุคคลซึ่งฝ่าฝืนคำสั่ง (รายละเอียดปรากฏตามแผนผังที่ ๔.๒ ข้อ ๒)
		(๑.๔) เมื่อได้ประสานงานตามข้อ ๑.๓ แล้วให้ผู้ว่าราชการกรุงเทพมหานคร หรือผู้ว่าราชการจังหวัดรายงานผลการดำเนินคดี๑๓ ให้ ศปวล. ทราบโดยไม่ชักช้า (ข้อ ๑๓ ของระเบียบ) ๑๔

_______________________________

๑๒ การรายงานผลการติดตาม มีองค์ประกอบของข้อมูลเบื้องต้น ดังนี้ สถานการณ์ ข้อเท็จจริง การดำเนินการของหน่วยงานที่เกี่ยวข้อง และการดำเนินการต่อไป เป็นต้น รายละเอียดดังตัวอย่างแบบรายงานผลการติดตามมลพิษสิ่งแวดล้อม กรณีเหตุฉุกเฉิน/ภยันตรายต่อสาธารณชนในภาคผนวก ข
๑๓ การรายงานผลการดำเนินคดี ใช้แบบฟอร์มเดียวกันกับรายงานการร้องทุกข์กล่าวโทษ มีองค์ประกอบของข้อมูลเบื้องต้น เสมือนการรวบรวมข้อเท็จจริงและพยานหลักฐาน ดังนี้ ข้อมูลเบื้องต้นของคดี โจทก์ จำเลย ผู้เสียหาย กฎหมายที่เกี่ยวข้อง ความก้าวหน้าของคดี และการดำเนินการบังคับคดี เป็นต้น รายละเอียดดังตัวอย่างแบบรายงานคดีสิ่งแวดล้อมด้านมลพิษในภาคผนวก ก
๑๔ ระเบียบสำนักนายกรัฐมนตรีว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม ข้อ ๑๓ ในกรณีบุคคลที่เกี่ยวข้องฝ่าฝืนไม่ปฏิบัติตามคำสั่งของนายกรัฐมนตรีหรือผู้ได้รับมอบอำนาจจากนายกรัฐมนตรีตามข้อ ๑๒ ในเขตกรุงเทพมหานคร ให้ผู้ว่าราชการกรุงเทพมหานครประสานงานกับผู้บัญชาการตำรวจแห่งชาติหรือผู้บัญชาการตำรวจนครบาลแล้วแต่กรณี ในเขตจังหวัดอื่นให้ผู้ว่าราชการจังหวัดประสานงานกับผู้บังคับการตำรวจภูธรประจำจังหวัด เพื่อดำเนินคดีกับบุคคล ซึ่งฝ่าฝืนคำสั่งนั้น และรายงานให้ศูนย์ข้อมูลทราบโดยไม่ชักช้า และให้ศูนย์ข้อมูลรายงานผลการดำเนินคดีให้ กป.วล. ทราบทุกระยะ

		(๑.๕) เมื่อ ศปวล. ได้รับรายงานตามข้อ ๑.๔ แล้ว ศปวล. จะรายงานผลการดำเนินคดีให้ กป.วล. ทราบทุกระยะ (รายละเอียดปรากฏตามแผนผังที่ ๔.๒ ข้อ ๓)


๒. กรณีเหตุฉุกเฉินเกิดขึ้นในหลายจังหวัดคาบเกี่ยวกัน
		เมื่อมีเหตุฉุกเฉินเกิดขึ้นตามมาตรา ๙ พ.ร.บ. ส่งเสริมและรักษาคุณภาพสิ่งแวดล้อม พ.ศ. ๒๕๓๕ เกิดขึ้นในหลายจังหวัดคาบเกี่ยวกัน ให้ กป.วล. รายงานให้นายกรัฐมนตรีทราบเพื่อพิจารณาสั่งการตามที่เห็นสมควรต่อไป (ข้อ ๑๒ วรรคสองของระเบียบฯ) (รายละเอียดปรากฏตามแผนผังที่ ๔.๒ ข้อ ๔)


๓. หน้าที่ของหน่วยงานรัฐในการรวบรวมข้อเท็จจริง เพื่อประโยชน์ในการคุ้มครองและรักษาสิ่งแวดล้อม
		เนื่องจากการกระทำความผิดเกี่ยวกับสิ่งแวดล้อม อาจมีผลกระทบเป็นวงกว้างและส่งผลต่อประชาชนส่วนใหญ่ หน่วยงานของรัฐเพียงหน่วยงานเดียวอาจประสบปัญหาในการรวบรวมข้อมูลเท็จจริง ระเบียบสำนักนายกรัฐมนตรี ข้อ ๑๔ จึงมอบอำนาจให้หน่วยงานของรัฐขอความร่วมมือจากตัวผู้เสียหาย องค์กรเอกชน หรือ บุคคลใด ในกรณีดังต่อไปนี้ได้
		(๑) สืบเสาะหาข้อเท็จจริงเกี่ยวกับการกระทำความผิดอาญาตามกฎหมายเกี่ยวกับสิ่งแวดล้อม
		(๒) ค้นหาข้อเท็จจริงและรวบรวมพยานหลักฐานในการดำเนินคดีแพ่งหรือคดีอื่นๆ

๔. สิทธิของผู้เสียหายในการได้รับการรักษาพยาบาลซึ่งได้รับอันตรายจากภาวะมลพิษ
		เมื่อมีผู้ได้รับความเสียหายจากภาวะมลพิษทางสิ่งแวดล้อม ระเบียบสำนักนายกฯ ข้อ๑๕ ได้กำหนดให้สถานพยาบาลตามกฎหมายว่าด้วยสถานพยาบาล ๑๕ ต้องรับตัวผู้เสียหายดังกล่าวไว้รักษา และต้องมีมาตรฐานไม่ต่ำกว่าที่กำหนดไว้ในกฎหมายว่าด้วยสถานพยาบาล ซึ่งหากสถานพยาบาลดังกล่าวปฏิเสธไม่รับรักษาผู้ป่วยจากเหตุดังกล่าว ก็จะมีโทษตาม พ.ร.บ. สถานพยาบาล พ.ศ. ๒๕๔๑

____________________________


๑๕ พ.ร.บ. สถานพยาบาล พ.ศ. ๒๕๔๑ มาตรา ๔ ในพระราชบัญญัตินี้ “สถานพยาบาล” หมายความว่า สถานที่รวมตลอดถึงยานพาหนะซึ่งจัดไว้เพื่อการประกอบโรคศิลปะตามกฎหมายว่าด้วยการประกอบโรคศิลปะ การประกอบวิชาชีพเวชกรรมตามกฎหมายว่าด้วยวิชาชีพเวชกรรม การประกอบวิชาชีพการพยาบาลและการผดุงครรภ์ตามกฎหมายว่าด้วยวิชาชีพการพยาบาลและการผดุงครรภ์ การประกอบวิชาชีพทันตกรรมตามกฎหมายว่าด้วยวิชาชีพทันตกรรม การประกอบวิชาชีพภายภาพบำบัดตามกฎหมายว่าด้วยวิชาชีพกายภาพบำบัด หรือการประกอบวิชาชีพเทคนิคการแพทย์ตามกฎหมายว่าด้วยวิชาชีพเทคนิคการแพทย์ ทั้งนี้ โดยกระทำเป็นปกติธุระไม่ว่าจะได้รับประโยชน์ตอบแทนหรือไม่ แต่ไม่รวมถึงสถานที่ขายยาตามกฎหมายว่าด้วยยาซึ่งประกอบธุรกิจการขายยาโดยเฉพาะ

สรุปหน้าที่ของหน่วยงานที่เกี่ยวข้อง ในการรายงานข้อมูล ตามข้อ ๑๒ ของระเบียบสำนักนายกฯ

		จะเห็นได้ว่าการดำเนินการตามข้อ ๑๒ นั้นผู้รายงานให้ศูนย์ข้อมูลทราบคือผู้ที่ได้รับมอบอำนาจจากนายกรัฐมนตรีในการติดตาม ซึ่งหมายถึงผู้ว่าราชการกรุงเทพมหานครหรือผู้ว่าราชการจังหวัด (แล้วแต่กรณี) ซึ่งจะมีหน้าที่ในการรายงานดังนี้
		๑. รายงานเมื่อผู้ว่าราชการกรุงเทพมหานคร/ผู้ว่าราชการจังหวัด ติดตามบุคคลที่เกี่ยวข้องให้ปฏิบัติตามคำสั่งที่ได้รับมอบอำนาจจากนายกรัฐมนตรี โดยให้รายงานให้ศูนย์ข้อมูลฯ ทราบเป็นหนังสือภายหลังจากที่ได้ดำเนินการติดตามแล้ว โดยไม่ชักช้า
		๒. รายงานผลการดำเนินคดี ในกรณีที่มีการฝ่าฝืนการปฏิบัติตามคำสั่งที่ได้รับมอบอำนาจจากนายกรัฐมนตรี หลังจากที่ผู้ว่าราชการกรุงเทพมหานคร/ผู้ว่าราชการจังหวัด ได้ประสานงานกับผู้บัญชาการตำรวจแห่งชาติ หรือผู้บังคับการตำรวจภูธรจังหวัด แล้วแต่กรณี โดยให้รายงานให้ศูนย์ข้อมูลฯ ทราบเป็นหนังสือโดยไม่ชักช้า

แผนผังที่ ๔.๒ กรณีเหตุฉุกเฉินหรือภยันตรายต่อสาธารณชน (ข้อ ๑๒-๑๓)




  
    
      	
        
          
            	กรณีบุคคลที่เกี่ยวข้อง

ฝ่าฝืนไม่ปฏิบัติตามคำสั่ง
หรือผู้ได้รับมอบอำนาจ

จากนายกรัฐมนตรี


          

        
      


      	
        
          
            	กรณีบุคคลที่เกี่ยวข้อง
ปฏิบัติ
ตามคำสั่งหรือผู้
ได้รับมอบอำนาจ

จากนายกรัฐมนตรี


          

        
      


      	




        
          
            
              	เกิดเหตุฉุกเฉินหรือ

ภยันตรายต่อสาธารณชน










 ↓	




      	

          

        

        

        ๔

        → 
      	

          

        

        


        
          
            
              	เกิดขึ้นในหลาย
จังหวัดคาบเกี่ยวกัน
            

          
        

↓


    

    
      	ผู้ว่าฯกทม.

          /ผู้ว่าฯจังหวัด

        ประสานงานเพื่อ

        ดำเนินคดี ๒

        │

        │

        │

        │

        │

        │

        │

        │

        │

│

│

        

        ↓

            	นายกรัฐมนตรี
          

        
      

          รายงานให้ทราบเพื่อพิจารณาสั่งการต่อไป

        ↓

        


      	 ←
      	
        
          
            	คณะกรรมการว่าด้วยการ

ประสานงานเพื่อบังคับใช้กฎหมายสิ่งแวดล้อม


          

        
      


    

    
      	
        
          
            	ติดตามดูแล ให้บุคคลที่เกี่ยวข้องปฏิบัติตามคำสั่งอย่างเคร่งครัด 
          

        
      

          

        

        

        ๑
      	
        
          
            	สั่งการหรือมอบอำนาจ
ให้สั่งการภายในจังหวัด
          

        
      

↓


      	↑

↑

↑

↑

↑

↑

↑

↑

↑

↑

↑

↑

→→→→→→

            	ผู้ว่าราชการกรุงเทพมหานคร

              ผู้ว่าราชการจังหวัด
          

        
      


    

    
      	 
      	ผู้ว่าฯรายงานให้ทราบโดยไม่ชักช้า
↓


    

    
      	
        
          
            	ในเขตกทม

ผู้บัญชาการตำรวจแห่งชาติ

หรือผู้บัญชาการตำรวจนครบาล

ในเขตจังหวัดอื่น

ผู้บังคับการตำรวจภูธรประจำจังหวัด

            	ศูนย์ข้อมูลประสานงานเพื่อ

บังคับใช้กฎหมาย

เกี่ยวกับสิ่งแวดล้อม


          

        
      

      ๓

      รายงานผลการปฏิบัติตามคำสั่งหรือรับ

      มอบอำนาจ/รายงานผลการดำเนินทุกระยะ

กรณีการประนอมข้อพิพาท

กรณีการประนอมข้อพิพาท

		เนื่องจากการกระทำผิดกฎหมายเกี่ยวกับสิ่งแวดล้อมนั้น มีผลกระทบต่อสาธารณชนเป็นวงกว้างและอาจมีผลกระทบต่อทรัพยากรธรรมชาติด้วย ซึ่งอาจจะเป็นการกระทำผิดกฎหมายทั้งทางแพ่งและทางอาญา ในส่วนของคดีแพ่งนั้น เพื่อที่จะฟื้นฟูความเสียหายที่เกิดขึ้นนั้น สิ่งที่จะทำให้ได้ผลดีที่สุดคือการพูดคุย เจราจา ไกล่เกลี่ยกันเพราะการไกล่เกลี่ยนั้นจุดมุ่งหมายคือการที่ทั้งสองฝ่ายต่างยอมรับข้อเสนอซึ่งกันและกันได้ จะเป็นการดีกว่าที่ศาลพิพากษาซึ่งอาจมีฝ่ายหนึ่งฝ่ายใดไม่พอใจในผลการพิพากษาของศาลได้ ซึ่งหากคู่กรณีสามารถตกลงกันได้ก็ไม่มีความจำเป็นต้องฟ้องเป็นคดีความ สำหรับในคดีอาญาสิ่งแวดล้อมนั้นแม้เป็นความผิดที่ยอมความไม่ได้ (ความผิดต่อแผ่นดิน) หากผู้กระทำความผิดได้มีการบรรเทาผลร้ายที่เกิดขึ้น ผู้เสียหายอาจแถลงต่อศาลเพื่อให้ศาลใช้ดุลพินิจกำหนดโทษให้เบาลงก็ได้ หากคู่กรณีที่เกี่ยวข้องคือหน่วยงานของรัฐ และผู้ก่อให้เกิดความเสียหาย มีความประสงค์จะตกลงระงับข้อพิพาทที่เกิดขึ้นด้วยวิธีประนอมข้อพิพาท ให้ปฏิบัติตามระเบียบสำนักงานอัยการสูงสุดว่าด้วยการประนอมข้อพิพาท๑๖ (ข้อ ๑๖ ของระเบียบฯ)๑๗ โดยมีขั้นตอนดังนี้ (รายละเอียดปรากฏตามแผนผังที่ ๕)

___________________________________

๑๖ ระเบียบกรมอัยการว่าด้วยการประนอมข้อพิพาทชั้นพนักงานอัยการ พ.ศ. ๒๕๓๒
๑๗ ระเบียบสำนักนายกรัฐมนตรีว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม พ.ศ. ๒๕๕๐ ข้อ ๑๖ หากคู่กรณีที่เกี่ยวข้องประสงค์จะตกลงระงับข้อพิพาทที่เกิดขึ้นด้วยวิธีประนอมข้อพิพาท ให้ปฏิบัติตามระเบียบสำนักงานอัยการสูงสุดว่าด้วยการประนอมข้อพิพาท

แผนผังที่ ๕ กรณีการประนอมข้อพิพาท

กรณีการประสานงานในชั้นสอบสวน

หน้า 47

กรณีการประสานงานในชั้นสอบสวน

		เมื่อมีการกระทำความผิดทางอาญาเกี่ยวกับสิ่งแวดล้อม ซึ่งหมายถึง การกระทำผิดภายใต้กฎหมายที่คณะกรรมการว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม (กป.วล.) ประกาศ ให้บุคคลแล้วแต่กรณีดังต่อไปนี้เป็นผู้ร้องทุกข์กล่าวโทษ๑๘ ต่อพนักงานสอบสวนและรายงานการร้องทุกข์กล่าวโทษ๑๙ เป็นลายลักษณ์อักษรให้ ศปวล. ทราบ (ข้อ ๑๗ ของระเบียบฯ)๒๐ แบ่งได้เป็น ๓ กรณี ได้แก่
		กรณีที่หนึ่ง หน่วยงานของรัฐเป็นผู้ร้องทุกข์กล่าวโทษต่อพนักงานสอบสวน และหน่วยงานของรัฐต้องเป็นผู้รายงานการร้องทุกข์ กล่าวโทษเป็นลายลักษณ์อักษร ให้ ศปวล. ทราบโดยไม่ชักช้า (รายละเอียดปรากฏตามแผนผังที่ ๖ ข้อ ๑.๑)
		กรณีที่สอง องค์กรเอกชน/บุคคลใดเป็นผู้ร้องทุกข์กล่าวโทษต่อพนักงานสอบสวน และพนักงานสอบสวนต้องเป็นผู้รายงาน การร้องทุกข์กล่าวโทษเป็นลายลักษณ์อักษร ให้ ศปวล. ทราบโดยไม่ชักช้า (รายละเอียดปรากฏตามแผนผังที่ ๖ ข้อ ๑.๒)

_______________________________

๑๘ ร้องทุกข์กล่าวโทษ ในที่นี้ พิจารณาได้จาก นิยามคำว่า 
“คำร้องทุกข์” และ 
“คำกล่าวโทษ” ตามประมวลกฎหมายวิธีพิจารณาความอาญาตามมาตรา ๒(๗) และมาตรา ๒(๘)
“คำร้องทุกข์” หมายความถึง การที่ผู้เสียหายได้กล่าวหาต่อเจ้าหน้าที่ตามบทบัญญัติแห่งประมวลกฎหมายนี้ ว่ามีผู้กระทำความผิดขึ้นจะรู้ตัวผู้กระทำความผิดหรือไม่ก็ตาม ซึ่งกระทำให้เกิดความเสียหายแก่ผู้เสียหายและการกล่าวหาเช่นนั้นได้กล่าวโดยมีเจตนา จะให้ผู้กระทำความผิดได้รับโทษ
“คำกล่าวโทษ” หมายความถึง การที่บุคคลอื่นซึ่งไม่ใช่ผู้เสียหาย ได้กล่าวหาต่อเจ้าหน้าที่ว่ามีบุคคลรู้ตัวหรือไม่ก็ดีได้กระทำความผิดอย่างหนึ่งขึ้น จึงเห็นได้ว่า ร้องทุกข์ ใช้กับกรณีผู้เสียหายเป็นผู้กล่าวหาต่อเจ้าหน้าที่ ขณะที่ กล่าวโทษ ใช้กับกรณีบุคคลอื่นซึ่งไม่ใช้ผู้เสียหายกล่าวหาต่อเจ้าหน้าที่
	๑๙ อ้างแล้ว เชิงอรรถที่ ๑๑ ภาคผนวก ก.๒๐ ระเบียบสำนักนายกรัฐมนตรีว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม พ.ศ. ๒๕๕๐ ข้อ ๑๗ เพื่อประโยชน์ในการเร่งรัดติดตามการดำเนินคดีในชั้นสอบสวนคดีอาญาให้เป็นไปโดยรวดเร็วและมีประสิทธิภาพยิ่งขึ้น เมื่อมีการกระทำผิดกฎหมายเกี่ยวกับสิ่งแวดล้อมขึ้น ให้ดำเนินการดังต่อไปนี้
		(๑) ในกรณีที่ปรากฏว่ามีการกระทำความผิดกฎหมายเกี่ยวกับสิ่งแวดล้อม และไม่ปรากฏผู้ร้องทุกข์หรือกล่าวโทษตามกฎหมายภายในเจ็ดวัน ให้กรมควบคุมมลพิษดำเนินการกล่าวโทษตามกฎหมายโดยไม่ชักช้า
		(๒) เพื่อประโยชน์ในการดำเนินคดีอาญาตามกฎหมายเกี่ยวกับสิ่งแวดล้อม หรือเพื่อสนับสนุนการปฏิบัติหน้าที่ของพนักงานสอบสวน พนักงานสอบสวนอาจขอคำแนะนำหรือคำปรึกษาขอรับทราบข้อมูลข่าวสาร หรือขอให้จัดส่งสิ่งอื่นใดที่อาจใช้เป็นพยานหลักฐานในสำนวนคดีจากหน่วยงานของรัฐ องค์กรเอกชน ผู้ทรงคุณวุฒิ หรือบุคคลอื่นใดได้ในกรณีจำเป็น พนักงานสอบสวนจะขอคำปรึกษาจากพนักงานอัยการ เพื่อให้ความเห็นหรือคำแนะนำตามที่เห็นสมควรได้
		(๓) เมื่อพนักงานสอบสวนได้รับคำร้องทุกข์หรือคำกล่าวโทษแล้ว ให้หน่วยงานของรัฐที่เกี่ยวข้องซึ่งเป็นผู้ร้องทุกข์หรือกล่าวโทษ รายงานข้อเท็จจริงให้ศูนย์ข้อมูลทราบเป็นลายลักษณ์อักษรโดยไม่ชักช้า เว้นแต่ข้อเท็จจริงอันเป็นพยานหลักฐานแห่งคดีในสำนวนที่อาจใช้เป็นพยานหลักฐานในชั้นศาล หรือข้อเท็จจริงที่หากเปิดเผยแล้วอาจทำให้เสื่อมประสิทธิภาพในการบังคับใช้กฎหมาย ในกรณีที่องค์กรเอกชนหรือบุคคลใดเป็นผู้ร้องทุกข์หรือกล่าวโทษ ให้พนักงานสอบสวนผู้รับผิดชอบรายงานให้ศูนย์ข้อมูลทราบเป็นลายลักษณ์อักษรโดยไม่ชักช้า
		(๔) ให้ศูนย์ข้อมูลติดตามผลการดำเนินคดีอาญาในชั้นสอบสวนอย่างใกล้ชิดหากปรากฏว่า พนักงานสอบสวนผู้รับผิดชอบไม่ดำเนินการในเวลาอันควร ให้ศูนย์ข้อมูลรายงานต่อ กป.วล. เพื่อติดตามผลต่อไป


หน้า 48

		กรณีที่สาม เมื่อไม่ปรากฏผู้ร้องทุกข์กล่าวโทษภายใน ๗ วัน ให้กรมควบคุมมลพิษดำเนินการกล่าวโทษโดยไม่ชักช้า (รายละเอียดปรากฏตามแผนผังที่ ๖ ข้อ ๑.๓)
		กรณีมีการกระทำความผิดเกี่ยวกับสิ่งแวดล้อมเกิดขึ้น แต่ไม่ปรากฏแน่ชัดว่าหน่วยงานใดของรัฐในจังหวัดมีหน้าที่ต้องประสานงานกับพนักงานสอบสวน กรณีเช่นนี้ ให้ผู้ว่าราชการจังหวัดเป็นผู้วินิจฉัยชี้ขาดและคำวินิจฉัยนั้นให้เป็นที่สุด เมื่อผู้ว่าราชการจังหวัดชี้ขาดว่าหน่วยงานของรัฐใดเป็นผู้ร้องทุกข์กล่าวโทษต่อพนักงานสอบสวนแล้วหน่วยงานของรัฐนั้น ต้องเป็นผู้รายงานการร้องทุกข์กล่าวโทษเป็นลายลักษณ์อักษร ให้ ศปวล. ทราบโดยไม่ชักช้า (ข้อ ๑๘ วรรคแรกของระเบียบฯ)๒๑ (รายละเอียดปรากฏตามแผนผังที่ ๖ ข้อ ๒)
		หากการวินิจฉัยดังกล่าว ผู้ว่าราชการจังหวัดไม่สามารถกระทำได้ ไม่ว่าจะเป็นเพราะเหตุที่ไม่อยู่ในอำนาจของผู้ว่าราชการจัุงหวัด หรือผู้ว่าราชการจังหวัดไม่ชี้ขาดภายในระยะเวลาอันสมควรหรือ เพราะเหตุอื่นใด เช่น เหตุเกิดขึ้นในพื้นที่คาบเกี่ยว ๒ จังหวัด การชี้ขาดไม่อยู่ในอำนาจของผู้ว่าราชการจังหวัดใดจังหวัดหนึ่งให้หน่วยงานของรัฐที่เกี่ยวข้องแจ้งให้ ศปวล. ทราบ เพื่อให้ กป.วล. วินิจฉัยชี้ขาดโดยไม่ชักช้า และคำวินิจฉัยชี้ขาดนั้นให้เป็นที่สุด (ข้อ ๑๘ วรรคสองของระเบียบฯ)๒๒ (รายละเอียดปรากฏตามแผนผังที่ ๖ ข้อ ๓)
		เนื่องจากพนักงานสอบสวนเป็นพนักงานเจ้าหน้าที่ที่มีบทบาทสำคัญในการประสานคดีในชั้นสอบสวน กล่าวคือ เป็นผู้รับการร้องทุกข์กล่าวโทษจากหน่วยงานของรัฐ บุคคล หรือเอกชนจากการกระทำผิดอาญาทางสิ่งแวดล้อม เพื่อให้การประสานคดีในชั้นสอบสวนมีประสิทธิภาพ ศปวล. มีหน้าที่ติดตามผลการดำเนินคดีอาญาในชั้นสอบสวนอย่างใกล้ชิด และหากปรากฏว่า พนักงานสอบสวนผู้รับผิดชอบไม่ดำเนินการในเวลาอันควร ให้ ศปวล. รายงานต่อ กป.วล. เพื่อติดตามผลต่อไป (ข้อ ๑๗ (๔) ของระเบียบฯ) (รายละเอียดปรากฏตามแผนผังที่ ๖ ข้อ ๔) ทั้งนี้ การประสานในชั้นสอบสวนนั้น กรณีจำเป็นพนักงานสอบสวนจะขอคำปรึกษาจากพนักงานอัยการ เพื่อให้ความเห็นหรือคำแนะนำตามที่เห็นสมควรได้ (ข้อ ๑๗ (๒) วรรคสอง) (รายละเอียดปรากฏตามแผนผังที่ ๖ ข้อ ๕)

_______________________________
๒๑ ระเบียบสำนักนายกรัฐมนตรีว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม พ.ศ. ๒๕๕๐ ข้อ ๑๘ เพื่อประโยชน์ในการดำเนินคดีในกรณีที่ไม่ปรากฏแน่ชัดว่าหน่วยงานใดของรัฐในจังหวัดมีหน้าที่ต้องประสานงานกับพนักงานสอบสวน ให้ผู้ว่าราชการจังหวัดเป็นผู้วินิจฉัยชี้ขาดและคำวินิจฉัยชี้ขาดนั้นให้เป็นที่สุดหากการวินิจฉัยชี้ขาดตามวรรคหนึ่งไม่สามารถกระทำได้ เพราะเหตุที่ไม่อยู่ในอำนาจของผู้ว่าราชการจังหวัด หรือผู้ว่าราชการจังหวัดไม่ชี้ขาดภายในระยะเวลาอันสมควร หรือเพราะเหตุอื่นใดให้หน่วยงานของรัฐที่เกี่ยวข้องแจ้งให้ศูนย์ข้อมูลทราบ เพื่อให้ กป.วล. วินิจฉัยชี้ขาดโดยไม่ชักช้า และคำนิจฉัยชี้ขาดนั้นให้เป็นที่สุด
๒๒ อ้างแล้ว เชิงอรรถที่ ๒๐

สรุปหน้าที่ของหน่วยงานของรัฐที่เกี่ยวข้องในการรายงานข้อมูล ตามข้อ ๑๗ ของระเบียบสำนักนายกฯ

		๑. หน้าที่ของหน่วยงานของรัฐที่เกี่ยวข้อง
		(๑.๑) เมื่อหน่วยงานของรัฐที่เกี่ยวข้องจะดำเนินคดีอาญากับผู้กระทำความผิดกฎหมายเกี่ยวกับสิ่งแวดล้อม ให้หน่วยงานของรัฐนั้นดำเนินการร้องทุกข์กล่าวโทษต่อพนักงานสอบสวน
		(๑.๒) ให้หน่วยงานของรัฐที่เกี่ยวข้องรายงานข้อเท็จจริงเกี่ยวกับการดำเนินคดีอาญาดังกล่าว โดยให้รวบรวมข้อมูล ข้อเท็จจริง ที่เกี่ยวข้องซึ่งใช้ในการดำเนินคดี ให้ศูนย์ข้อมูลฯ ทราบเป็นหนังสือโดยไม่ชักช้า
		๒. หน้าที่ของพนักงานสอบสวน
		(๒.๑) รับคำร้องทุกข์กล่าวโทษตามอำนาจหน้าที่ตามกฎหมาย
		(๒.๒) ให้พนักงานสอบสวนผู้รับผิดชอบ รายงานข้อมูล ข้อเท็จจริง พยานหลักฐานที่เกี่ยวข้องกับคดี รายงานให้ศูนย์ข้อมูลทราบโดยไม่ชักช้าหมายเหตุ พนักงานสอบสวนผู้รับผิดชอบมีหน้าที่รายงานข้อมูลในคดีให้ศูนย์ข้อมูลฯ ทราบตามข้อ ๑๗ ของระเบียบ ในกรณีที่องค์กรเอกชนหรือบุคคลใดเป็นผู้ร้องทุกข์กล่าวโทษเท่านั้น ไม่รวมถึงกรณีที่หน่วยงานของรัฐเป็นผู้ร้องทุกข์กล่าวโทษเอง ซึ่งในกรณีดังกล่าวผู้รายงานให้ศูนย์ข้อมูลทราบคือหน่วยงานของรัฐที่ร้องทุกข์หรือกล่าวโทษ
		๓. หน้าที่ของกรมควบคุมมลพิษ
		(๓.๑) เมื่อกรมควบคุมมลพิษพบการกระทำความผิดเกี่ยวกับสิ่งแวดล้อมและไม่ปรากฏผู้ร้องทุกข์หรือกล่าวโทษภายใน ๗ วัน
		(๓.๒) ให้กรมควบคุมมลพิษดำเนินการกล่าวโทษโดยไม่ชักช้า และให้กรมควบคุมมลพิษรวบรวมพยานหลักฐานที่เกี่ยวข้องไว้ที่ศูนย์ข้อมูลต่อไป

แผนผังที่ ๖ กรณีการประสานงานในชั้นสอบสวน (ข้อ ๑๗-๑๘)




  
    
      	๑


      	๒

          
            
              
                	ไม่แน่ชัดว่าหน่วยงานใดของรัฐในจังหวัดมีหน้าที่
ประสานกับพนักงานสอบสวน (ข้อ ๑๘)


              

            
          


    

    
      	
      	
        
          
            	เมื่อมีการกระทำความผิดกฎหมายเกี่ยวกับสิ่งแวดล้อม
          

        
      


      	
        
          
            	ผู้ว่าราชการจังหวัดวินิจฉัยชี้ขาด (ข้อ ๑๘ ว.๑)


          

        
      

          
๑.๑

        
        พนักงานสอบสวนตามข้อ ๑๗(๓) ว.๒

    

    
      	
        
          
            	ไม่ปรากฏผู้ร้องทุกข์หรือกล่าวโทษภายใน ๗ วัน ข้อ ๑๗ (๑)


          

        
      


      	
      	↓

        หน่วยงานของรัฐตามข้อ ๑๗(๓) ว.๑

      


    

    
      	
        
          
            	กรมควบคุมมลพิษ


          

        
      

๑.๓
       
      	→

      →



      	
        
          
            	ผู้ร้องทุกข์หรือกล่าวโทษที่เป็นหน่วยงานของรัฐ


          

        
      

          
            ↓

          

        

        
          
            
              	พนักงานสอบสวน


            

          
        

         ติดตามผลการดำเนินคดีอาญาข้อ ๑๗(๔)

      	←

          

          

        →


      	
        
          
            	หน่วยงานของรัฐที่เกี่ยวข้อง


          

        
      

          ↓ ๓

          

        
          
            
              	ศูนย์ข้อมูลประสานงานเพื่อบังคับใช้กฎหมาย

                เกี่ยวกับสิ่งแวดล้อม


            

          
        


      	←
      	
        
          
            	ผู้ว่าฯไม่ชี้ขาด/

              ไม่อยู่ในอำนาจ/

              เหตุอื่น
          

        
      


    

    
      	
        
          
            	เอกชนหรือบุคคล


          

        
      


    

    
      	 
      	๑.๒ 
      	 
      	 
      	 
    

    
      	
      	
      	 
      	 
    

    
      	

      	ร้องทุกข์หรือกล่าวโทษ
ข้อ ๑๗ (๒) ว๑


      	 
      	 
    

    
      	
        
          
            	ขอคำแนะนำหรือคำปรึกษา

              ขอทราบข้อมูลข่าวสาร พยานในสำนวนคดี จากหน่วยงานของรัฐ องค์กรเอกชน ผู้ทรงคุณวุฒิ หรือบุคคลอื่น


          

        
      


        ๕

        
          
            
              	ขอคำปรึกษาพนักงานอัยการ


            

          
        

        

      	[image: 39]

      	 [image: 40]
      	 
      	 
    

    
      	
        
          
            	ดำเนินการในเวลาอันควร


          

        
      


      	
        
          
            	ไม่ดำเนินการในเวลาอันควร


          

        
      

          ↓

          


      	๔ ศูนย์ข้อมูลทราบ
      	 
      	
        
          
            	วินิจฉัยชี้ขาดโดยไม่ชักช้าและคำวินิจฉัย

              ชี้ขาดให้เป็นที่สุด


          

        
      


    

    
      	
        
          
            	คณะกรรมการว่าด้วยการ

ประสานงานเพื่อบังคับใช้กฎหมาย

เกี่ยวกับสิ่งแวดล้อม

กรณีการประสานงานคดีอาญาชั้นพนักงานอัยการ

กรณีการประสานงานคดีอาญาชั้นพนักงานอัยการ


		ในการดำเนินคดีอาญาตามกฎหมายเกี่ยวกับสิ่งแวดล้อม เมื่อพนักงานอัยการได้รับความเห็นและสำนวนจากพนักงานสอบสวนแล้ว ให้พนักงานสอบสวนประสานงานกับพนักงานอัยการอย่างใกล้ชิด (รายละเอียดปรากฏตามแผนผังที่ ๗ ข้อ ๑) ได้แก่



		• ให้พนักงานสอบสวนส่งความเห็นและสำนวนคดีอาญาตามกฎหมายเกี่ยวกับสิ่งแวดล้อมแก่พนักงานอัยการเพื่อดำเนินการตามกระบวนพิจารณาคดีอาญาต่อไป 		

		• กรณีที่พนักงานอัยการเห็นควรสั่งฟ้องผู้ต้องหาที่ยังเรียกหรือจับตัวไม่ได้ ให้พนักงานสอบสวนเร่งรัดดำเนินการให้ได้ตัวผู้ต้องหามาดำเนินคดีต่อไปโดยเร็ว ทั้งนี้ให้ปฏิบัติตามกระบวนการตามมาตรา ๑๔๑ วรรคสี่ของประมวลกฎหมายวิธีพิจารณาความอาญา คือ ถ้าพนักงานอัยการเห็นว่าควรสั่งฟ้อง ก็ให้จัดการอย่างใดเพื่อให้ได้ตัวผู้ต้องหามา เช่น ถ้าผู้ต้องหาอยู่ต่างประเทศให้พนักงานอัยการจัดการเพื่อขอให้ส่งตัวข้ามแดนมา และให้พนักงานอัยการแจ้งให้ผู้บัญชาการตำรวจแห่งชาติ หรือผู้ว่าราชการจังหวัดเพื่อจัดการให้ได้ตัวผู้ต้องหามาภายในกำหนดอายุความแล้ว (ข้อ ๒๐ ของระเบียบฯ)๒๓

		• หากพนักงานอัยการมีคำสั่งให้พนักงานสอบสวนดำเนินการสอบสวนเพิ่มเติม หรือส่งพยานคนใดมาให้ซักถาม ให้พนักงานสอบสวนดำเนินการโดยไม่ชักช้า ซึ่งเป็นอำนาจของพนักงานอัยการที่ปรากฏตามมาตรา ๑๔๓ แห่งประมวลกฎหมายวิธีพิจารณาความอาญา (ข้อ ๑๙ ของระเบียบฯ)๒๔ 
		• ในกรณีที่พนักงานอัยการผู้พิจารณาสำนวนมีคำสั่งให้พนักงานสอบสวนดำเนินการสอบสวนผู้ต้องหาในข้อหาอื่นที่เกี่ยวข้องโดยตรงกับความผิดอาญาตามกฎหมายเกี่ยวกับสิ่งแวดล้อมเพิ่มเติม หรือแนะนำให้พนักงานสอบสวนดำเนินคดีกับบุคคลอื่นที่เกี่ยวข้องในคดีดังกล่าวเพิ่มเติม ให้พนักงานสอบสวนเร่งรัดดำเนินคดีตามคำสั่งของพนักงานอัยการโดยเร็ว (ข้อ ๒๑ ของระเบียบฯ)๒๕

___________________________

๒๓ ระเบียบสำนักนายกรัฐมนตรีว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม พ.ศ. ๒๕๕๐ ข้อ ๒๐ ในกรณีที่พนักงานอัยการเห็นควรสั่งฟ้องผู้ต้องหาที่ยังเรียกหรือจับตัวไม่ได้ตามมาตรา ๑๔๑ วรรคสี่ แห่งประมวลกฎหมายวิธีพิจารณาความอาญา และได้แจ้งให้ผู้บัญชาการตำรวจแห่งชาติ หรือผู้ว่าราชการจังหวัดเพื่อจัดการให้ได้ตังผู้ต้องหามาภายในกำหนดอายุความแล้วให้พนักงานสอบสวนเร่งรัดดำเนินการให้ได้ตัวผู้ต้องหามาดำเนินคดีต่อไปโดยเร็ว
๒๔ ระเบียบสำนักนายกรัฐมนตรีว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม พ.ศ. ๒๕๕๐ ข้อ ๑๙ ในการดำเนินคดีอาญาตามกฎหมายเกี่ยวกับสิ่งแวดล้อม เมื่อพนักงานอัยการได้รับความเห็นและสำนวนจากพนักงานสอบสวนแล้ว หากพนักงานอัยการมีคำสั่งให้พนักงานสอบสวนดำเนินการสอบสวนเพิ่มเติม หรือส่งพยานคนใดมาให้ซักถามตามมาตรา ๑๔๓ แห่งประมวลกฎหมายวิธีพิจารณาความอาญา ให้พนักงานสอบสวนดำเนินการโดยไม่ชักช้า ทั้งนี้ ให้พนักงานสอบสวนประสานงานกับพนักงานอัยการอย่างใกล้ชิด
๒๕ ระเบียบสำนักนายกรัฐมนตรีว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม พ.ศ. ๒๕๕๐ ข้อ ๒๑ ในกรณีที่พนักงานอัยการผู้พิจารณาสำนวนมีคำสั่งให้พนักงานสอบสวนดำเนินการ สอบสวนผู้ต้องหาในข้อหาอื่นที่เกี่ยวข้องโดยตรงกับความผิดอาญาตามกฎหมายเกี่ยวกับสิ่งแวดล้อมเพิ่มเติม หรือแนะนำให้พนักงานสอบสวนดำเนินคดีกับบุคคลอื่นที่เกี่ยวข้องในคดีดังกล่าวเพิ่มเติมให้พนักงานสอบสวนเร่งรัดดำเนินคดีตามคำสั่งของพนักงานอัยการโดยเร็ว

		นอกจากนั้นในการประสานงานคดีอาญาของพนักงานอัยการ ให้พนักงานอัยการประสานงาน ให้ความรู้ให้คำปรึกษา แนะนำ ชี้แจงข้อบกพร่อง วิธีป้องกันแก้ไข ตลอดจนให้บริการด้านกฎหมายเกี่ยวกับการดำเนินคดีเกี่ยวกับสิ่งแวดล้อมแก่ผู้ที่เกี่ยวข้องคดี ได้แก่ พนักงานสอบสวน หน่วยงานของรัฐ เจ้าพนักงานท้องถิ่น องค์กรเอกชน และประชาชนในจังหวัด (ข้อ ๒๒ ของระเบียบฯ) (รายละเอียดปรากฏตามแผนผังที่ ๗ ข้อ ๒)
		กรณีมีการเดินเผชิญสืบในการดำเนินคดีอาญาตามกฎหมายเกี่ยวกับสิ่งแวดล้อมให้พนักงานสอบสวนประสานกับผู้เสียหาย หรือหน่วยงานที่เกี่ยวข้องในการอำนวยความสะดวกแก่พนักงานอัยการและศาลในการเดินเผชิญสืบ (ข้อ ๒๓ ของระเบียบฯ) (รายละเอียดปรากฏตามแผนผังที่ ๗ ข้อ ๓)
		ในกรณีที่ผู้เสียหาย ผู้แทนโดยชอบธรรม บุพการี ผู้สืบสันดาน สามีหรือภริยาของผู้เสียหาย หน่วยงานของรัฐ เจ้าพนักงานท้องถิ่น องค์กรเอกชน หรือบุคคลที่เกี่ยวข้องขอทราบผลการดำเนินคดีในศาลอันถึงที่สุดหรือคำสั่งเด็ดขาดไม่ฟ้องคดีพร้อมด้วยเหตุผลของคำสั่งดังกล่าวจากพนักงานอัยการ ให้พนักงานอัยการดำเนินการให้ตามระเบียบของสำนักงานอัยการสูงสุดโดยมิชักช้า (ข้อ ๒๔ วรรคแรกของระเบียบฯ ) (รายละเอียดปรากฏตามแผนผังที่ ๗ ข้อ ๔)
		ซึ่งระเบียบในที่นี้ เช่น ระเบียบสำนักงานอัยการสูงสุดว่าด้วยการดำเนินคดีอาญาของพนักงานอัยการ พ.ศ. ๒๕๔๗ ที่กล่าวถึงแนวทางการดำเนินคดีอาญาของพนักงานอัยการ โดยมีการปรับปรุงระเบียบและหลักปฏิบัติราชการในการดำเนินคดีอาญาของพนักงานอัยการให้เหมาะสมกับบทบาทและภารกิจของสำนักงานอัยการสูงสุด เพื่ออำนวยความยุติธรรม การรักษาผลประโยชน์ของรัฐและการคุ้มครองสิทธิเสรีภาพของประชาชนให้มีประสิทธิภาพยิ่งขึ้น
		ในกรณีที่การดำเนินคดีในศาลยังไม่ถึงที่สุดหรืออยู่ระหว่างการพิจารณาสั่งคดีของพนักงานอัยการ ให้พนักงานอัยการเปิดเผยรายละเอียด หรือข้อมูลเท่าที่เห็นว่าไม่เป็นการเสียหายแก่การดำเนินคดีในอำนาจหน้าที่ของพนักงานอัยการ (ข้อ ๒๔ วรรคสองของระเบียบฯ)๒๖ (รายละเอียดปรากฏตามแผนผังที่ ๗ ข้อ ๔)
		ในการดำเนินคดีอาญาตามกฎหมายเกี่ยวกับสิ่งแวดล้อม เมื่อคดีถึงที่สุดให้พนักงานอัยการแจ้งผลคดีแก่ ศปวล. โดยเร็ว (ข้อ ๒๕ ของระเบียบฯ)๒๗ (รายละเอียดปรากฏตามแผนผังที่ ๗ ข้อ ๕)
		และหลังจากนั้น ให้ ศปวล. แจ้งหน่วยงานของรัฐที่เกี่ยวข้องและผู้มีส่วนเกี่ยวข้องในคดีทราบต่อไป (ข้อ ๒๕ ของระเบียบฯ)๒๘ (รายละเอียดปรากฏตามแผนผังที่ ๗ ข้อ ๖)




________________________________

๒๖ ระเบียบสำนักนายกรัฐมนตรีว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม พ.ศ. ๒๕๕๐ ข้อ ๒๔ ในกรณีที่ผู้เสียหาย ผู้แทนโดยชอบธรรม ผู้บุพการี ผู้สืบสันดาน สามีหรือภริยาของผู้เสียหาย หน่วยงานของรัฐ เจ้าพนักงานท้องถิ่น องค์กรเอกชน หรือบุคคลที่เกี่ยวข้องขอทราบผลการดำเนินคดีในศาลอันถึงที่สุดหรือคำสั่งเด็ดขาดไม่ฟ้องคดีพร้อมด้วยเหตุผลของคำสั่งดังกล่าวจากพนักงานอัยการ ให้พนักงานอัยการดำเนินการให้ตามระเบียบของสำนักงานอัยการสูงสุดโดยมิชักช้าในกรณีที่การดำเนินคดีในศาลยังไม่ถึงที่สุด หรืออยู่ระหว่างการพิจารณาสั่งคดีของพนักงานอัยการ ให้พนักงานอัยการเปิดเผยรายละเอียดหรือข้อมูลเท่าที่เห็นว่าไม่เป็นการเสียหายแก่การดำเนินคดีในอำนาจหน้าที่ของพนักงานอัยการ
๒๗ ระเบียบสำนักนายกรัฐมนตรีว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม พ.ศ. ๒๕๕๐ ข้อ ๒๕ ในการดำเนินคดีอาญาตามกฎหมายเกี่ยวกับสิ่งแวดล้อม เมื่อคดีถึงที่สุดให้พนักงานอัยการแจ้งผลคดีแก่ศูนย์ข้อมูลโดยเร็ว และให้ศูนย์ข้อมูลแจ้งหน่วยงานของรัฐที่เกี่ยวข้องและผู้มีส่วนเกี่ยวข้องในคดีทราบต่อไป
๒๘ อ้างแล้ว เชิงอรรถที่

แผนผังที่ ๗ กรณีการประสานงานาคดีอาญาชั้นพนักงานอัยการ (ข้อ ๑๙ – ๒๕)


  
    
      	
        
          
            	ประสานงานอำนวยความสะดวกแก่ผู้เสียหาย

              และหน่วยงานที่เกี่ยวข้องในการเดินเผชิญสืบ ข้อ ๒๓ พนักงานสอบสวน
          

        
      


      	
        
          
            	-อัยการแจ้งผู้บัญชาการตำรวจแห่งชาติหรือผู้ว่าฯ เพื่อเร่งรัดจับตัวต้องหามาให้ได้ ข้อ ๒๐

            	ผู้เสียหาย
          

        
      


      	



๔
      	
    

    
      	
        
          
            	หน่วยงานรัฐ เจ้าพนักงานท้องถิ่น

              องค์กรเอกชน ประชาชน
          

        
      


      	
      	๓
        
          
            	พนักงานสอบสวน

            	พนักงานอัยการ
            

          
      


      	 
      	
        
          
            	- ขอทราบผลของคดีอันถึงที่สุด หรือคำสั่งไม่ฟ้อง ให้อัยการดำเนินการตามระเบียบ 

              - คดียังไม่ถึงที่สุดหรือยังไม่มีคำสั่งของอัยการ ให้เปิดเผยเท่าที่จำเป็น ข้อ ๒๔
          

        
      


         
        แจ้งผลคดีให้ทราบ ข้อ ๒๕ 

        ๖[image: 5]

        
          
            
              	หน่วยงานของรัฐผู้มีส่วนเกี่ยวข้องในคดี
            

          
        

        
    

    
      	

      


      	↑ ๑

          
            
              
                	- อัยการมีคำสั่งให้สอบสวนเพิ่มเติม หรือส่งพยานมาให้ซักถาม ข้อ ๑๙ 

                  - อัยการสั่งให้สอบข้อหาอื่นเพิ่มเติม ข้อ ๒๑ 

                  -ให้พนักงานสอบสวนประสานงานกับอัยการอย่างใกล้ชิด


              

            
          

          
            
              
                	ประสานงานให้ความรู้ ให้คำปรึกษา แนะนำ ชี้แจงข้อบกพร่องวิธีป้องกันแก้ไขบริการด้านกฎหมาย ข้อ ๒๒
              

            
          

          
      	
                   
๒

            	ศูนย์ข้อมูลประสานงานเพื่อบังคับ

              ใช้กฎหมายเกี่ยวกับสิ่งแวดล้อม
          

        
      


        ๕

        รายงานผลเมื่อคดีถึงที่สุดโดยเร็ว ข้อ ๒๕

กรณีการประสานงานคดีแพ่งระหว่างหน่วยงานของรัฐ

กรณีการประสานงานคดีแพ่งระหว่างหน่วยงานของรัฐ

		เมื่อมีความเสียหายเกี่ยวกับสิ่งแวดล้อมเกิดขึ้น และเพื่อประโยชน์ในการดำเนินคดีแพ่งตามกฎหมายเกี่ยวกับสิ่งแวดล้อม หน่วยงานของรัฐที่ได้รับความเสียหายรวบรวมข้อมูลที่เกี่ยวข้องให้เป็นไปตามระเบียบสำนักนายกรัฐมนตรีว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม พ.ศ. ๒๕๕๐ ในหมวดที่ ๔ ส่วนที่ ๓ ซึ่งสามารถแยกพิจารณาได้ดังต่อไปนี้
๑. กรณีมีตัวความผู้รับผิดชอบ
		ตามข้อ ๒๖ ของระเบียบสำนักนายกฯ เมื่อหน่วยงานของรัฐ ซึ่งมีอำนาจหน้าที่คุ้มครอง ส่งเสริมและรักษาคุณภาพสิ่งแวดล้อมตามกฎหมายที่ได้รับความเสียหาย ตัวอย่างเช่น มีการกระทำความผิดกฎหมายสิ่งแวดล้อมตาม พ.ร.บ. วัตถุอันตราย พ.ศ. ๒๕๓๕ กรมโรงงานอุตสาหกรรมต้องรับผิดชอบในการติดตามดำเนินคดีตามกฎหมายเกี่ยวกับสิ่งแวดล้อม ในกรณีที่มีการกระทำให้เกิดความเสียหาย ซึ่งจะมีหน้าที่ดังต่อไปนี้
		๑.๑ ให้หน่วยงานของรัฐนั้นรวบรวมข้อมูลที่เกี่ยวข้องกับผู้ก่อให้เกิดความเสียหาย รวบรวมข้อเท็จจริงและพยานหลักฐานที่เกี่ยวกับค่าเสียหาย รวบรวมผู้เสียหายและพยานหลักฐานอื่น โดยต้องรวบรวมข้อมูลดังกล่าวภายใน ๓๐ วัน นับแต่วันที่หน่วยงานของรัฐนั้นทราบถึงความเสียหาย (ข้อ ๒๖ วรรคแรกของระเบียบฯ)๒๙ (รายละเอียดปรากฏตามแผนผังที่ ๘ ข้อ ๑)
		การรวบรวมพยานหลักฐานนั้นทำได้โดยประสานกับหน่วยงานรัฐที่เกี่ยวข้อง ผู้ทรงคุณวุฒิด้านสิ่งแวดล้อม ประชาชนและผู้เสียหาย ซึ่งข้อมูลที่เกี่ยวข้องประกอบด้วย
	๑) ข้อมูลที่เกี่ยวข้องกับผู้ก่อให้เกิดความเสียหาย
	๒) ข้อเท็จจริงและพยานหลักฐานเกี่ยวกับมูลค่าความเสียหาย โดยข้อมูลต้องประกอบด้วย
		(๑) ค่าเสียหายที่รัฐพึงได้รับจากสิ่งแวดล้อมที่เสียหาย
		(๒) ค่าเสียหายที่เกิดจากการใช้งบประมาณของรัฐหรือจากแหล่งทุนอื่นเพื่อใช้ในการบำบัดฟื้นฟูและบูรณะความเสียหายของสิ่งแวดล้อมให้กลับคืนสู่สภาพเดิม
		(๓) ค่าเสียโอกาสในการนำงบประมาณหรือเงินทุนตาม (๒) ไปลงทุนในโครงการอื่นของรัฐเพื่อส่วนรวม
		(๔) ค่าเสียหายต่อเนื่องอื่น ๆ อันพึงจะเกิดในอนาคต

________________________________


๒๙ ระเบียบสำนักนายกรัฐมนตรีว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม พ.ศ. ๒๕๕๐ ข้อ ๒๖ เพื่อประโยชน์ในการดำเนินคดีแพ่งตามกฎหมายเกี่ยวกับสิ่งแวดล้อมให้หน่วยงานของรัฐซึ่งมีอำนาจหน้าที่คุ้มครอง ส่งเสริม อนุรักษ์และรักษาสิ่งแวดล้อมตามกฎหมายที่ได้รับความเสียหาย รวบรวมข้อมูลที่เกี่ยวข้องกับผู้ก่อให้เกิดความเสียหาย ข้อเท็จจริงและพยานหลักฐานที่เกี่ยวกับค่าเสียหาย จำนวนผู้เสียหายและพยานหลักฐานอื่นภายในสามสิบวันนับแต่วันที่ทราบถึงความเสียหาย
		ถ้าหน่วยงานของรัฐที่ได้รับความเสียหายไม่สามารถดำเนินการให้แล้วเสร็จภายในเวลาที่กำหนดตามวรรคหนึ่ง ให้ยื่นเรื่องต่อ กป.วล. ผ่านศูนย์ข้อมูลเพื่อขอขยายเวลา ทั้งนี้ กป.วล. จะขยายเวลาให้ครั้งละไม่เกินสามสิบวัน



หน้า60

	๓) ข้อมูลผู้เสียหาย (ข้อ ๒๗,๒๘,๒๙ ของระเบียบฯ)๓๐(รายละเอียดปรากฏตามแผนผังที่ ๘ ข้อ ๓)และหน่วยงานของรัฐต้องประสานงานกับสำนักอัยการสูงสุดเพื่อวางรูปคดีด้วย (รายละเอียดปรากฏตามแผนผังที่ ๘ ข้อ ๖)
		๑.๒ หากหน่วยงานของรัฐที่ได้รับความเสียหายนั้นไม่สามารถรวบรวมข้อมูลต่างๆตามข้อ ๑.๑ ได้ภายในกำหนดเวลา ๓๐ วันให้หน่วยงานของรัฐยื่นเรื่องดังกล่าว พร้อมข้อเท็จจริงและเหตุผลที่ไม่สามารถดำเนินการรวบรวมข้อมูลให้เสร็จภายในกำหนดได้ ต่อ ศปวล. (ข้อ ๒๖ วรรคสอง)๓๑(รายละเอียดปรากฏตามแผนผังที่ ๘ ข้อ ๒ )
		๑.๓ ศปวล. จะนำเรื่องพร้อมข้อเท็จจริงดังกล่าว เสนอต่อ กป.วล. เพื่อให้พิจารณาขยายระยะเวลาในการรวบรวมข้อมูล ทั้งนี้ กป.วล. จะขยายระยะเวลาให้ครั้งละไม่เกิน ๓๐ วัน
		๑.๔ ให้หน่วยงานของรัฐที่รวบรวมข้อมูล ข้อเท็จจริงตามข้อ ๒๖ แจ้งผลให้ศูนย์ข้อมูลทราบ๓๒ภายใน ๑๐ วัน นับแต่วันที่รวบรวมข้อเท็จจริงแล้วเสร็จ และให้ ศปวล. ติดตามผลการดำเนินคดีอันเกี่ยวกับเรื่องดังกล่าวเพื่อรายงานต่อ กป.วล. ทุกระยะด้วยเช่น ติดตามผลการพิจารณาพิพากษาของศาล ไม่ว่าจะเป็นศาลชั้นต้น อุทธรณ์ หรือฎีกา (ข้อ ๓๐ ของระเบียบ)๓๓
		๑.๕ เมื่อหน่วยงานรัฐหาตัวผู้รับผิดทางแพ่งและจำนวนมูลค่าความเสียหายหรือค่าสินไหมทดแทนได้แล้วให้หน่วยงานของรัฐที่ได้รับความเสียหายรีบส่งเรื่องไปยังพนักงานอัยการเพื่อพิจารณาโดยไม่ชักช้า (ข้อ ๓๓)๓๔
		๑.๖ หากเห็นว่ามีเหตุจำเป็นเพื่อบรรเทาความเดือดร้อนเสียหายหรือเพื่อคุ้มครองประโยชน์หรือสิทธิของผู้ได้รับความเสียหายหรือมีเหตุจำเป็นอื่นให้หน่วยงานของรัฐรีบแจ้งพนักงานอัยการเพื่อพิจารณาใช้วิธีคุ้มครองประโยชน์ระหว่างพิจารณาคดีหรือเพื่อบังคับตามคำพิพากษาหรือคำสั่งตามประมวลกฎหมายวิธีพิจารณาความแพ่ง (ข้อ ๓๕ ของระเบียบ)๓๕

____________________________________

๓๐ระเบียบสำนักนายกรัฐมนตรีว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม พ.ศ. ๒๕๕๐ ข้อ ๒๗ การรวบรวมข้อเท็จจริงและพยานหลักฐานดังกล่าวตามข้อ ๒๖ให้หน่วยงานของรัฐที่ได้รับความเสียหายเชิญผู้ทรงคุณวุฒิหรือผู้แทนหน่วยงานของรัฐที่เกี่ยวข้องร่วมพิสูจน์ค้นหาข้อเท็จจริงและรวบรวมพยานหลักฐานเกี่ยวกับค่าเสียหายจำนวนผู้เสียหาย มูลค่าความเสียหายที่เกิดขึ้น และพยานหลักฐานอื่นๆ ที่เกี่ยวข้อง รวมทั้งประสานงานกับสำนักงานอัยการสูงสุดในการวางรูปคดี
		ระเบียบสำนักนายกรัฐมนตรีว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม พ.ศ. ๒๕๕๐ ข้อ ๒๘การพิสูจน์ความเสียหายตามข้อ ๒๗ ต้องดำเนินการโดยมิชักช้า ในกรณีที่ความเสียหายหรือผลกระทบใดไม่สามารถพิสูจน์ทราบได้โดยแน่ชัดให้ดำเนินการพิสูจน์ความเสียหายโดยอ้างอิงการพิสูจน์ทางวิชาการ หรือรับฟังความคิดเห็นจากผู้ทรงคุณวุฒิด้านสิ่งแวดล้อม
		ระเบียบสำนักนายกรัฐมนตรีว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม พ.ศ. ๒๕๕๐ ข้อ ๒๙ในการรวบรวมข้อเท็จจริงตามข้อ ๒๖ หากมีกรณีจำเป็นให้เชิญผู้ก่อให้เกิดความเสียหายหรือประชาชนผู้ได้รับความเสียหายเข้าชี้แจงหรือให้ข้อมูลด้วย
๓๑อ้างแล้ว เชิงอรรถที่ ๒๘
๓๒อ้างแล้ว เชิงอรรถที่ ๑๑, ภาคผนวก ก.
๓๓ให้หน่วยงานของรัฐตามข้อ ๒๖ แจ้งผลให้ศูนย์ข้อมูลทราบภายในสิบวันนับแต่วันที่รวบรวมข้อเท็จจริง ค่าเสียหายและพยานหลักฐานแล้วเสร็จและให้ศูนย์ข้อมูลติดตามผลการดำเนินคดีอันเกี่ยวกับเรื่องดังกล่าวเพื่อรายงานต่อ กป.วล. ทุกระยะด้วย
๓๔ระเบียบสำนักนายกรัฐมนตรีว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม พ.ศ. ๒๕๕๐ ข้อ ๓๓ เมื่อหาตัวผู้รับผิดทางแพ่งและจำนวนมูลค่าความเสียหายหรือค่าสินไหมทดแทนได้แล้วให้หน่วยงานของรัฐที่ได้รับความเสียหายรีบเร่งเรื่องไปยังพนักงานอัยการเพื่อพิจารณาโดยไม่ชักช้า
๓๕ระเบียบสำนักนายกรัฐมนตรีว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม พ.ศ. ๒๕๕๐ ข้อ ๓๕ ในการดำเนินคดี หากหน่วยงานของรัฐที่เป็นตัวความพิจารณาเห็นว่ามีเหตุจำเป็นเพื่อบรรเทาความเดือดร้อนเสียหายหรือเพื่อคุ้มครองประโยชน์หรือสิทธิของผู้ได้รับความเสียหาย หรือมีเหตุจำเป็นอื่นให้หน่วยงานของรัฐดังกล่าวรีบแจ้งพนักงานอัยการเพื่อพิจารณาใช้วิธีการคุ้มครองประโยชน์ในระหว่างการพิจารณาหรือเพื่อบังคับตามคำพิพากษา หรือคำสั่งตามประมวลกฎหมายวิธีพิจารณาความแพ่ง

๒. กรณีมีตัวความผู้รับผิดชอบหลายหน่วยงาน
		หากมีหน่วยงานของรัฐที่ได้รับความเสียหายหลายหน่วยงานในท้องที่เดียวกัน หรือในหลายท้องที่ ให้ทุกหน่วยงานที่ได้รับความเสียหายส่งเรื่องไปยังสำนักงานอัยการสูงสุดโดยไม่ชักช้า (ข้อ ๓๒ วรรคแรก ของระเบียบฯ) เมื่อได้มีการชี้ขาดตัวความผู้รับผิดชอบแล้ว หน่วยงานรัฐนั้นต้องดำเนินการรวบรวมข้อมูลข้อเท็จจริงต่าง ๆ ตามระเบียบสำนักนายกฯ ข้อ ๒๖ ในกรณีมีตัวความผู้รับผิดชอบตาม ข้อ ๑ ต่อไป (รายละเอียดปรากฏตามแผนผังที่ ๘ ข้อ ๔)
๓. กรณีไม่มีตัวความผู้รับผิดชอบ
		๓.๑ ในกรณีที่เกิดความเสียหายตามกฎหมายเกี่ยวกับสิ่งแวดล้อมแต่ไม่ปรากฏว่ามีหน่วยงานใดรับเป็นตัวความผู้รับผิดชอบ ศปวล. จะนำเรื่องดังกล่าวเสนอต่อ กป.วล. ให้พิจารณาตามอำนาจหน้าที่โดยไม่ชักช้า (ข้อ ๓๒ วรรคสอง ของระเบียบฯ) (รายละเอียดปรากฏตามแผนผังรูปที่ ๘ ข้อ ๕)
		๓.๒ เมื่อ กป.วล. พิจารณาแล้วก็จะมีการชี้ขาดเกี่ยวกับหน่วยงานซึ่งเป็นตัวความผู้รับผิดชอบ ว่าควรเป็นหน่วยงานใด และ ศปวล. จะรายงานให้หน่วยงานผู้รับผิดชอบทราบต่อไป
		๓.๓ เมื่อมีหน่วยงานของรัฐซึ่งเป็นตัวความแล้ว หน่วยงานของรัฐนั้นต้องดำเนินการรวบรวมข้อมูลข้อเท็จจริงต่างๆ ตามระเบียบสำนักนายกฯ ข้อ ๒๖ ในกรณีมีตัวความผู้รับผิดชอบตามข้อ ๑ ต่อไป
๔. งบประมาณในการพิสูจน์ค่าเสียหาย
		ในการพิสูจน์ค่าเสียหายซึ่งต้องมีค่าใช้จ่าย ระเบียบสำนักนายกฯ กำหนดให้หน่วยงานของรัฐซึ่งเป็นตัวความตามข้อ ๒๖ นั้นเบิกจ่ายงบประมาณของหน่วยงานก่อน หากงบประมาณของหน่วยงานของรัฐนั้นไม่เพียงพอให้ใช้เงินจากกองทุนสิ่งแวดล้อม ตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ หรือเงินบริจาคจากองค์กรการกุศล (ข้อ ๓๑)๓๖

__________________________________
๓๖ ระเบียบสำนักนายกรัฐมนตรีว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม พ.ศ. ๒๕๕๐ ข้อ ๓๑ กรณีที่การพิสูจน์ค่าเสียหายมีค่าใช้จ่าย ให้เบิกจ่ายงบประมาณของหน่วยงานของรัฐตามข้อ ๒๖ หากเงินงบประมาณของหน่วยงานของรัฐดังกล่าวไม่เพียงพอ ให้ใช้เงินจากกองทุนสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ หรือเงินบริจาคจากองค์กรการกุศล

สรุปหน้าที่ของหน่วยงานของรัฐที่เกี่ยวข้อง ในการรายงานข้อมูล ตามข้อ ๒๖ ของระเบียบสำนักนายกฯ

		๑. เมื่อหน่วยงานของรัฐพบการกระทำผิดเกี่ยวกับสิ่งแวดล้อมและจะมีการดำเนินคดีทางแพ่งเพื่อเรียกค่าเสียหาย ให้หน่วยงานของรัฐรวบรวมข้อมูล ข้อเท็จจริง และพยานหลักฐานที่เกี่ยวกับค่าเสียหายให้เสร็จสิ้นภายในระยะเวลา ๓๐ วันนับแต่วันที่ทราบถึงความเสียหาย
		๒. เมื่อรวบรวมข้อมูล ข้อเท็จจริง ตามข้อ ๑ แล้วเสร็จให้แจ้งศูนย์ข้อมูลทราบภายใน ๑๐ วันนับแต่วันที่รวบรวมข้อมูล ข้อเท็จจริงแล้วเสร็จ
		๓. เมื่อหาตัวผู้ที่ต้องรับผิดทางแพ่งและจำนวนมูลค่าความเสียหายได้แล้วให้หน่วยงานของรัฐนั้นส่งเรื่องไปยังพนักงานอัยการโดยไม่ชักช้า
		หมายเหตุ หากหน่วยงานของรัฐไม่สามารถรวบรวมข้อเท็จจริงและพยานหลักฐาน ตามข้อ ๒๖ ได้ภายใน ๓๐ วัน ต้องรีบยื่นเรื่องพร้อมด้วยเหตุผลที่ไม่สามารถดำเนินการแล้วเสร็จมายัง ศปวล. ก่อนสิ้นสุด ระยะเวลา ๓๐ วันดังกล่าว เพื่อ ศปวล. จะนำเรื่องดังกล่าวเสนอให้ กป.วล. เพื่อพิจารณาขยายระยะเวลาต่อไป

แผนผังที่ ๘ กรณีการประสานงานคดีแพ่งระหว่างหน่วยงานของรัฐ (ข้อ ๒๖ – ๓๓) 


  
    
      	
        
          
            	หากไม่สามารถรวบรวมข้อมูลให้เสร็จภายใน ๓๐ วัน ต้องดำเนินการร้องขอขยายเวลา

            	ศูนย์ข้อมูลประสานงานเพื่อ

              บังคับใช้กฎหมายเกี่ยวกับ

              สิ่งแวดล้อม


          

        
      


      	⟶ 

        ขยายเวลาให้ครั้งละไม่เกิน ๓๐ วัน

        ⟵

        รายงานผลให้ทราบทุกระยะ
      	
        
          
            	คณะกรรมการว่าด้วยการประสานงานเพื่อ

บังคับใช้กฎหมาย

เกี่ยวกับสิ่งแวดล้อม

รวบรวมข้อมูล ภายใน ๓๐ วัน 

              - ผู้ก่อให้เกิดความเสียหาย 

              - ข้อเท็จจริง พยานหลักฐานเกี่ยวกับค่าเสียหายตาม ข้อ ๓๔ และ จำนวนผู้เสียหาย

              - พยานหลักฐานอื่น ข้อ ๒๖ ว.๑

              	กรณีมีความจำเป็นหรือไม่สามารถพิสูจน์ได้แน่ชัด
            

          
        


      	⟶ 
แจ้งให้ทราบเพื่อพิจารณาตามอำนาจหน้าที่

    

    
      	
        
          
            	เชิญผู้ทรงคุณวุฒิ

                  ผู้แทนหน่วยงานรัฐที่เกี่ยวข้อง เข้าร่วมพิสูจน์ข้อเท็จจริง ข้อ ๒๗

            	ไม่มีหน่วยงานของรัฐเป็นตัวความ ตาม ข้อ ๓๒ ว.๒

            	แจ้งผลให้ทราบ ภายใน ๑๐ วัน 

                  นับแต่รวบรวมข้อมูลเสร็จ ข้อ ๓๐

      	๑
      	
        
          
            	หน่วยงานของรัฐที่มีอำนาจหน้าที่

ที่ได้รับความเสียหาย




          

        
      


    

    
      	
      	
      	ติดตามประสานงานวางรูปคดี
    

    
      	
      	๖
    

    
      	ประสานงานวางรูปคดี
      	↓↑

          
            
              
                	สำนักงานอัยการสูงสุด

๔


      	
        
          
            	กรณีหน่วยงานของรัฐ

ได้รับความเสียหายหลายหน่วยงานให้ทุกหน่วยงานส่งเรื่อง

            	กรณีจำเป็น ให้เชิญผู้ก่อให้เกิดความเสียหาย หรือผู้ได้รับความเสียหายเข้าให้ข้อมูลด้วย
          

        
      


      	
        
          
            	กรณีไม่สามารถพิสูจน์ได้แน่ชัดให้อ้างอิงการพิสูจน์ทางวิชาการ หรือรับฟังความเห็นจากผู้ทรงคุณวุฒิ
          

        
      


      	
      	
      	พิจารณาตามระเบียบของ

        สำนักงานอัยการสูงสุด

กรณีการดำเนินคดีและการบังคับคดี

	กรณีการดำเนินการดำเนินคดีและการบังคับคดี		

		เมื่อคดีถึงที่สุดหน่วยงานของรัฐที่เกี่ยวข้องต้องดำเนินการบังคับคดีแก่ลูกหนี้ตามคำพิพากษาเพื่อนำเงินที่ได้จากการบังคับคดีนั้น มาฟื้นฟูทรัพยากรธรรมชาติที่สูญเสียไปและเพื่อเป็นงบประมาณของรัฐต่อไป โดยมีขั้นตอนดำเนินการตามระเบียบสำนักนายกฯ ข้อ ๓๖ ๓๗ ดังนี้
		(๑) เมื่อคดีถึงที่สุด หน่วยงานของรัฐที่ได้รับความเสียหาย (ผู้เป็นตัวความ) ต้องรายงานผลของคดี๓๘ ไปยัง ศปวล. (รายละเอียดปรากฏตามแผนผังที่ ๙ ข้อ ๑)
		(๒) หน่วยงานของรัฐที่ได้รับความเสียหาย (ผู้เป็นตัวความ) ต้องเร่งรัด ติดตามผลบังคับคดีแก่ลูกหนี้ตามคำพิพากษาให้ถึงที่สุด (รายละเอียดปรากฏตามแผนผังที่ ๙ ข้อ ๒)
		(๓) หน่วยงานของรัฐที่ได้รับความเสียหาย (ผู้เป็นตัวความ) รายงานผลการบังคับคดีไปยังคณะกรรมการพิจารณาความรับผิดทางแพ่งที่ได้รับแต่งตั้งจากกระทรวงการคลัง (รายละเอียดปรากฏตามแผนผังที่ ๙ ข้อ ๓)
(๔) หน่วยงานของรัฐที่ได้รับความเสียหาย (ผู้เป็นความ) รายงานผลการบังคับคดีไปยังสำนักงานอัยการสูงสุดเป็นระยะ (รายละเอียดปรากฏตามแผนผังที่ ๙ ข้อ ๔)
(๕) กรณีหน่วยงานของรัฐผู้เป็นตัวความดำเนินการ ติดตาม บังคับคดีแก่ลูกหนี้ตามคำพิพากษาล่าช้าเกินสมควร ให้ ศปวล. รายงาน กป.วล. เพื่อพิจารณาหาแนวทางติดตามบังคับคดีต่อไป (ข้อ ๓๖ วรรคสอง) (รายละเอียดปรากฏตามแผนผังที่ ๙ ข้อ ๕)
(๖) ให้หน่วยงานของรัฐที่ได้รับความเสียหาย (ผู้เป็นตัวความ) ประสานงานเพื่อสืบเสาะหาทรัพย์สินของผู้ก่อให้เกิดความเสียหาย เพื่อดำเนินการบังคับคดีตามคำพิพากษาต่อไป (ข้อ ๓๗)๓๙ (รายละเอียดปรากฏตามแผนผังที่ ๙ ข้อ ๖)
		การบังคับคดีตามคำพิพากษาในเขตกรุงเทพมหานคร ให้หน่วยงานที่ได้รับความเสียหาย (ผู้เป็นตัวความ) ขอความร่วมมือจากผู้อำนวยการเขตหรือหัวหน้าสำนักงานเขตสาขา (รายละเอียดปรากฏตามแผนผังที่ ๙ ข้อ ๖.๑)
		การบังคับคดีตามคำพิพากษาในเขตจังหวัดอื่นนอกจากกรุงเทพมหานคร ให้หน่วยงานที่ได้รับความเสียหายผู้เป็นตัวความ ขอความร่วมมือจากนายอำเภอ (รายละเอียดปรากฏตามแผนผังรูปที่ ๙ ข้อ ๖.๒)
______________________________
๓๗ ระเบียบสำนักนายกรัฐมนตรีว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม พ.ศ. ๒๕๕๐ ข้อ ๓๖ เมื่อคดีถึงที่สุดแล้ว ให้หน่วยงานของรัฐผู้เป็นตัวความรายงานผลคดีไปยังศูนย์ข้อมูลโดยเร็วและเร่งรัดติดตามบังคับคดีแก่ลูกหนี้ตามคำพิพากษาให้ถึงที่สุด และให้รายงานผลการบังคับคดีไปยังคณะกรรมการพิจารณาความรับผิดทางแพ่งที่ได้รับแต่งตั้งจากกระทรวงการคลัง และรายงานสำนักงานอัยการสูงสุดทราบเป็นระยะ
		ในกรณีที่หน่วยงานของรัฐผู้เป็นตัวความดำเนินการติดตามบังคับคดีแก่ลูกหนี้ตามคำพิพากษาล่าช้าเกินสมควร ให้ศูนย์ข้อมูลรายงาน กป.วล. เพื่อพิจารณาต่อไป
๓๘ อ้างแล้ว เชิงอรรถที่ 11, ภาคผนวก ก.
๓๙ ระเบียบสำนักนายกรัฐมนตรีว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม พ.ศ. ๒๕๕๐ ข้อ ๓๗ เพื่อประโยชน์ในการบังคับคดีตามคำพิพากษาของศาล สำหรับในเขตกรุงเทพมหานครให้หน่วยงานของรัฐซึ่งเป็นตัวความขอความร่วมมือ จากผู้อำนวยการเขตหรือหัวหน้าสำนักงานเขตสาขา ในเขตจังหวัดอื่นนอกจากกรุงเทพมหานครให้ขอความร่วมมือจากนายอำเภอหรือปลัดอำเภอผู้เป็นหัวหน้าประจำกิ่งอำเภอ เพื่อสืบเสาะหาทรัพย์สินของผู้ก่อให้เกิดความเสียหาย แล้วแจ้งพนักงานอัยการเพื่อดำเนินการบังคับคดีตามคำพิพากษาตามระเบียบของสำนักงานอัยการสูงสุดต่อไป

(๗) เมื่อหน่วยงานของรัฐที่ได้รับความเสียหาย (ผู้เป็นตัวความ) ดำเนินการตามข้อ ๖ แล้ว ให้แจ้งพนักงานอัยการ เพื่อดำเนินการบังคับคดีตามคำพิพากษาตามระเบียบของสำนักอัยการสูงสุดว่าด้วยการดำเนินการเกี่ยวกับการบังคับคดี พ.ศ. ๒๕๕๕ (รายละเอียดปรากฏตามแผนผังรูปที่ ๙ ข้อ ๗)

สรุปหน้าที่ของหน่วยงานของรัฐที่เกี่ยวข้อง ในการรายงานข้อมูลในส่วนของการดำเนินคดีและการบังคับคดี
		๑. เมื่อมีการดำเนินคดีทางแพ่งและคดีได้ถึงที่สุดแล้ว ให้หน่วยงานของรัฐผู้เป็นตัวความนั้นรายงานไปยังหน่วยงานดังต่อไปนี้ (๑) รายงานไปยังศูนย์ข้อมูลโดยเร็ว(๒) รายงานผลการบังคับคดีไปยังคณะกรรมการพิจารณาความรับผิดทางแพ่งที่ได้รับการแต่งตั้งจากกระทรวงการคลัง (๓) รายงานสำนักงานอัยการสูงสุดทราบเป็นระยะ
		๒. ให้หน่วยงานของรัฐผู้เป็นตัวความเร่งรัดดำเนินการบังคับคดีแก่ลูกหนี้ตามคำพิพากษาให้ถึงที่สุด
หมายเหตุหากหน่วยงานของรัฐผู้เป็นตัวความดำเนินการบังคับคดีแก่ลูกหนี้ตามคำพิพากษาล่าช้าเกินสมควรศูนย์ข้อมูลจะรายงานต่อ กป.วล. เพื่อพิจารณาต่อไป

แผนผังที่ ๙ กรณีการบังคับคดี (ข้อ ๓๔ – ๓๘) 

                	ศูนย์ข้อมูลประสานงาน

                  เพื่อบังคับใช้กฎหมายเกี่ยวกับ

                  สิ่งแวดล้อม


              

            
          


      	
    

    
      	
        
          
            	คณะกรรมการว่าด้วยการประสานงานเพื่อ

              บังคับใช้กฎหมาย

              เกี่ยวกับสิ่งแวดล้อม


          

        
      


      	รายงานเมื่อคดีถึงที่สุด
      	[image: 48]๑

      	เร่งรัดติดตามบังคับคดี


      	
        
          
            	ลูกหนี้ตามคำพิพากษา

หน่วยงานของรัฐ
ที่ได้รับความเสียหาย

รายงานผลการบังคับคดี


      	
        
          
            	คณะกรรมการพิจารณา

              ความรับผิดทางแพ่ง

              ที่ได้รับแต่งตั้งจาก

              กระทรวงการคลัง


          

        
      


    

    
      	
        
          
            	ประสานงานเพื่อสืบเสาะหาทรัพย์สินของ

              ผู้ก่อให้เกิดความเสียหาย


          

        
      

      
      	
        
          
            	สำนักงานอัยการสูงสุด

            	กรุงเทพฯ

              (ผอ.เขต หัวหน้า สำนักงานเขตสาขา)


          

        
      


      	
        
          
            	ต่างจังหวัด

              (นายอำเภอ, ปลัดอำเภอ)

            	พนักงานอัยการ

ภาคผนวก

ภาคผนวก ก
ตัวอย่างแบบรายงาน


คดีสิ่งแวดล้อมด้านมลพิษ

ตัวอย่าง


  
    	[image: 10389]	    แบบรายงานคดีสิ่งแวดล้อมเกี่ยวกับสิ่งแวดล้อมด้านมลพิษ

ศูนย์ข้อมูลประสานงานเพื่อบังใช้กฎหมายเกี่ยวกับสิ่งแวดล้อม    กรมควบคุมมลพิษ เลขที่ □□□    - □□□□

(เฉพาะเจ้าหน้าที่)


  

  
    	ชื่อเรื่อง.........มาตรา    ๘๐............................ฟาร์มเลี้ยงสุกร    จังหวัดนครปฐม................................

สถาสที่เกิดเหตุ........สถานเลี้ยงสุกร.......หมูที่.........XX..........................แขวง/ตำบล......XX......

เขต/อำเภอ................XX..............จังหวัด..................................นครปฐม...............................


  

  
    	☑คดีอาญา □คดีแพ่ง    □    คดีปกครอง □    คดีแพ่งเกี่ยวเนื่องอาญา
  

  
    	ชั้นรวบรวมพยานหลักฐาน

วันที่รับเรื่อง............................................................................................................................

ผู้รายงาน

เลขหนังสือที่รายงาน.......................ลงวันที่..........................................................................

□    ชื่อหน่วยงาน............................................................โทรศัพท์..........................................

□    พนักงานสอบสวน ชื่อ สน..........วันที่รับแจ้วความ...........เลขที่อาญา    ที่.................................

□    พนักงานอัยการ สำนักงานอัยการ จังหวัดนครปฐม วันที่รับเรื่อง.......XX......เลขรับ    ที่....


      คู่ความ 
      ๑.    พนักงานอัยการจังหวัดนครปฐม โจทก์ 
      ๒.    เจ้าของสถานที่เลี้ยงสุกร จำเลย 

      ข้อเท็จจริง 
- สถานที่เลี้ยงสุกร    จัดเป็นแหล่งกำเนิดมลพิษตาม พ.ร.บ. ส่งเสริมและรักษาคุณภาพสิ่งแวดล้อมแห่งชาติ    พ.ศ. ๒๕๓๕ และกฎกระทรวงกำหนดหลักเกณฑ์    วิธีการและแบบเก็บสถิติและข้อมูลการจัดทำบันทึก    ซึ่งเจ้าของหรือผู้ครอบครองสถานที่เลี้ยงสุกรต้องเก็บสถิติและข้อมูล    ซึ่งแสดงผลการทำงานของระบบบำบัดน้ำเสียในแต่ละวัน    และจัดทำบันทึกรายละเอียดดังกล่าว ตามแบบทส. ๑ และเก็บไว้ ณ    สถานที่ตั้งแหล่วกำเนิดมลพิษนั้นเป็นระยะเวลา ๒ ปี นับแต่วันที่มีการเก็บสถิติและข้อมูลนั้น    และจัดส่งรายงานสรุปผลการทำงานของระบบบำบัดน้ำเสยในแต่ละเดือนตามแบบ ทส. ๒ ไปยังองค์การบริหารส่วนตำบลดอนตูม    ภายในสิบห้าวันของเดือนถัดไป นับจากวันที่เก็บสถิติดังกล่าว

      -    ระหว่างวันที่ XXX เวลากลางคืนก่อนเที่ยง ถึงวันที่ XXX เวลากลางวันต่อเนื่องกัน    จำเลยไม่เก็บสถิติข้อมูล ซึ่งแสดงผลการทำงานของระบบบำบัดน้ำเสียในแต่ละวัน    และจัดทำบันทึกรายละเอียดดังกล่าว ตามแบบ ทส. ๑ และเก็บไว้ ณ    สถานที่ตั้งแหล่งกำเนิดน้ำเสีย ในแต่ละเดือนตามแบบ ทส.๒    ไปยังองค์การบริหารส่วนตำบลดอนตูมภายในสิบห้าวันของเดือนถัดไปนับจากวันที่เก็บสถิติดังกล่าว    อันเป็นการฝ่าฝืนต่อกฎหมาย
กฎหมายที่เกี่ยวข้อง (มาตรา ชื่อกฎหมาย ฐานความผิด)
- พ.ร.บ. ส่งเสริมและรักษาคุณภาพสิ่งแวดล้อม    พ.ศ. ๒๕๓๕ มาตรา ๘๐ มาตรา ๑๐๔ และมาตรา ๑๐๖

คำขอท้ายฟ้อง
- ขอให้ลงโทษตาม พ.ร.บ.    ส่งเสริมและรักษาคุณภาพสิ่งแวดล้อม พ.ศ ๒๕๓๕ มาตรา ๑๐๔ และมาตรา ๑๐๖

          แบบรายงานคดีสิ่งแวดล้อมเกี่ยวกับสิ่งแวดล้อมด้านมลพิษ 

            ศูนย์ข้อมูลประสานงานเพื่อบังคับใช้กฎหมายเกี่ยวกับสิ่งแวดล้อม กรมควบคุมมลพิษ เลขที่ □□□-□□□□ 

            (เฉพาะเจ้าหน้าที่)

          


    

    
      	ความก้าวหน้าของคดี 

        ศาลยุติธรรม
          
            
              
                	☑ ศาลชั้นต้น

                	หมายเลขคดี
                	☑ดำ ที่ สว(พ) ๑/๒๕๕๖
                	☑ แดง ที่ สว(พ) ๑/๒๕๕๖
                	วันที่ฟ้อง XXXX
              

              
                	☑ ศาลชั้นอุทธรณ์
                	หมายเลขคดี
                	□ ดำที่
                	□ แดง ที่
                	วันที่ฟ้อง
              

              
                	□ ศาลชั้นฎีกา
                	หมายเลขคดี
                	□ ดำที่
                	□ แดง ที่
                	วันที่ฟ้อง
              

              
                	ศาลปกครอง
                	 
                	 
                	 
                	 
              

              
                	□ ศาลปกครองชั้นต้น
                	หมายเลขคดีคดี
                	ที่
                	 
              

              
                	□ ศาลปกครองสูงสุด
                	หมายเลขคดี
                	ที่
                	
              

            
          

        คำสั่งศาลหรือผลคำพิพากษา

        ศาลจังหวัดนครปฐม พิพากษา จำเลยมีความผิดตาม พรบ.ส่งเสริมและรักษาคุณภาพสิ่งแวดล้อมแห่งชาติ พ.ศ. ๒๕๓๕ มาตรา ๘๐ มาตรา ๑๐๔และมาตรา ๑๐๖ การกระทำของจำเลยเป็นกรรมเดียวเป็นความผิอดต่อกฎหมายหลายบท ให้ลงโทษตาม มาตรา ๑๐๔ (มาตรา ๑๐๔ มีโทษจำคุกไม่เกิน ๑ ปี หรือปรับไม่เกินหนึ่งแสนบาท หรือทั้งจำทั้งปรับ) ซึ่งเป็นกฎหมายที่มีบทลงโทษหนักสุดตามประมวลกฎหมายอาญา มาตรา ๙๐ ศาลลงโทษปรับ ๔๐,๐๐๐ บาทจำเลยให้การรับสารภาพเป็นประโยชน์แก่การพิจารณามีเหตุบรรเทา ลดโทษให้กึ่งหนึ่งตามประมวลกฎหมายอาญา มาตรา ๙๗ คงปรับ ๒๐,๐๐๐บาท
    

    
      	ชั้นบังคับคดี 

          การดำเนินการบังคับคดี 

        ........................................................................................................................................................................... 

        ........................................................................................................................................................................... 

        เอกสารแนบ 

        □ รายละเอียดข้อเท็จจริง 

        □ คำสั่งศาล 

        □ อื่น ๆ โปรดระบุ 

        ........................................................................................................................................................................... 

        ........................................................................................................................................................................... 

        ...........................................................................................................................................................................

ภาคผนวก ข
ตัวอย่างแบบรายงานผล

การติดตามมลพิษสิ่งแวดล้อม

กรณีเกิดเหตุฉุกเฉินหรือภยันอันตรายต่อสาธารณชน

    	ตัวอย่าง
  

  
    	แบบรายงานผลการติดตามมลพิษสิ่งแวดล้อม    กรณีเหตุฉุกเฉิน/ภยันอันตรายต่อสาธารณชน 
  

  
    	๑. สถานการณ์ 

      (กล่าวถึงเหตุการณ์ เวลา และสถานที่เกิดเหตุ 

      ...........................................................................................................................................................

      ...........................................................................................................................................................

      ...........................................................................................................................................................
  

  
    	๒. ความเสียหายและผลกระทบที่เกิดขึ้นจากเหตุฉุกเฉิน 

      • ความเสียหายที่เกิดขึ้นกับประชาชน    (ประชาชนที่ได้รับผลกระทบมีอาการอย่างไร ประมาณเท่าไร 

      ระยะห่างจากจุดเกิดเหตุเท่าไร) 

      ...........................................................................................................................................................

      ...........................................................................................................................................................

      ...........................................................................................................................................................

      • ผลกระทบต่อสิ่งแวดล้อม (คุณภาพ น้ำ อากาศ) 

      ...........................................................................................................................................................

      ...........................................................................................................................................................

      ...........................................................................................................................................................
  

  
    	๓. การดำเนินการของหน่วยงานที่เกี่ยวข้อง 

      (กล่าวถึงการดำเนินงานของหน่วยงานที่เกี่ยวข้อง    ในการแก้ปัญหา หรือการระงับเหตุการณ์ต่าง ๆ เช่น    หน่วยงานท้องถิ่นได้เข้าระงับเหตุการณ์ การแจ้งเตือนประชาชนในการอพยพ    หน่วยงานที่รับผิดชอบเข้าดำเนินการตรวจสอบพื้นที่เกิดเหตุ) 

      ...........................................................................................................................................................

      ...........................................................................................................................................................
      ...........................................................................................................................................................
  

  
    	๔. การดำเนินการต่อไป 

      (กล่าวถึงแผนการดำเนินงานต่อไป ในการแก้ไขปัญหา    หรือการระงับเหตุการณ์ต่าง ๆ เช่น    หน่วยงานทำการติดตามตรวจสอบสิ่งแวดล้อมอย่างไรบ้าง) 

      ..........................................................................................................................................................

      ..........................................................................................................................................................

      ..........................................................................................................................................................
  




หมายเหตุ กรณีที่มีการประกาศตาม ม.๙ พ.ร.บ.ส่งเสริมและรักษาคุณภาพสิ่งแวดล้อมแห่งชาติ พ.ศ. ๒๕๓๕ โปรดระบุหมายเลขคำสั่งดังกล่าวหรือ แนบมาพร้อมกับแบบฟอร์มนี้

ภาคผนวก ค

ระเบียบสำนักนายกรัฐมนตรีว่าด้วย

การประสานงาน

เพื่อบังคับใช้กฎหมาย

เกี่ยวกับสิ่งแวดล้อม พ.ศ. ๒๕๕๐

หน้า ๑

เล่ม 		๑๒๔ 		ตอนพิเศษ ๒๓ 	ง 		ราชกิจจานุเบกษา 					๒๘ กุมภาพันธ์ 		๒๕๕๐

                                                                                                  



ระเบียบสำนักนายกรัฐมนตรี

ว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อมพ.ศ. ๒๕๕๐

________________



		โดยที่สมควรให้มีระเบียบกำหนดมาตรการและวิธีการประสานงานระหว่างหน่วยงานทั้งภาครัฐและภาคเอกชนที่เกี่ยวข้องโดยตรงกับการบังคับใช้กฎหมายเกี่ยวกับสิ่งแวดล้อม เพื่อให้การป้องกันและปราบปรามและการละเมิดกฎหมายและการแก้ไขเยียวยาความเสียหายเกิดประสิทธิภาพยิ่งขึ้น
		อาศัยอำนาจตามความในมาตรา ๑๑ (๘) แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ นายกรัฐมนตรีโดยความเห็นชอบของคณะรัฐมนตรี จึงวางระเบียบไว้ ดังต่อไปนี้
		ข้อ ๑ ระเบียบนี้เรียกว่า “ระเบียบสำนักนายกรัฐมนตรี ว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม พ.ศ. ๒๕๕๐”
		ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
		ข้อ ๓ ให้นายกรัฐมนตรีเป็นผู้รักษาการตามระเบียบนี้


หมวด ๑

ข้อความทั่วไป

________________

		ข้อ ๔ ในระเบียบนี้
		“สิ่งแวดล้อม” หมายความว่า สิ่งต่าง ๆ ที่มีลักษณะทางกายภาพและชีวภาพที่อยู่รอบตัวมนุษย์ ซึ่งเกิดขึ้นโดยธรรมชาติและสิ่งที่มนุษย์ได้ทำขึ้น
		“มลพิษ” หมายความว่า ของเสีย วัตถุอันตราย และมลสารอื่น ๆ รวมทั้ง กาก ตะกอน หรือสิ่งตกค้างจากสิ่งเหล่านั้นที่ถูกปล่อยทิ้งจากแหล่งกำเนิดมลพิษ หรือที่มีอยู่ในสิ่งแวดล้อมตามธรรมชาติ ซึ่งก่อให้เกิด หรืออาจก่อให้เกิดผลกระทบต่อคุณภาพสิ่งแวดล้อมหรือภาวะที่เป็นพิษภัยอันตรายต่อสุขภาพอนามัยของประชาชนได้ และให้หมายรวมถึง รังสี ความร้อน แสง เสียง กลิ่น ความสั่นสะเทือน หรือเหตุรำคาญอื่น ๆ ที่เกิดหรือถูกปล่อยออกจากแหล่งกำเนิดมลพิษด้วย
		“แหล่งกำเนิดมลพิษ” หมายความว่า ชุมชน โรงงานอุตสาหกรรม อาคาร สิ่งก่อสร้าง ยานพาหนะ สถานที่ประกอบกิจการใด ๆ หรือสิ่งอื่นใด ซึ่งเป็นแหล่งที่มาของมลพิษ


หน้า 84

หน้า ๒

เล่ม 		๑๒๔ 		ตอนพิเศษ ๒๓ 	ง 		ราชกิจจานุเบกษา 					๒๘ กุมภาพันธ์ 		๒๕๕๐
                                                                                                  

		“กฎหมายเกี่ยวกับสิ่งแวดล้อม” หมายความว่า กฎหมายเกี่ยวกับการส่งเสริมและรักษาคุณภาพสิ่งแวดล้อมตามที่คณะกรรมการว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อมประกาศกำหนด
		“องค์กรเอกชน” หมายความว่า องค์กรเอกชนด้านการคุ้มครองสิ่งแวดล้อมและอนุรักษ์ธรรมชาติตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ หรือองค์กรเอกชนที่มีวัตถุประสงค์ในการคุ้มครองสิ่งแวดล้อมหรืออนุรักษ์ธรรมชาติที่ได้จดทะเบียนเป็นองค์กรเอกชนตามกฎหมายอื่น
		“สำนักงานคุ้มครองสิทธิ” หมายความว่า สำนักงานคุ้มครองสิทธิและช่วยเหลือทางกฎหมายแก่ประชาชน สำนักงานอัยการสูงสุด
		“หน่วยงานของรัฐ” หมายความว่า กระทรวง ทบวง กรม หรือส่วนราชการที่เรียกชื่ออย่างอื่นและมีฐานะเป็นกรม ราชการส่วนภูมิภาค องค์กรปกครองส่วนท้องถิ่น รัฐวิสาหกิจที่ตั้งขึ้นโดยพระราชบัญญัติหรือพระราชกฤษฎีกา องค์การมหาชนที่ตั้งขึ้นตามกฎหมายว่าด้วยองค์การมหาชนและหน่วยงานอื่นของรัฐ
		“ผู้ก่อให้เกิดความเสียหาย” หมายความว่า
		(๑) เจ้าของหรือผู้ครอบครองแหล่งกำเนิดมลพิษที่ก่อให้เกิดหรือเป็นแหล่งกำเนิดการรั่วไหล หรือแพร่กระจายของมลพิษอันเป็นเหตุให้ผู้อื่นได้รับอันตรายแก่ชีวิต ร่างกายหรือสุขภาพ อนามัย หรือเป็นเหตุให้ทรัพย์สินของผู้อื่นเสียหาย
		(๒) ผู้ที่ก่อให้เกิดการรั่วไหล แพร่กระจายของมลพิษ หรือก่อให้เกิดภาวะมลพิษหรือโดยประการอื่นอันเป็นเหตุให้เกิดความเสียหายต่อชีวิต ร่างกาย สุขภาพอนามัยหรือทรัพย์สินของผู้อื่น ทั้งนี้ ไม่ว่าความเสียหายนั้นจะเกิดจากการกระทำโดยจงใจหรือประมาทเลินเล่อของผู้ก่อให้เกิดความเสียหายหรือไม่ก็ตาม
		(๓) ผู้ที่กระทำหรือละเว้นการกระทำด้วยประการใด โดยมิชอบด้วยกฎหมายอันเป็นการทำลาย ทำให้สูญหาย หรือเสียหาย แก่ทรัพยากรธรรมชาติซึ่งเป็นของรัฐ หรือเป็นสาธารณสมบัติของแผ่นดิน
		“ผู้เสียหาย” หมายความว่า ผู้ได้รับความเสียหายไม่ว่าโดยทางตรงหรือทางอ้อมจากการกระทำความผิดตามกฎหมายเกี่ยวกับสิ่งแวดล้อม และให้หมายความรวมถึงผู้ที่ได้รับความเสียหายที่เกิดขึ้นต่อชีวิต ร่างกาย สุขภาพ หรืออนามัย โดยผลของสารที่สะสมอยู่ในร่างกายซึ่งต้องใช้เวลาในการแสดงอาการ และความเสียหายนั้นสามารถพิสูจน์ได้ตามหลักวิชาการ

หน้า ๓

เล่ม 		๑๒๔ 		ตอนพิเศษ ๒๓ 	ง 		ราชกิจจานุเบกษา 					๒๘ กุมภาพันธ์ 		๒๕๕๐


                                                                                                                                                                                                 





หมวด ๒

คณะกรรมการว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม

______________________



ข้อ๕ให้มีคณะกรรมการคณะหนึ่งเรียกว่า“คณะกรรมการว่าด้วยการประสานงานเพื่อบังคับใช้กฎหมายเกี่ยวกับสิ่งแวดล้อม” เรียกโดยย่อว่า “กป.วล.” ประกอบด้วย




  
    	(๑) รองอัยการสูงสุดซึ่งได้รับ
	มอบหมายจากอัยการสูงสุด 
    	
เป็นประธานกรรมการ 
  

  
    	(๒) อธิบดีอัยการฝ่ายช่วยเหลือทางกฎหมาย 
    	เป็นรองประธานกรรมการ 
  

  
    	(๓) ผู้แทนกรมการขนส่งทางน้ำและพาณิชยนาวี 
    	เป็นกรรมการ 
  

  
    	(๔) ผู้แทนกรมการปกครอง 
    	เป็นกรรมการ 
  

  
    	(๕) ผู้แทนกรมชลประทาน 
    	เป็นกรรมการ 
  

  
    	(๖) ผู้แทนกรมโรงงานอุตสาหกรรม 
    	เป็นกรรมการ 
  

  
    	(๗) ผู้แทนกรมอนามัย 
    	เป็นกรรมการ 
  

  
    	(๘) ผู้แทนกรมอุทยานแห่งชาติ สัตว์ป่า    และพันธุ์พืช 
    	เป็นกรรมการ 
  

  
    	(๙) ผู้แทนกรุงเทพมหานคร 
    	เป็นกรรมการ 
  

  
    	(๑๐) ผู้แทนสำนักงานตำรวจแห่งชาติ 
    	เป็นกรรมการ 
  

  
      	(๑๑)ผู้แทนสำนักงานนโยบายและแผนทรัพยากรธรรมชาติ

    และสิ่งแวดล้อม 
      	เป็นกรรมการ 
  

  
      	(๑๒)ผู้ทรงคุณวุฒิซึ่งรัฐมนตรีว่าการกระทรวงทรัพยากร

    ธรรมชาติและสิ่งแวดล้อมแต่งตั้งจำนวนสองคน 
      	เป็นกรรมการ 
  

  
    	(๑๓)ผู้แทนองค์กรเอกชนซึ่งรัฐมนตรีว่าการกระทรวง

    ทรัพยากรธรรมชาติและสิ่งแวดล้อมแต่งตั้งจำนวนสองคน
    	เป็นกรรมการ 

    	(๑๔)ผู้แทนกรมควบคุมมลพิษซึ่งได้รับมอบหมาย
จากอธิบดีกรมควบคุมมลพิษ

    		เป็นกรรมการและเลขานุการ 
  

  
    	(๑๕)ผู้แทนกรมควบคุมมลพิษซึ่งได้รับมอบหมาย
จากอธิบดีกรมควบคุมมลพิษจำนวนสองคน
    		เป็นกรรมการและผู้ช่วยเลขานุการ






		ข้อ ๖ กรรมการผู้แทนราชการตามข้อ ๕ (๓) (๔) (๕) (๖) (๗) (๘) (๙) (๑๐) และ (๑๑) จะต้องมีตำแหน่งไม่ต่ำกว่าผู้อำนวยการกองหรือเทียบเท่า
		ข้อ ๗ กรรมการผู้ทรงคุณวุฒิตามข้อ ๕ (๑๒) และกรรมการผู้แทนองค์กรเอกชนตามข้อ ๕ (๑๓) จะต้องมีความรู้ความสามารถเป็นที่ประจักษ์และมีประสบการณ์ที่เกี่ยวข้องกับการคุ้มครอง ส่งเสริม และรักษาคุณภาพสิ่งแวดล้อม
		กรรมการผู้ทรงคุณวุฒิและกรรมการผู้แทนองค์กรเอกชน มีวาระการดำรงตำแหน่งคราวละสองปี กรรมการซึ่งพ้นจากตำแหน่งอาจได้รับแต่งตั้งอีกได้ แต่ต้องไม่เกินสองวาระติดต่อกันในกรณีที่กรรมการผู้ทรงคุณวุฒิหรือผู้แทนองค์กรเอกชนพ้นจากตำแหน่งก่อนครบวาระ ให้แต่งตั้งผู้อื่นเป็นกรรมการแทนได้ และให้ผู้ที่ได้รับแต่งตั้งให้ดำรงตำแหน่งแทนอยู่ในตำแหน่งเท่ากับวาระที่เหลืออยู่ของผู้ซึ่งตนแทน เว้นแต่วาระการดำรงตำแหน่งของกรรมการผู้ทรงคุณวุฒิ หรือกรรมการผู้แทนองค์กรเอกชน แล้วแต่กรณี เหลือไม่ถึงเก้าสิบวันจะไม่แต่งตั้งกรรมการแทนก็ได้
		ข้อ ๘ การประชุมของ กป.วล. ต้องมีกรรมการมาประชุมอย่างน้อยกึ่งหนึ่งของจำนวนกรรมการทั้งหมด จึงจะเป็นองค์ประชุม
		ในการประชุมของ กป.วล. ถ้าประธานกรรมการไม่อยู่ในที่ประชุมหรือไม่อาจปฏิบัติหน้าที่ได้ ให้รองประธานกรรมการปฏิบัติหน้าที่แทน ในกรณีที่ไม่มีรองประธานกรรมการหรือมีแต่ไม่อาจปฏิบัติหน้าที่ได้ ให้กรรมการที่มาประชุมเลือกกรรมการคนหนึ่งขึ้นทำหน้าที่ประธานในที่ประชุม
		การวินิจฉัยชี้ขาดให้ถือเสียงข้างมาก กรรมการคนหนึ่งให้มีเสียงหนึ่งในการลงคะแนน ถ้ามีคะแนนเสียงเท่ากัน ให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด 
		ข้อ ๙ กป.วล.มีอำนาจหน้าที่ ดังต่อไปนี้

    	(๑) ประสานงานระหว่างภาครัฐและภาคเอกชนเพื่อแก้ไขเรื่องร้องทุกข์ที่เกี่ยวกับสิ่งแวดล้อม                                                                                                               

หน้า ๕

เล่ม ๑๒๔	 ตอนพิเศษ ๒๓ ง 					ราชกิจจานุเบกษา							 ๒๘ กุมภาพันธ์ ๒๕๕๐
                                                                                                                      		(๒) ประสานงานกับหน่วยงานของรัฐที่เกี่ยวข้องเพื่อเร่งรัดการบังคับใช้กฎหมายเกี่ยวกับสิ่งแวดล้อม ทั้งในส่วนที่เกี่ยวกับการดำเนินคดีแพ่ง คดีอาญา และคดีปกครอง
		(๓) สนับสนุนสำนักงานคุ้มครองสิทธิ ในการตรวจสอบเรื่องร้องทุกข์เกี่ยวกับสิ่งแวดล้อมและสนับสนุนองค์กรเอกชนในการดำเนินงานตามข้อ ๑๔
		(๔) เสนอแนะให้หน่วยงานของรัฐออกกฎกระทรวง ข้อบังคับ ข้อบัญญัติท้องถิ่น ระเบียบหรือประกาศ ที่เกี่ยวข้องกับการส่งเสริมและรักษาคุณภาพสิ่งแวดล้อม
		(๕) เร่งรัดให้ส่วนราชการที่เกี่ยวข้องปฏิบัติตามคำพิพากษาของศาลที่เกี่ยวข้องกับคดีสิ่งแวดล้อม
		(๖) พิจารณาและกำหนดมาตรการเพื่อให้มีการปฏิบัติตามกฎหมาย ข้อบังคับ ข้อบัญญัติท้องถิ่น ระเบียบหรือประกาศที่เกี่ยวข้องกับการส่งเสริมและรักษาคุณภาพสิ่งแวดล้อม และติดตามให้มีการปฏิบัติตามมาตรการดังกล่าว
		(๗) ให้การสนับสนุนการวิเคราะห์และประเมินความเสียหายในทางวิชาการเพื่อกำหนดมูลค่าความเสียหาย
		(๘) แต่งตั้งคณะอนุกรรมการ หรือคณะทำงานเพื่อดำเนินการตามที่ กป.วล. มอบหมาย
		(๙) เรียกให้หน่วยงานของรัฐ หรือขอให้องค์กรเอกชน ส่งเอกสารหรือข้อมูล หรือขอให้เจ้าหน้าที่จากหน่วยงานหรือองค์กรดังกล่าวมาให้ข้อคิดเห็นเกี่ยวกับเรื่องร้องทุกข์ที่เกี่ยวกับสิ่งแวดล้อม
		(๑๐) ปฏิบัติการอื่นใดเพื่อให้เป็นไปตามระเบียบนี้ หรือตามที่คณะรัฐมนตรีหรือนายกรัฐมนตรีมอบหมาย
		ข้อ ๑๐ ให้มีศูนย์ข้อมูล เป็นหน่วยงานภายในกรมควบคุมมลพิษ ทำหน้าที่เป็นสำนักงานเลขานุการของ กป.วล. และให้มีอำนาจหน้าที่ ดังต่อไปนี้
		(๑) รับผิดชอบในงานธุรการ งานวิชาการ งานการประชุม และงานเลขานุการของ กป.วล. คณะอนุกรรมการและคณะทำงาน
		(๒) รวบรวมข้อมูลและข้อเท็จจริงเกี่ยวกับการร้องทุกข์เกี่ยวกับสิ่งแวดล้อมจากหน่วยงานของรัฐ องค์กรเอกชน ประชาชน หรือสื่อมวลชนแขนงต่าง ๆ
		(๓) วิเคราะห์และประเมินผลการแก้ไขปัญหาเรื่องราวร้องทุกข์เกี่ยวกับสิ่งแวดล้อม.
		(๔) ประสานงานกับหน่วยงานของรัฐและองค์กรเอกชน เพื่อรวบรวมและให้บริการข้อมูลทุกชนิดที่เกี่ยวข้องกับการร้องทุกข์เกี่ยวกับสิ่งแวดล้อม

หน้า ๖

เล่ม ๑๒๔ 		ตอนพิเศษ ๒๓ ง		 ราชกิจจานุเบกษา					 ๒๘ กุมภาพันธ์ ๒๕๕๐
                                                                                                                      



		(๕) ติดตามเร่งรัดการปฏิบัติการของหน่วยงานของรัฐที่ได้แจ้งหรือรายงานต่อศูนย์ข้อมูลตามระเบียบนี้ แล้วรายงาน กป.วล. เพื่อทราบหรือพิจารณาต่อไป
		(๖) ติดตามเร่งรัดการปฏิบัติการของหน่วยงานรัฐที่ต้องปฏิบัติตามคำวินิจฉัยหรือคำสั่งที่ได้ออกโดยอาศัยอำนาจตามระเบียบนี้ แล้วรายงาน กป.วล. เพื่อทราบหรือพิจารณาต่อไป
		(๗) ปฏิบัติตามหน้าที่อื่นตามที่ได้รับมอบหมาย



หมวด ๓

การประสานงานกับหน่วยงานของรัฐและองค์การเอกชน
____________________
ส่วนที่ ๑
การประสานงานเพื่อแก้ไขความเสียหายที่เกิดขึ้นแก่สาธารณะ
____________________
		ข้อ ๑๑ ในกรณีหน่วยงานของรัฐที่เกี่ยวข้องพบเห็นการกระทำความผิดกฎหมายเกี่ยวกับสิ่งแวดล้อม หรือได้รับแจ้งจากองค์กรเอกชนหรือบุคคลใดว่ามีการกระทำความผิดกฎหมายเกี่ยวกับสิ่งแวดล้อม เป็นเหตุให้เกิดภยันตรายต่อสาธารณชนอันเนื่องมาจากภาวะมลพิษที่เกิดจากการแพร่กระจายของมลพิษ ให้หน่วยงานของรัฐที่เกี่ยวข้องพิจารณาออกคำสั่งทางปกครองเพื่อระงับเหตุแห่งความเสียหายตามอำนาจหน้าที่โดยทันที เช่น การสั่งปิดหรือพักใช้หรือเพิกถอนใบอนุญาต หรือการสั่งให้หยุดใช้ หรือทำประโยชน์ด้วยประการใด ๆ เพื่อระงับเหตุแห่งความเสียหายนั้น และหากมีความจำเป็นจะต้องดำเนินคดีกับผู้กระทำความผิด ให้หน่วยงานของรัฐที่เกี่ยวข้องดำเนินการเก็บรวบรวมพยานหลักฐานและให้แจ้งให้ศูนย์ข้อมูลทราบโดยไม่ชักช้า
		กรณีที่องค์กรเอกชนหรือบุคคลใด พบว่าการกระทำความผิดตามวรรคหนึ่งจะก่อให้เกิดความเสียหายต่อสิ่งแวดล้อมเพิ่มขึ้น ให้แจ้งศูนย์ข้อมูลทราบเพื่อพิจารณาหามาตรการในการระงับเหตุแห่งความเสียหายเพิ่มเติม
		ในกรณีที่ศูนย์ข้อมูลเห็นว่า มาตรการที่ใช้เพื่อการระงับเหตุแห่งความเสียหายของหน่วยงานของรัฐที่เกี่ยวข้องตามวรรคหนึ่งไม่เพียงพอ ให้ศูนย์ข้อมูลเสนอมาตรการให้หน่วยงานของรัฐที่เกี่ยวข้องดำเนินการเพิ่มเติมได้ตามที่เห็นสมควร หากหน่วยงานที่เกี่ยวข้องไม่ดำเนินการตามที่ศูนย์ข้อมูลเสนอ ให้ศูนย์ข้อมูลรายงานให้รัฐมนตีผู้กำกับดูแลหน่วยงานของรัฐที่เกี่ยวข้อง และ กป.วล. ทราบโดยไม่ชักช้า

หน้า ๗

เล่ม	 ๑๒๔ 	ตอนพิเศษ 	๒๓ ง 		ราชกิจจานุเบกษา					 ๒๘ กุมภาพันธ์ ๒๕๕๐
                                                                                                                   


			ข้อ ๑๒ ในกรณีที่เกิดเหตุฉุกเฉินหรือภยันตรายต่อสาธารณชน อันเนื่องมาจากภาวะมลพิษที่เกิดจากการแพร่กระจายของมลพิษในเขตกรุงเทพมหานคร ราชการส่วนภูมิภาค หรือราชการส่วนท้องถิ่น เมื่อนายกรัฐมนตรีได้สั่งการหรือได้มอบอำนาจให้ผู้ว่าราชการกรุงเทพมหานครหรือผู้ว่าราชาการจังหวัด แล้วแต่กรณี ปฏิบัติหน้าที่แทนนายกรัฐมนตรีในการสั่งภายในเขตจังหวัดตามมาตรา ๙ แห่งพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. ๒๕๓๕ แล้ว ให้ผู้ว่าราชการกรุงเทพมหานคร หรือผู้ว่าราชการจังหวัดแล้วแต่กรณี ติดตามดูแลให้บุคคลที่เกี่ยวข้องปฏิบัติตามคำสั่งของนายกรัฐมนตรีหรือผู้ที่ได้รับมอบอำนาจจากนายกรัฐมนตรีโดยเคร่งครัดและรายงานให้ศูนย์ข้อมูลทราบโดยไม่ชักช้า			
		ในกรณีที่เหตุฉุกเฉินหรือภยันตรายดังกล่าวเกิดขึ้นในหลายจังหวัดคาบเกี่ยวกัน ให้ กป.วล. รายงานให้นายกรัฐมนตรีทราบเพื่อให้พิจารณาสั่งการตามที่เห็นสมควรต่อไป
		ให้ศูนย์ข้อมูลมีหน้าที่ติดตามและรายงานผลการปฏิบัติตามคำสั่งนายกรัฐมนตรีหรือผู้ที่ได้รับมอบอำนาจจากนายกรัฐมนตรีที่สั่งการตามวรรคหนึ่งให้ กป.วล. ทราบ
		ข้อ ๑๓ ในกรณีบุคคลที่เกี่ยวข้องฝ่าฝืน ไม่ปฏิบัติตามคำสั่งของนายกรัฐมนตรีหรือผู้ที่ได้รับมอบอำนาจจากนายกรัฐมนตรีตามข้อ ๑๒ ในเขตกรุงเทพมหานคร ให้ผู้ว่าราชการกรุงเทพมหานครประสานงานกับผู้บัญชาการตำรวจแห่งชาติหรือผู้บัญชาการตำรวจนครบาลแล้วแต่กรณี ในเขตจังหวัดอื่นให้ผู้ว่าราชการจังหวัดประสานงานกับผู้บังคับการตำรวจภูธรประจำจังหวัด เพื่อดำเนินคดีกับบุคคลซึ่งฝ่าฝืนคำสั่งนั้น และรายงานให้ศูนย์ข้อมูลทราบโดยไม่ชักช้า และให้ศูนย์ข้อมูลรายงานผลการดำเนินคดีให้ กป.วล. ทราบทุกระยะ
		ข้อ ๑๔ เพื่อประโยชน์ในการคุ้มครองและรักษาสิ่งแวดล้อม หน่วยงานของรัฐที่เกี่ยวข้องอาจขอความร่วมมือจากผู้เสียหาย องค์กรเอกชน หรือบุคคลใดเพื่อ
		(๑) สืบเสาะหาข้อเท็จจริงเกี่ยวกับการกระทำความผิดอาญาตามกฎหมายเกี่ยวกับสิ่งแวดล้อม
		(๒) ค้นหาข้อเท็จจริงและรวบรวมพยานหลักฐานในการดำเนินคดีแพ่งหรือคดีอื่น ๆ
		ข้อ ๑๕ ให้โรงพยาบาลที่เป็นหน่วยงานของรัฐหรือสถานพยาบาลตามกฎหมายว่าด้วยสถานพยาบาล รักษาพยาบาลประชาชนที่ได้รับอันตรายจากภาวะมลพิษที่เกิดขึ้นโดยเร็ว โดยมีมาตรฐานในการบริการไม่ต่ำกว่าที่กำหนดไว้ในกฎหมายว่าด้วยสถานพยาบาล

หน้า ๘

เล่ม ๑๒๔	 ตอนพิเศษ ง 			ราชกิจจานุเบกษา 				๒๘ กุมภาพันธ์ ๒๕๕๐
                                                                                                                       




ส่วนที่ ๒

การประนอมข้อพิพาท
____________________
		ข้อ ๑๖ หากคู่กรณีที่เกี่ยวข้องประสงค์จะตกลงระงับข้อพิพาทที่เกิดขึ้นด้วยวิธีประนอมข้อพิพาท ให้ปฏิบัติตามระเบียบสำนักงานอัยการสูงสุดว่าด้วยการประนอมข้อพิพาท
หมวด ๔
การประสานงานคดี
____________________
ส่วนที่ ๑
การประสานงานในชั้นสอบสวน
____________________
		ข้อ ๑๗ เพื่อประโยชน์ในการเร่งรัดติดตามการดำเนินคดีในชั้นสอบสวนคดีอาญาให้เป็นไปโดยรวดเร็วและมีประสิทธิภาพยิ่งขึ้น เมื่อมีการกระทำผิดกฎหมายเกี่ยวกับสิ่งแวดล้อมขึ้น ให้ดำเนินการดังต่อไปนี้
		(๑) ในกรณีที่ปรากฏว่ามีการกระทำความผิดกฎหมายเกี่ยวกับสิ่งแวดล้อม และไม่ปรากฏผู้ร้องทุกข์หรือกล่าวโทษตามกฎหมายภายในเจ็ดวัน ให้กรมควบคุมมลพิษดำเนินการกล่าวโทษตามกฎหมายโดยไม่ชักช้า
		(๒) เพื่อประโยชน์ในการดำเนินคดีอาญาตามกฎหมายเกี่ยวกับสิ่งแวดล้อม หรือเพื่อสนับสนุนการปฏิบัติหน้าที่ของพนักงานสอบสวน พนักงานสอบสวนอาจขอคำแนะนำหรือคำปรึกษาขอรับทราบข้อมูลข่าวสาร หรือขอให้จัดส่งสิ่งอื่นใดที่อาจใช้เป็นพยานหลักฐานในสำนวนคดีจากหน่วยงานของรัฐ องค์กรเอกชน ผู้ทรงคุณวุฒิ หรือบุคคลอื่นใดได้ในกรณีจำเป็น พนักงานสอบสวนจะขอคำปรึกษาจากพนักงานอัยการ เพื่อให้ความเห็นหรือคำแนะนำตามที่เห็นสมควรได้
		(๓) เมื่อพนักงานสอบสวนได้รับคำร้องทุกข์หรือคำกล่าวโทษแล้ว ให้หน่วยงานของรัฐที่เกี่ยวข้องซึ่งเป็นผู้ร้องทุกข์หรือกล่าวโทษ รายงานข้อเท็จจริงให้ศูนย์ข้อมูลทราบเป็นลายลักษณ์อักษรโดยไม่ชักช้า เว้นแต่ข้อเท็จจริงอันเป็นพยานหลักฐานแห่งคดีในสำนวนที่อาจใช้เป็นพยานในชั้นศาล หรือข้อเท็จจริงที่หากเปิดเผยแล้วอาจทำให้เสื่อมประสิทธิภาพในการบังคับใช้กฎหมาย

หน้า ๙

เล่ม ๑๒๔ 	ตอนพิเศษ ง			 ราชกิจจานุเบกษา					 ๒๘ กุมภาพันธ์ ๒๕๕๐
                                                                                                                      



		ในกรณีที่องค์กรเอกชนหรือบุคคลใดเป็นผู้ร้องทุกข์หรือกล่าวโทษ ให้พนักงานสอบสวนผู้รับผิดชอบรายงานให้ศูนย์ข้อมูลทราบเป็นลายลักษณ์อักษรโดยไม่ชักช้า
		(๔) ให้ศูนย์ข้อมูลติดตามผลการดำเนินคดีอาญาในชั้นสอบสวนอย่างใกล้ชิด หากปรากฏว่าพนักงานสอบสวนผู้รับผิดชอบไม่ดำเนินการในเวลาอันควร ให้ศูนย์ข้อมูลรายงาน ต่อ กป.วล. เพื่อติดตามผลต่อไป
		ข้อ ๑๘ เพื่อประโยชน์ในการดำเนินคดีในกรณีที่ไม่ปรากฏแน่ชัดว่าหน่วยงานใดของรัฐในจังหวัดมีหน้าที่ต้องประสานงานกับพนักงานสอบสวน ให้ผู้ว่าราชการจังหวัดเป็นผู้วินิจฉัยชี้ขาดและคำวินิจฉัยชี้ขาดนั้นให้เป็นที่สุด
		หากการวินิจฉัยชี้ขาดตามวรรคหนึ่งไม่สามารถกระทำได้ เพราะเหตุที่ไม่อยู่ในอำนาจของผู้ว่าราชการจังหวัด หรือผู้ว่าราชการจังหวัดไม่ชี้ขาดภายในระยะเวลาอันสมควร หรือเพราะเหตุอื่นใดให้หน่วยงานของรัฐที่เกี่ยวข้องแจ้งให้ศูนย์ข้อมูลทราบ เพื่อให้ กป.วล. วินิจฉัยชี้ขาดโดยไม่ชักช้า และคำวินิจฉัยชี้ขาดนั้นให้เป็นที่สุด



ส่วนที่ ๒

การประสานงานคดีอาญาชั้นพนักงานอัยการ
_______________________
		ข้อ ๑๙ ในการดำเนินคดีอาญาตามกฎหมายเกี่ยวกับสิ่งแวดล้อม เมื่อพนักงานอัยการไดรับความเห็นและสำนวนจากพนักงานสอบสวนแล้ว หากพนักงานอัยการมีคำสั่งให้พนักงานสอบสวนดำเนินการสอบสวนเพิ่มเติม หรือส่งพยานคนใดมาให้ซักถามตามมาตรา ๑๔๓ แห่งประมวลกฎหมายวิธีพิจารณาความอาญา ให้พนักงานสอบสวนดำเนินการโดยไม่ชักช้า ทั้งนี้ ให้พนักงานสอบสวนประสานงานกับพนักงานอัยการอย่างใกล้ชิด
		ข้อ ๒๐ ในกรณีที่พนักงานอัยการเห็นควรสั่งฟ้องผู้ต้องหาที่ยังเรียกหรือจับตัวไม่ได้ตามมาตรา ๑๔๑ วรรคสี่ แห่งประมวลกฎหมายวิธีพิจารณาความอาญา และได้แจ้งให้ผู้บัญชาการตำรวจแห่งชาติ หรือผู้ว่าราชการจังหวัดเพื่อจัดการให้ได้ตัวผู้ต้องหามาภายในกำหนดอายุความแล้ว ให้พนักงานสอบสวนเร่งรัดดำเนินการให้ได้ตัวผู้ต้องหามาดำเนินคดีต่อไปโดยเร็ว
		ข้อ ๒๑ ในกรณีที่พนักงานอัยการผู้พิจารณาสำนวนมีคำสั่งให้พนักงานสอบสวนดำเนินการสอบสวนผู้ต้องหาในข้อหาอื่นที่เกี่ยวข้องโดยตรงกับความผิดอาญาตามกฎหมายเกี่ยวกับสิ่งแวดล้อมเพิ่มเติมหรือแนะนำให้พนักงานสอบสวนดำเนินคดีกับบุคคลอื่นที่เกี่ยวข้องในคดีดังกล่าวเพิ่มเติม ให้พนักงานสอบสวนเร่งรัดดำเนินคดีตามคำสั่งของพนักงานอัยการโดยเร็ว

หน้า ๑๐

เล่ม ๑๒๔	 ตอนพิเศษ ๒๓ ง			 ราชกิจจานุเบกษา 				๒๘ กุมภาพันธ์ ๒๕๕๐
                                                                                                                      



		ข้อ ๒๒ ให้พนักงานอัยการประสานงาน ให้ความรู้ ให้คำปรึกษา แนะนำ ชี้แจงข้อบกพร่อง วิธีป้องกันแก้ไข ตลอดจนให้บริการด้านกฎหมายเกี่ยวกับการดำเนินคดีเกี่ยวกับสิ่งแวดล้อมแก่พนักงานสอบสวน หน่วยงานของรัฐ เจ้าพนักงานท้องถิ่น องค์กรเอกชน และประชาชนในจังหวัด
		ข้อ ๒๓ กรณีมีการเดินเผชิญสืบในการดำเนินคดีอาญาตามกฎหมายเกี่ยวกับสิ่งแวดล้อม ให้พนักงานสอบสวนประสานกับผู้เสียหายหรือหน่วยงานที่เกี่ยวข้องในการอำนวยความสะดวกแก่พนักงานอัยการ และศาลในการเดินเผชิญสืบ
		ข้อ ๒๔ ในกรณีที่ผู้เสียหาย ผู้แทนโดยชอบธรรม ผู้บุพการี ผู้สืบสันดาน สามีหรือภริยาของผู้เสียหาย หน่วยงานของรัฐ เจ้าพนักงานท้องถิ่น องค์กรเอกชน หรือบุคคลที่เกี่ยวข้องขอทราบผลการดำเนินคดีในศาลอันถึงที่สุดหรือคำสั่งเด็ดขาดไม่ฟ้องคดีพร้อมด้วยเหตุผลของคำสั่งดังกล่าวจากพนักงานอัยการ ให้พนักงานอัยการดำเนินการให้ตามระเบียบของสำนักงานอัยการสูงสุดโดยมิชักช้าในกรณีที่การดำเนินคดีในศาลยังไม่ถึงที่สุดหรืออยู่ระหว่างการพิจารณาสั่งคดีของพนักงานอัยการ ให้พนักงานอัยการเปิดเผยรายละเอียดหรือข้อมูลเท่าที่เห็นว่าไม่เป็นการเสียหายแก่การดำเนินคดีในอำนาจหน้าที่ของพนักงานอัยการ
		ข้อ ๒๕ ในการดำเนินคดีอาญาตามกฎหมายเกี่ยวกับสิ่งแวดล้อม เมื่อคดีถึงที่สุดให้พนักงานอัยการแจ้งผลคดีแก่ศูนย์ข้อมูลโดยเร็ว และให้ศูนย์ข้อมูลแจ้งหน่วยงานของรัฐที่เกี่ยวข้องและผู้มีส่วนเกี่ยวข้องในคดีทราบต่อไป



ส่วนที่ ๓

การประสานงานคดีแพ่งระหว่างหน่วยงานของรัฐ
____________________

		ข้อ ๒๖ เพื่อประโยชน์ในการดำเนินคดีแพ่งตามกฎหมายเกี่ยวกับสิ่งแวดล้อมให้หน่วยงานของรัฐซึ่งมีอำนาจหน้าที่คุ้มครอง ส่งเสริม อนุรักษ์และรักษาสิ่งแวดล้อมตามกฎหมายที่ได้รับความเสียหาย รวบรวมข้อมูลที่เกี่ยวข้องกับผู้ก่อให้เกิดความเสียหาย ข้อเท็จจริงและพยานหลักฐานที่เกี่ยวกับค่าเสียหาย จำนวนผู้เสียหายและพยานหลักฐานอื่นภายในสามสิบวันนับแต่วันที่ทราบถึงความเสียหาย

หน้า ๑๑

เล่ม ๑๒๔		 ตอนพิเศษ ๒๓ ง 		ราชกิจจานุเบกษา 					๒๘ กุมภาพันธ์ ๒๕๕๐
                                                                                                                      





		ถ้าหน่วยงานของรัฐที่ได้รับความเสียหายไม่สามารถดำเนินการให้แล้วเสร็จภายในเวลาที่กำหนดตามวรรคหนึ่ง ให้ยื่นเรื่องต่อ กป.วล. ผ่านศูนย์ข้อมูลเพื่อขอขยายเวลา ทั้งนี้ กป.วล. จะขยายเวลาให้ครั้งละไม่เกินสามสิบวัน
		ข้อ ๒๗ การรวบรวมข้อเท็จจริงและพยานหลักฐานดังกล่าวตามข้อ ๒๖ ให้หน่วยงานของรัฐที่ได้รับความเสียหายเชิญผู้ทรงคุณวุฒิหรือผู้แทนหน่วยงานของรัฐที่เกี่ยวข้องร่วมพิสูจน์ค้นหาข้อเท็จจริง และรวบรวมพยานหลักฐานเกี่ยวกับค่าเสียหาย จำนวนผู้เสียหาย มูลค่าความเสียหายที่เกิดขึ้น และพยานหลักฐานอื่น ๆ ที่เกี่ยวข้อง รวมทั้งประสานงานกับสำนักงานอัยการสูงสุดในการวางรูปคดี
		ข้อ ๒๘ การพิสูจน์ความเสียหายตามข้อ ๒๗ ต้องดำเนินการโดยมิชักช้า ในกรณีที่ความเสียหายหรือผลกระทบใดไม่สามารถพิสูจน์ทราบได้โดยแน่ชัด ให้ดำเนินการพิสูจน์ความเสียหายโดยอ้างอิงการพิสูจน์ทางวิชาการ หรือรับฟังความคิดเห็นจากผู้ทรงคุณวุฒิด้านสิ่งแวดล้อม
		ข้อ ๒๙ ในการรวบรวมข้อเท็จจริงตามข้อ ๒๖ หากมีกรณีจำเป็นให้เชิญผู้ก่อให้เกิดความเสียหายหรือประชาชนผู้ได้รับความเสียหายเข้าชี้แจงหรือให้ข้อมูลด้วย
		ข้อ ๓๐ ให้หน่วยงานของรัฐตามข้อ ๒๖ แจ้งผลให้ศูนย์ข้อมูลทราบภายในสิบวันนับแต่วันที่รวบรวมข้อเท็จจริง ค่าเสียหายและพยานหลักฐานแล้วเสร็จ และให้ศูนย์ข้อมูลติดตามผลการดำเนินคดีอันเกี่ยวกับเรื่องดังกล่าวเพื่อรายงานต่อ กป.วล. ทุกระยะด้วย
		ข้อ ๓๑ กรณีที่การพิสูจน์ค่าเสียหายมีค่าใช้จ่าย ให้เบิกจ่ายจากงบประมาณของหน่วยงานของรัฐตามข้อ ๒๖ หากเงินงบประมาณของหน่วยงานของรัฐดังกล่าวไม่เพียงพอ ให้ใช้เงินจากกองทุนสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ หรือเงินบริจาคจากองค์กรการกุศล
		ข้อ ๓๒ ในกรณีที่มีหน่วยงานของรัฐได้รับความเสียหายหลายหน่วยงานในเขตท้องที่เดียวกันหรือในหลายท้องที่ ให้ทุกหน่วยงานของรัฐที่ได้รับความเสียหายส่งเรื่องไปยังสำนักงานอัยการสูงสุดเพื่อพิจารณาตามระเบียบของสำนักงานอัยการสูงสุดโดยไม่ชักช้าในกรณีที่ไม่มีหน่วยงานของรัฐหน่วยงานใดรับเป็นตัวความ ให้ศูนย์ข้อมูลนำเรื่องเสนอ กป.วล. เพื่อพิจารณาตามอำนาจหน้าที่โดยไม่ชักช้า
		ข้อ ๓๓ เมื่อหาตัวผู้รับผิดทางแพ่งและจำนวนมูลค่าความเสียหายหรือค่าสินไหมทดแทนได้แล้ว ให้หน่วยงานของรัฐที่ได้รับความเสียหายรีบส่งเรื่องไปยังพนักงานอัยการเพื่อพิจารณาโดยไม่ชักช้า

หน้า ๑๒

เล่ม ๑๒๔			 ตอนพิเศษ ง 			ราชกิจจานุเบกษา 						๒๘ กุมภาพันธ์ ๒๕๕๐
                                                                                                                      




ส่วนที่ ๔

การดำเนินคดีและการบังคับคดี
_________________
		ข้อ ๓๔ ในกรณีที่หน่วยงานของรัฐที่ได้รับความเสียหายฟ้องคดีแพ่งเพื่อเรียกค่าเสียหายนอกจากจะเรียกร้องค่าสินไหมทดแทนเพื่อการละเมิดตามที่กำหนดไว้ในประมวลกฎหมายแพ่งและพาณิชย์ หรือค่าเสียหายอันจะเรียกร้องได้ตามกฎหมายเฉพาะแล้ว ให้หน่วยงานของรัฐดังกล่าวดำเนินการพิสูจน์ถึงค่าเสียหายดังต่อไปนี้ประกอบด้วย คือ
		(๑) ค่าเสียหายที่รัฐพึงได้รับจากสิ่งแวดล้อมที่เสียหาย
		(๒) ค่าเสียหายที่เกิดจากการใช้งบประมาณของรัฐหรือจากแหล่งเงินทุนอื่นเพื่อใช้ในการบำบัดฟื้นฟูและบูรณะความเสียหายของสิ่งแวดล้อมให้คืนกลับสู่สภาพเดิม
		(๓) ค่าเสียโอกาสในการนำงบประมาณหรือเงินทุนที่ใช้ตาม (๒) ไปลงทุนในโครงการอื่นของรัฐเพื่อสังคมโดยรวม
		(๔) ค่าเสียหายที่รัฐต้องมีภาระเพิ่มขึ้นในการดูแลสุขภาพ ร่างกายและอนามัยของประชาชนอันอาจเกิดขึ้นในอนาคต
		(๕) ค่าเสียหายต่อเนื่องอื่น ๆ อันพึงจะเกิดในอนาคต
		ข้อ ๓๕ ในการดำเนินคดี หากหน่วยงานของรัฐที่เป็นตัวความพิจารณาเห็นว่ามีเหตุจำเป็นเพื่อบรรเทาความเดือดร้อนเสียหายหรือเพื่อคุ้มครองประโยชน์หรือสิทธิของผู้ได้รับความเสียหาย หรือมีเหตุจำเป็นอื่น ให้หน่วยงานของรัฐดังกล่าวรีบแจ้งพนักงานอัยการเพื่อพิจารณาใช้วิธีการคุ้มครองประโยชน์ในระหว่างการพิจารณาหรือเพื่อบังคับตามคำพิพากษาหรือคำสั่งตามประมวลกฎหมายวิธีพิจารณาความแพ่ง
		ข้อ ๓๖ เมื่อคดีถึงที่สุดแล้ว ให้หน่วยงานของรัฐผู้เป็นตัวความรายงานผลคดีไปยังศูนย์ข้อมูลโดยเร็วและเร่งรัดติดตามบังคับคดีแก่ลูกหนี้ตามคำพิพากษาให้ถึงที่สุด และให้รายงานผลการบังคับคดีไปยังคณะกรรมการพิจารณาความรับผิดทางแพ่งที่ได้รับแต่งตั้งจากกระทรวงการคลังและรายงานสำนักงานอัยการสูงสุดทราบเป็นระยะ
		ในกรณีที่หน่วยงานของรัฐผู้เป็นตัวความดำเนินการติดตามบังคับคดีแก่ลูกหนี้ตามคำพิพากษาล่าช้าเกินสมควร ให้ศูนย์ข้อมูลรายงาน กป.วล. เพื่อพิจารณาต่อไป

หน้า ๑๓

เล่ม ๑๒๔ 			ตอนพิเศษ ง 		ราชกิจจานุเบกษา 				๒๘ กุมภาพันธ์ ๒๕๕๐
                                                                                                 





		ข้อ ๓๗ เพื่อประโยชน์ในการบังคับคดีตามคำพิพากษาของศาล สำหรับในเขตกรุงเทพมหานคร ให้หน่วยงานของรัฐซึ่งเป็นตัวความขอความร่วมมือจากผู้อำนวยการเขตหรือหัวหน้าสำนักงานเขตสาขา ในจังหวัดอื่นนอกจากกรุงเทพมหานคร ให้ขอความร่วมมือจากนายอำเภอหรือปลัดอำเภอผู้เป็นหัวหน้าประจำกิ่งอำเภอ เพื่อสืบเสาะหาทรัพย์สินของผู้ก่อให้เกิดความเสียหายแล้วแจ้งพนักงานอัยการเพื่อดำเนินการบังคับคดีตามคำพิพากษาตามระเบียบของสำนักงานอัยการสูงสุดต่อไป
		ข้อ ๓๘ ให้หน่วยงานของรัฐที่เกี่ยวข้องวางระเบียบหรือออกคำสั่งของหน่วยงานหรือดำเนินการอื่นใดเพื่อปฏิบัติการตามระเบียบนี้





ประกาศ ณ วันที่ ๒๐ กุมภาพันธ์ ๒๕๕๐

พลเอก สุรยุทธ์ จุลานนท์

นายกรัฐมนตรี

ภาคผนวก ง
ระเบียบกรมอัยการว่าด้วยการประนอมข้อพิพาท


ชั้นพนักงานอัยการ พ.ศ. ๓๕๓๒

ระเบียบกรมอัยการ

ว่าด้วยการประนอม
ข้อพิพาทชั้นพนักงานอัยการ
พ.ศ. ๒๕๓๒


		โดยที่เป็นการสมควรวางระเบียบและวิธีปฏิบัติในการประนอมข้อพิพาทชั้นพนักงานอัยการขึ้น เพื่อให้การประนอมข้อพิพาทดังกล่าวเป็นไปอย่างรัดกุม มีประสิทธิภาพ และสอดคล้องกับข้อบังคับกระทรวงมหาดไทยว่าด้วยการปฏิบัติงานประนีประนอมข้อพิพาทของคณะกรรมการหมู่บ้าน พ.ศ. ๒๕๓๐ อาศัยอำนาจตามความในมาตรา ๑๕ แห่งพระราชบัญญัติพนักงานอัยการ พ.ศ. ๒๔๙๘ อธิบดีกรมอัยการจึงวางระเบียบดังต่อไปนี้
		ข้อ ๑ ระเบียบนี้เรียกว่า “ระเบียบกรมอัยการว่าด้วยการประนอมข้อพิพาทชั้นพนักงานอัยการ พ.ศ. ๒๕๓๒”
		ข้อ ๒ ให้ยกเลิกระเบียบ ข้อบังคับและคำสั่งอื่นใดในส่วนที่กำหนดไว้แล้วในระเบียบนี้และให้ใช้ระเบียบนี้แทน
		ข้อ ๓ ในระเบียบนี้“ข้อพิพาท” หมายถึง ข้อพิพาทเกี่ยวกับความแพ่งหรือความอาญาซึ่งเป็นความผิดอันยอมความได้
		ข้อ ๔ เมื่อคู่กรณีฝ่ายหนึ่งใดประสงค์จะให้พนักงานอัยการทำการประนอมข้อพิพาทในส่วนกลาง ให้ผู้นั้นจัดทำเป็นคำร้องยื่นต่อหัวหน้าพนักงานอัยการ ในส่วนภูมิภาคให้ยื่นต่ออัยการจังหวัด และให้จัดลงในสารบบประนอมข้อพิพาท (สคช.๓) ไว้เป็นหลักฐาน
		ข้อ ๕ หากหัวหน้าพนักงานอัยการหรืออัยการจังหวัดแล้วแต่กรณี เห็นสมควรทำการประนอมข้อพิพาทให้ ก็ให้พนักงานอัยการผู้รับผิดชอบ ทำหนังสือเชิญคู่กรณีฝ่ายหนึ่งมาเพื่อสอบถามความประสงค์ว่าจะยินยอมให้พนักงานอัยการทำการประนอมข้อพิพาทหรือไม่
		ในกรณีที่คู่กรณีไม่ยินยอมให้ทำการประนอมข้อพิพาท หรือหัวหน้าพนักงานอัยการหรืออัยการจังหวัดแล้วแต่กรณี เห็นว่าไม่สมควรทำการประนอมข้อพิพาทให้ไม่ว่าด้วยเหตุใด ให้จดแจ้งเหตุผลลงในสารบบประนอมข้อพิพาท แล้วแจ้งให้คู่กรณีทราบเป็นหนังสือ และหากสามารถกระทำได้ก็ให้คู่กรณีลงลายมือชื่อรับทราบไว้ด้วย
		ข้อ ๖ เมื่อคู่กรณีทั้งสองฝ่ายยินยอมให้พนักงานอัยการทำการประนอมข้อพิพาทให้พนักงานอัยการแจ้งสิทธิหน้าที่และพันธะทางกฎหมายอันเป็นผลจากการประนอมข้อพิพาทให้คู่กรณีทราบโดยละเอียดแจ้งชัด โดยเฉพาะอย่างยิ่งผลของคดีอาญาในความผิดอันยอมความได้

		ข้อ ๗ เมื่อคู่กรณีทั้งสองฝ่ายตกลงกันได้ตามที่พนักงานอัยการได้ทำการประนอมข้อพิพาท ให้พนักงานอัยการจัดทำสัญญาประนีประนอมยอมความเป็นหนังสือในกรณีที่เป็นความแพ่ง หรือจัดทำบันทึกการยอมความในกรณีที่เป็นความอาญาในความผิดอันยอมความได้ แล้วอ่านข้อความให้คู่กรณีฟัง จากนั้นให้คู่กรณีลงลายมือชื่อเป็นหลักฐานต่อหน้าพยานสองคนแล้วและให้พนักงานอัยการผู้รับผิดชอบลงชื่อในฐานะผู้ทำการประนอมข้อพิพาท แล้วนำเสนอหัวหน้าพนักงานอัยการหรืออัยการจังหวัดแล้วแต่กรณี เพื่อพิจารณาให้ความเห็นชอบสัญญาประนีประนอมยอมความหรือบันทึกการยอมความในวรรคแรก ให้จัดทำขึ้นเป็น ๓ ฉบับ มีข้อความถูกต้องตรงกัน มอบให้คู่กรณีถือไว้ฝ่ายละฉบับ และเก็บไว้ที่ทำการอัยการ ๑ ฉบับ
		ข้อ ๘ กรณีที่ระเบียบนี้มิได้กำหนดไว้ ให้นำข้อบังคับกระทรวงมหาดไทยว่าด้วยการปฏิบัติงานประนอมข้อพิพาทของคณะกรรมการหมู่บ้าน พ.ศ. ๒๕๓๐ มาใช้บังคับโดยอนุโลม
		ข้อ ๙ ให้ใช้ระเบียบนี้ ตั้งแต่วันที่ ๓๐ พฤษภาคม พ.ศ. ๒๕๓๒ เป็นต้นไป








ประกาศ ณ วันที่ ๓๐ พฤษภาคม พ.ศ. ๒๕๓๒

ลงชื่อ โกเมน ภัทรภิรมย์

(นายโกเมน ภัทรภิรมย์)

อธิบดีกรมอัยการ

    	ที่ปรึกษา 
    	
  

  
    	ดร. วิจารย์ สิมาฉายา 
    	อธิบดีกรมควบคุมมลพิษ 
  

  
    	นายศักดิ์ชัย อัศวินอานันท์ 
    	อธิบดีอัยการ    สำนักงานคุ้มครองสิทธิและช่วยเหลือ 

    ทางกฎหมายแก่ประชาชน สำนักงานอัยการสูงสุด 
  

  
    	นางสาวจงจิตร์ นีรนาทเมธีกุล 
    	รองอธิบดีกรมควบคุมมลพิษ
  

  
    	นายสุวรรณ นันทศรุต 
    	รองอธิบดีกรมควบคุมมลพิษ
  

  
    	ศาสตราจารย์พิเศษกุลพล พลวัน 
    	ประธานคณะอนุกรรมการพัฒนาปรับปรุงกฎหมายเกี่ยวกับ 

    การส่งเสริมและรักษาคุณภาพสิ่งแวดล้อม 
  

  
    	ผู้จัดทำ 
    	
  

  
    	ดร. ชานัน ติรณะรัต 
    	ผู้อำนวยการศูนย์ข้อมูลประสานงานเพื่อบังคับใช้ 

    กฎหมายเกี่ยวกับสิ่งแวดล้อม 
  

  
    	นายอำนาจ สมวงษ์อินทร์ 
    	นักวิชาการสิ่งแวดล้อมชำนาญการ 
  

  
    	นางสาวกรรณิกา เอี่ยมศิริ 
    	นักวิชาการสิ่งแวดล้อมชำนาญการ 
  

  
    	นางสาวกานต์สินี ดวงดี
    	นักวิชาการสิ่งแวดล้อมชำนาญการ 
  

  
    	นางสาวลลนา เปล่งเสียง 
    	นักวิชาการสิ่งแวดล้อมปฏิบัติการ 
  

  
    	นางสาวนภารัตน์ มาประชา 
    	นักวิชาการสิ่งแวดล้อมปฏิบัติการ 
  

  
    	นายสุรพงศ์ วรดิษฐ์ 
    	นิติกร 
  

  
    	นางสาวนวรัตน์ คงคล้าย 
    	ปฏิบัติงานด้านนิติกร 
  

  
    	นางวาสนา หนูหน่าย 
    	ปฏิบัติงานด้านธุรการ 
  

  
    	
กรมคุมมลพิษ กระทรวงทรัพยากรธรรมชาติและสิ่งแวดล้อม

